











SHKRIMTARË BOTËRORË 


Redaktor 
ALI PODRIMJA 


—— - —— 





SADEK HEDAJAT 


BUFI I VERBËR 


dh 


RILINDJA 

Redaksia e botimeve 
PRISHTINË 

1977 








E përktheu 
nga serbokroatishtja 


MUSA RAMADANI 


Lektor 
RAMIZ KELMENDI 








Kopertinën e punoi 
FATMIR KRYPA 





——— — zi di 


I 


Ekzistojnë plagë, të cilat ngadalë e lehtë, në 
vetmi, e kafshojnë shpirtin si ndonjë krimb. 

Nuk ka fjalë të atilla, që në masë të plotë 
do ta shprehnin dhembjen e fuqishme që mund 
të shkaktojë kjo sëmundje. Njerëzit zakonisht 
janë të prirur që vuajtjet e pakuptueshme t'i 
dëbojnë si të pabesueshme. Çdo zënje ngoje e 
tyre, në bisedë ose në të shkruar, shqyrtohet në 
dritën e besimeve të tashme, sidomos të besi- 
meve personale të njeriut, dhe synon të shkak- 
tojë buzëqeshje të pabesisë e të talljes. Shkaku 
për këtë moskuptim qëndron në faktin se nje- 
rëzimi ende nuk e ka gjetur barin për këtë së- 
mundje. Lehtësimi nga ajo mund të gjendet ve- 
tëm në harresën që e sjell vera dhe në gjumin 
artificial të shkaktuar me opium dhe droga të 
ngjashme. Por medet, barërat e këtilla veprojnë 
vetëm përkohësisht. Pas një kufiri të caktuar, 
më vend se ta zbusin dhembjen, ato edhe më 
tepër e shtojnë. 

Vallë, a do të depërtojë ndokush ndonjëhe- 
xë në fshehtësinë e kësaj sëmundjeje, e cila e 
tejkalon përvojën e rëndomtë, këtë jehonë të hi- 

jes së arsyes, që vërehet në një gjendje dalldie 
të thellë, ngjashëm me atë ndërmjet vdekjes e 
ringjalljes, kur njeriu as fle, as është i zgjuar” 

Sa më takon mua, do të merrem vetëm me 
një rast të kësaj sëmundjeje. Ky rast më për- 
ket personalisht mua dhe deri në atë masë e 
tronditi tërë qenjen time, sa mendimin mbi kë- 
të kurrë nuk do të mundem ta dëboj nga vetë- 
dija ime. Përshtypjen e kobshme që e la e hel- 
moi për sa të jetë jeta deri në atë masë, sa kjo 
e tejkalon kuptimin njerëzor. Thashë ,e hel- 
moi”: është dashur të them sesi që nga lindja e 
bart dhe sesi deri në fund të jetës do ta bart 
gjurmën e këtij lëndimi. 

Do të rrekem të shkruaj atë që mund ta. 
përkujtoj, që ka mbetur në vetëdijen time nga. 
mori ngjarjesh. Ndoshta do t'ia dal që nga e gji- 
thë kjo të nxjerr një përfundim të përgjithshëm. 
— por jo, do të ishte e tepërt të pritet kjo. 
Mund të shpresoj se të tjerët do të më besojnë, 
ose të paktën do ta bind veten për këtë gjë: se, 
më në fund, nuk është me rëndësi në më besoj- 
në ose jo të tjerët. E vetmja gjë prej së cilës: 
droj është se nesër mund të vdes pa e pasë njo- 
hur vetveten. Kam zbuluar gjatë jetës se nga 
bota e të tjerëve më ndan një greminë dhe më: 
është bërë e qartë se për mua është më së miri 
të hesht dhe t'i ruaj mendimet e mia për vete 
sa më gjatë të jetë e mundur. Nëse në këtë çast 
kam vendosur të shkruaj, këtë e bëj vetëm që 
t'ia sqaroj veten hijes sime, asaj hije që tashti 
shtrihet mbi mur dhe e cila sikur me gjakim 
të pangopur kapërdin çdo fjalë që e shkruaj. 
Për shkak të saj edhe do t'i rrekem kësaj pune. 
Kushedi” Ndoshta do të mundemi ta njohim më: 
mirë njëritjetrin. Që kur i kam ndërprerë fijet 
e mbrama, që më lidhnin për këtë botë, kam. 
pasur vetëm një dëshirë — që ta njoh veten 
më mirë. 

Mendime të kotal Mbase. Megjithatë, më 
mundojnë më shumë se çdo realitet. Vallë, nuk. 
ekzistojnë këta njerëz, të cilët duken si dhe unë, 

të cilët, më bëhet, kanë të njëjtat nevoja dhe të 
njëjtat epshe si dhe unë, vetëm e vetëm që të 
më mashtrojnë mua” Nuk janë, vallë, këta një 
tufë hijesh të krijuara vetëm që të më përqe- 
shin dhe të më gënjejnë2 A nuk është krejt kjo 
që po ndjej, që po shoh dhe që po mendoj, diç- 
ka fare e trilluar, diçka fare e ndryshme nga 
realiteti2 

Shkruaj vetëm për hijen time, që shtrihet 
mbi mur pranë dritës së llambës. Patjetër më 
duhet të njihem me të. 


II 


Në këtë botë të mjerë plot munxyrë dhe 
fatkeqësi, për të parën herë besova se një rreze 
dielli ndriti jetën time. Medet, ajo nuk kishte 
qenë dritë dielli, veçse reflektim i përciptë, me- 
teor, që shkëlqeu mbi mua si fanitje femre — 
ose, më parë, engjulli. Pranë dritës së saj, në 
moment, në të vetmin çast, pashë tërë mjerimin 
e ekzistimit tim dhe ndjeva famën dhe shkëlqi- 
min e yllit. Përnjëmend, ajo dritë përsëri u 
zhduk në vorbullën e errësirës, në të cilën edhe 
në mënyrë të paepur është dashur të zhduket. 
Nuk dita ta ndal atë rreze kalimtare. 

Kaluan tre muaj — jo, kaluan dy muaj e 
katër ditë — qëkur ia humba gjurmën, por kuj- 
timi për ata sy magjikë, për rrezatimin e kob- 
shëm të atyre syve, mbeti në mua për të gjitha 
kohërat. Si mund ta harroj atë, e cila aq afër- 
sisht është e lidhur me ekzistimin tim. 

Jo, kurrë nuk do ta shqipto 
Silueta e saj e hedhur, ajrore, e mjegulltë: sytë 
e saj të mëdhenj, të shkëlqyer dhe të hutuar, në 
thellësitë e të cilëve lehtazi e dhembshëm jeta 
ime digjet e zhduket, nuk i takojnë më kësaj 


ij emrin e saj. 

bote të poshtër e mizore. Jo, nuk duhet ta njo- 
llos emrin e saj duke e lidhur me gjëra të to- 
kës. 

Meqë shkoi, u tërhoqa nga shoqëria e nje- 
rëzve, nga qarqet e të marrëve e të të lumturve, 
dhe që të harroj, kërkova ngushëllim në verë e 
opium. Jeta ime rridhte dhe ende rrjedh ndër- 
mjet katër mureve të dhomës sime. E tërë jeta 
ime ka kaluar brenda katër mureve. 

Rëndom tërë ditën punoja në përpunimin 
artistik të kutiave për lapsa. Ose më mirë, në 
këtë zeje e kam shpenzuar atë kohë që s'ja kush- 
toja verës e opiumit. Zgjodha këtë punë qesha- 
rake vetëm e vetëm t'i topis ndjenjat e mia, që 
në një mënyrë ta bjer kohën. 

Për fat, shtëpia ku banoj gjendet jashtë 
qytetit, në një pjesë të qetë, larg zhurmës dhe 
nxitimit të botës. Plotësisht është e ndarë dhe e 
rrethuar me gërmadha. Vetëm në anën tjetër të 
grykës mund të shihet një numër shtëpizash të 
pagdhendura prej balte, të cilat shënojnë kufirin 
€ mbramë të qytetit. Me gjasë, ndonjë budalla 
ose i marrë do t'i ketë ndërtuar kushedi se kur. 
Kur i mbyll sytë, jo vetëm se shoh çdo imtësi në 
to, por edhe më bëhet se ndjej sesi pesha e tyre 
m'i shtyp shpatullat. Ato janë shtëpi të cilat 
mund të gjenden të vizatuara vetëm në kapakët 
e kutiave të tjera për lapsa. 

Patjetër më duhet të shënoj krejt këto që 
t'i zgjidh të gjithë penjtë e rrëfimit tim. Patjetër 
të gjitha këto duhet t'ia shpjegoj hijes sime në 
mur. 

Po, më ka mbetur një i vetmi ngushëllim në 
të kaluarën, madje fare i vogël. Pikturoja në ku- 
tiat për lapsa, dhe ashtu duke iu falënderuar kë- 
tij profesioni qesharak, ia dilja që të më kalojë 
dita. Mirëpo, meqë njëherë i pashë ata dy sy, me- 
që njëherë e pashë atë çfarëdo veprimtarie qoftë 
për mua humbi çdo rëndësi, çdo përmbajtje, çdo 
vlerë. 

Po zë ngoje diçka të parëndomtë, diçka të 
pabesueshme. S'e di shkakun e kësaj, por, objek- 

ti i tërë pikturimit që nga fillimi më ishte gjith- 
monë i njejtë. Gjithnjë ai objekt ishte një selvi 
nën të cilën gjendej një plak i kërrusur kruspull, 
që i gjasonte fakirit hindas. Ishte i mbështjellë 
me pallto të gjatë, e në kokë mbante turbanin. 
Me gishttreguesin e dorës së majtë shtypte bu- 
zët, duke shprehur befasi. Para tij qëndronte vaj- 
za me fustan të zi të gjatë dhe tek prirej kah ai, 
ia zgjaste lulen e gardhpulëçës. Ndërmjet tyre 
gurgullonte përroi i vogël. A e kam parë ndonjë- 
herë në të kaluarën këtë pamje, ose më është 
paraqitur në ëndërr, këtë s'e di. E di vetëmse 
kurdo që ulesha të pikturoj, e bëja këtë vizatim. 
Pavarësisht nga vullneti, dora ime gjithnjë pik- 
turonte pamjen e njëjtë. Ç'është edhe më e çu- 
ditshme, gjeja edhe blerësit për këto piktura të 
mia. Madje disa kutia për lapsa, në të cilat pata 
pikturuar, i dërgoja në Hindi, përmes xhaxhait. 
tim, që i shiste dhe m'i dërgonte të hollat. 

Disa prore e ndjeja sesi ky motiv më është 
i huaj dhe, në të njëjtën kohë, jashtëzakonisht i 
afërt. Nuk më kujtohet mirëfilli... Më sillet ndër 
mend sesi njëherë i pata thënë vetes se duhet 
patjetër të shkruaj krejt seç më kujtohet në 
lidhje më të — por kjo ngjau shumë më vonë 
dhe nuk ka asfarë lidhjeje me pamjen, të cilën e 
pikturoja. Për më tepër, pasoja e asaj përpjek- 
jeje ishte se fare e braktisa pikturimin. Ndodhi 
kjo para dy, ose, më sakt, para dy muaj e katër 
ditësh. 

Ishte dita e trembëdhjetë e Noruzit.) Tërë 
bota kishte dalë në fushë. Mbylla dritaret në 
dhomën time që të mundja të punoj në qetësi 
Dielli ishte në të perënduar. Punoja pa ndër- 


7 Noruzi (Nevruzi, Dita e re) që bi ë 
sy e hë , , e 
mars, është viti i ri persian. Kjo festë zgjat 18 ditë. 
Është zakon që dita e fundit, domethenë e trembë. 
dhomën time që të mundja të punoj në qetësi 
nëse rrihet në shtëpi, mund të sjellë ndonjë 8 
qëst, onjë fatke- 


10 





prerje, kur befas u hap dera dhe xhaxhai im 
hyri në dhomë. Në të vërtetë, ai tha se është 
xhaxhai im. Unë kurrë në jetë nuk e kisha parë 
xhaxhain, sepse ai që në rininë e hershme jetoi 
në botën e jashtme. Më duket se ishte kapiten 
marine. E merrja me mend se don të bisedojë 
me mua për ndonjë punë, meqë tha se merrej 
edhe me tregti. Sido që të jetë, xhaxhai im ishte 
plak i gërmuqur me turbanin hindas në kokë 
dhe me pallto të leckosur të verdhë në shpinë: 
fytyrën e kishte pjesërisht të fshehur me shami- 
në e mbështjellë rreth qafe, përmes këmishës së 
xhveshur i shihej gjoksi leshtor. Do të mundje 
të numërosh qimet e mjekrës së tij të rrallë, që 
lëvareshin mbi shaminë e qafës. Kapakët e syve 
i kishte të kallur e të sëmurë: e kishtë buzë le- 
puri. Nga larg më gjasonte mua, në një mënyrë 
qesharake, si të ishte shprehja ime në pasqyrën 
e shtrembëruar. Gjithnjë ashtu e kam parame- 
nduar babain tim. Duke hyrë në dhomë, ai më- 
syu drejt murin e përkundërt dhe u ul galuc në 
dysheme. Më ra ndër mend sesi, për nderë të 
ardhjes së tij, do të duhej t'i ofroja diçka me se 
do të freskohej. Ndeza llambën dhe u nisa në 
depon e vogël të errët, ku hyhej nga dhoma ime. 
Gjurmova çdo skutë me shpresë se do të gjej 
diçka me se do ta shërbeja, ndonëse e dija se në 
shtëpi nuk kishte gjësend nuk më kishte mbetur 
as opium, as pije. Përnjëherit, si rrufe më shkre- 
pi një mendim. Ngrita sytë kah rafti më i lartë 
në mur. Aty qëndronte një shishe me verë të 
vjetër, që më kishte mbetur nga prindërit. Më 
kujtohet, më duket se kam dëgjuar sesi është 
lënë më rastin e lindjes sime. Dhe, ja, aty është, 
në raftin e fundit. Asnjëherë as kam menduar 
për atë: madje kisha pasë harruar krejtësisht se 
diç e tillë ekziston fare në shtëpi. Hypa në një- 
farë karrige, që u gjet aty, në mënyrë që të arrij 
raftin e epërm. Kur e rroka shishen, rastësisht 
shikova përmes gavrës për ajrosje sipri rafti. Në 
hapësirën e hapur pas shtëpisë venerova plakun 

e kërrusur tek rrinte nën selvi, para tij qënd- 
tonte vajza e re —jo, ishte një engjull qielli. Pri- 
rej kah ai dhe me dorën e djathtë ia zgjaste lulen 
e kaltërt të gardhpulëçës. Plaku brente me dhë- 
mbë thonin në gishttreguesin e dorës së tij të 
majtë. 

Vajza ishte aty, para meje, por dukej se nuk 
ishte e vetëdijshme për asgjë që ndodhte rreth 
saj. I kishte qepur sytë drejt para vetes, pa shi- 
kuar asgjë të caktuar. Në buzë i vezullonte një 
buzëqeshje e paqartë, e pavullnetshme, sikur 
mendonte në dikë që është larg. Atëherë, për 
herë të parë, i vura re ata sy frikësues, magjikë, 
ata sy të përmbushur me njëfarë qortimi të hi- 
dhur drejtuar tërë botës, atë shikim plot frikë 
e çudi, kërcnim e premtim. Rrjedha e jetës sime 
u drejtua kah ato bebëza të shkëlqyera të shpreh- 
jes misterioze dhe u kredh në thellësitë e tyre. 
Ajo pasqyrë e mbushur me fuqi tërheqëse tër- 
hoqi tërë qenien time kah vetja me fuqinë e pa- 
marrë me mend. Sytë që vështronin për së kithi 
si të turkmenes, me shkëlqim mbinatyror, të 
dalldisur, në të njëjtën kohë frikësonin dhe jo- 
shnin, sikur vështrojnë gjëra të tmerrshme, mbi- 
shqisore, të paarritshme për shikimin e kujtdo- 
qoftë pos shikimit të saj. Mollëzat i kishte të qi- 
tura, e ballin e lartë. Vetullat e holla, të bashkua- 
ra në mjedis. Buzët të plota dhe gjysmë të hapu- 
ra, thuase sapo janë tërhequr nga puthja e gjatë, 
epshore, që ende nuk i ka ngopur. Flokët e den- 
dur, të zezë, të shprishur i kornizonte fytyra e 
saj e zbetë si dritëhëna, ndërsa një tufë i lësho- 
hej në tamth. Brishtësia e gjymtyrëve të saj, 
shkujdesja ajrore e lëvizjeve të saj, flisnin se 
ajo nuk ishte krijesë së cilës i ishte shkruar të 
jetojë gjatë në këtë botë. Lëvizjet e saj kishin 
harmoni dhe hijeshi çfarë mund të shihen ve- 
tëm tek vallëzueset në tempullin-hindu. 


Pamja e saj, ku përziheshin gëzimi dhe ma- 
llëngjimi, e shquante nga bota e rëndomtë. Bu- 

kuria e saj ishte e jashtëzakonshme. Më dukej 
si pikturë e mrekullueshme nga gjumi i opiumit. 
Ajo zgjoi në mua epshin e valë, të atillë çfarë e 
ndez rrënja e mandragorës. Derisa shikoja figu- 
rën e saj të gjatë, të hedhur, linjat harmonike të 
shpatullave, duarve, gjinjve, belit, kofshëve e kë- 
mbëve të saj, më bëhej si të ishte e shkëputur 
nga përqafimi i burrit të vet, si mandragora me 
fytyrë femre, të cilën e kanë zhgulur nga gjiu i 
shokut të saj2) 


Bante fustan të zi të ndrydhur, të ngjeshur 
ngushtë për trupi. Duke e shikuar ashtu, isha i 
sigurtë se donte ta kapërcejë përroin që e ndan- 
te nga plaku, por atë nuk mund ta bënte. Sakaq, 
plaku ia plasi gazit. Ishte kjo një qeshje boshe 
e krikëlluese, sa të të çohen flokët në kokë: një 
gaz jo i këndshëm, i kobshëm dhe tallës. E me- 
gjithatë, shprehja e fytyrës nuk iu ndryshua. 
Dukej sikur ky gaz jehoi diku nga thellësitë e 
trupit të tij. 

Me shishe në dorë, brofa prej karrigës i 
tmerruar. Dridhesha, duke u gjendur në njëfarë 
gjendje lemerie e ngazëllimi çfarë mund të shka- 
ktojë ndonjë ëndërr e bukur dhe e llahtarshme. 
E lëshova shishen me verë në dysheme dhe e 
futa kokën ndër duar. Nuk di sa minuta, ose sa 
orë, mbeta në atë pozitë. Kur erdha në vete, 
ngrita shishen dhe u ktheva në dhomën time. 
Xhaxhai im kishte shkuar dhe e kishte lënë de- 
rën e dhomës të rrijë e hapur si goja e të vde- 
kurit. Në veshët e mi ende jehonte tingulli i 
qeshjes boshe të plakut. 


Kishte rënë nata. Llamba tymonte. Ende i 
ndjeja pasojat e drithërimës së ëmbële të tmerr- 
shme që kisha pësuar. Prej atij çasti ndryshoi 


2) Mandragora — bimë narkotike, magjike, për 
rrënjën e së cilës mendohej se ka ngjashmëri me fy- 
tyrën e njeriut. 

rrjedha e jetës sime. Kishte mjaftuar vetëm një 
'shikim që ai engjull qiellor, ajo vajzë ajrore ta 
vulosë qenien e vet në shpirtin tim më thellë se- 
sa mund ta marrë me mend koka e njeriut. 


Atë çast kam qenë i dalldisur. Më dukej se 
një kohë të gjatë e di emrin e saj. Shkëlqimi i 
syve të saj, ngjyra e lëkurës së saj, aroma e saj, 
lëvizjet e saj, çdo gjë më dukej aq e afërt sikur- 
'se në ndonjë jetë të mëparshme, në botën e ën- 
drrave, shpirti im dhe ai i saj të kenë jetuar ba- 
shkë, si të kishin rrjedhur prej të njëjtës rrënjë 
dhe të njëjtit dru, kështu që ishte e paevituesh- 
“me që përsëri të bashkohen. Ishte e pashmang- 
shme se në këtë jetë unë duhet të jem pranë 
saj. Kurrë nuk kam ndjerë dëshirë ta prek. Rre- 
zet e padukshme, që vinin nga trupat tanë dhe 
përziheshin, ishin lidhje e nevojshme midis 
nesh. Sa i përket të dhënës së parëndomtë se 
më dukej mirëfilli e njohur, kur e pashë për 
herë të parë, pyes, a nuk e kanë dashnorët gji- 
thnjë atë ndjenjë se diku janë takuar më parë 
'dhe se njëfarë lidhse e fshehtë midis tyre ka 
ekzistuar qëmoti. E vetmja gjë, që dëshiroja në 
këtë botë të mjerë ishte dashuria e saj: nëse kjo 
do të më ndalohej, atëherë nuk më nevojitej 
dashuria e askujt. Është e mundur që askush, 
pos saj, nuk do të mund ta pushtojë zemrën 
time” Por ajo qeshje boshe e krikëlluese, ai gaz 
“smirëzi plaku, e prishi lidhjen që na bashkonte. 

Tërë natën kam qenë i pushtuar me këto 
mendime. Disa herë kam ndjerë dëshirë të shi- 
koj përmes gavrës në mur, por më ka ndaluar 
frika, kur më ka shkuar mendja se do ta dëgjoj 
gazin e plakut. Ditën tjetër, poashtu, nuk kam 
qenë në gjendje të mendoj për asgjë tjetër. A 
do të mundja të përmbahem përgjithmonë dhe 
të mos shkoj që ta shoh” Më në fund, ditën e 
“tretë vendosa, përkundër frikës me të cilën isha 
i preokupuar, ta kthej shishen me verë në ven- 
din e vet. Por, kur e tërhoqa perden dhe shikova 
“në depo, para meje pashë murin e zbrazët e të 
-errët si terri që mbështillte jetën time. Nuk 


14 


kishte më as gjurmë prej zgavre a dritareje. 
Zgavra katrore ishte e plotësuar: ishte shkrirë 
me murin, sikur kurrë të mos kishte ekzistuar. 
Hypa në karrigë dhe, meqë godita murin me 
shuplaka, duke dëgjuar i nderë, ndonëse e drej- 
toja llambën sipas tij dhe e gjurmoja me kuj- 
des, nuk kishte as gjurmë më të vogël prej çfa- 
rëdo zgavre qoftë. Goditjet e mia në murin e 
madh, të fortë, nuk ishin asgjë më pak të kota 
se sa do të ishin sikur t'i bija ndonjë pliake të 
jashtëzakonshme plumbi. 


A mund ta braktisja shpresën se do ta shoh 
përsëri ndonjëherë” Ishte jashtë mundësive të 
mia që ta bëja këtë. Që atëherë kam jetuar posi 
ndonjë shpirt në mundime. E gjithë pritja, ku- 
ndrimi dhe kërkimi im ishin të kotë. Gjurmova 
çdo pëllëmbë toke përreth shtëpisë. I gjasoja 
vrasësit, i cili kthehet në vendin e krimit. Jo një 
ose dy ditë, por për çdo ditë gjatë dy muaj e ka- 
tër ditësh bridhja rreth shtëpisë në orët e vona 
të pasditës, si pula së cilës ia kanë prerë kokën. 
E njohta çdo gur dhe guralec në rrethinë, por 
nuk gjeta gjurmë të selvisë, të përroit të vogël, 
ose të dy njerëzve që i pata parë atje. Poaq net ' 
u gjunjëzova në truall pranë dritës së hënës, lu- 
ta dhe mallëkova drunijt, gurët dhe hënën — se- 
pse, ndoshta edhe ajo atë moment e ka shikuar 
hënën — kërkoja ndihmë prej kujtdo, por asnjë 
gjurmë e saj gjëkundi. Në fund kuptova se të 
gjitha provat e mia janë të padobishme, për 
shkak se është e pamundur që ajo të ketë çfarë- 
do lidhjeje me këtë botë: uji me të cilin i lante 
flokët vinte nga një burim i veçantë, i panjohur, 
fustanin e saj nuk e kishin qepur duart e një- 
mendta, njerëzore, as ishte i endur nga material 
i rëndomtë. Ajo ishte një krijesë e jashtëzakon- 
shme. M'u bë e qartë se edhe ajo lule e gardh- 
pulëçës nuk i takon luleve të rëndomta. Isha i 
sigurtë se fytyra e saj do të ishte venitur në 
takim me ujin e rëndomtë, e nëse do të duhej 
të këpusë ndonjë lule të rëndomtë me gishtë- 

rinjt e saj të gjatë, të hollë, ata do të thaheshin 
si petale lulesh. 

Tërë këtë e kuptoja. Ajo vajzë, ajo engjë- 
llushë, ishte për mua burim i çudirave dhe shpi- 
kje që nuk tregohet me fjalë. Qenia e saj, deli- 
kate dhe e paprekur, zgjoi në mua ndjenjën e 
adhurimit. E dija se nën shikimin e të huajit, 
njeriut të rëndomtë, do të rrudhej dhe do të fi- 
shkej. 

Prejse e humba, prejse zgavra u mbyll dhe 
unë u ndava prej saj me mur të rëndë, me pen- 
gesën e ftohtë, të fortë si mur prej plumbi, e 
ndjeja se jeta ime është bërë e paqëllimtë, se 
përgjithmonë e ka humbur kuptimin. Edhe pse 
miklimi i shikimit të saj dhe mahnitja e thellë, 
që përjetoja duke e shikuar qoftë vetëm për një 
çast dhe leçitur nga reciprociteti — ngase ajo 
mua nuk më shihte — megjithatë gjakoja i 
tëri për ata dy sy. Vetëm një shikim i saj do të 
mjaftonte të zgjidh të gjitha problemet e filozo- 
fisë dhe enigmat e teologjisë. Vetëm një shikim 
i saj dhe do të zhdukeshin të gjitha misteret e 
fshehtësirat që i mbaj në vete. 

Që nga ajo kohë fillova të marr sasi më të 
“ mëdha të verës e opiumit, por medet: këto barë- 
ra për zhgënjim nuk e topitën as e paralizuan 
mendjen time. Nuk mundesha ta harroj. Përku- 
ndrazi, dita më ditë, orë më orë, nga një çast në 
tjetrin, kujtimi për të, trupin e saj, fytyrën e 
saj, merrte në vetëdijen time trajtë më të qartë 
se më parë. 

Si ta harroj” Edhe në më qofshin sytë të 
hapur apo të mbyllur, qoftë kur fle apo kur jam 
zgjuar, ajo gjithnjë ishte para meje. Para syve 
të mi, midis dritarzës në murin e depos, si natë 
e zezë që mbështjell shpirtin dhe arsyen e nje- 
riut, gjithnjë ishte aty midis zgavrës katrore që 
shikon botën e jashtme. 

Pushim për mua nuk kishte fare. Si kam 
mundur të gjej qetësi dhe paqë, 

E kisha bërë shprehi të dal cd itë për të 
shetitur para se të lind dielli. Për ie kë 

pakuptueshme dëshprueshëm dëshiroja të gjej 
përroin e vogël, selvinë dhe gëmushën e gardh- 
pulëçës. I tëri iu pata dhënë atyre shetitjeve, si- 
kundër që i jipesha edhe opiumit. Sikur për kë- 
të të më detyronte ndonjë fuqi mbinatyrore. 
Gjatë kohës së këtyre shetitjeve të mia, isha i 
kredhur në mendime për të, në kujtimin kur e 
pashë për herë të parë dhe dëshiroja ta gjej 
vendin ku e kam parë ditën e trembëdhjetë të 
Noruzit. Jam i sigurtë se do të qetësohesha ve- 
tëm po ta gjeja atë vend, po të mundja të ulem 
nën atë selvi. Por medet, asgjë prej gjëje. Balla- 
faqohesha vetëm me mbeturina, rërën e prush- 
të, eshtra kuajsh dhe erumbull bërllogu të cilin 
e nuhatnin qentë. 

A e kam takuar përnjëmend ndonjëherë2 
Jo, askurrë. Vetëm e kam shikuar vjedhurazi, i 
paluar pas zgavrës, dritarzës së mallëkuar në 
murin e depos sime. I gjasoja qenit të uritur, 
që shpupurit dhe rëmon në grumbullin e bërllo- 
gut: kur njerëzit vijnë ta hedhin bërllogun, ai 
ik dhe fshihet, e më vonë kthehet që edhe më 
tutje të nmuhasë në mënyrë që të gjejë ndonjë 
kafshatë të shijshme. Ja, në gjendje të tillë gje- 
ndesha. Por zgavra në mur ishte e mbyllur. Vajza 
për mua ishte si tufë lulesh e hedhur në grum- 
bull bërllogu. 

Kur mësyva natën e fundit në shetinë time 
të zakonshme, qielli ishte i vrërët dhe rigonte 
shi. Mjegulla e dendur ishte lëshuar gjithkund 
përreth. Nëpër atë shi të imtë, që zbuste fuqinë 
e ngjyrave dhe qartësinë e konturave, përjetova 
ndjenjën e shlirimit dhe të paqjes. Thua se shiu 
kishte shplarë mendimet e mia të zeza. Atë natë 
ngjau ajo që nuk duhej të ngjante. 

Bridhja i pavetëdijshëm për rrethinën time. 
Gjatë atyre orëve, atyre çasteve vetmore, që 
zgjatnin kushedi sa, fytyra e saj që të shkakton 
respekt të thellë, paqartësisht, sikur njeriu e 
shikon përmes resë së mjegullës, e leçitur lëviz- 
jesh e shprehjeplotësie, si pikturat që shihen në 

kapakët e kutiave për lapsa, rrumbullaksohej 
para syve të mi më qartë se asnjëherë më pasë 

Kujtoj se kishte kaluar një pjesë e mirë ë 
natës, kur u ktheva në shtëpi. Mjegulla ishte bë. 
rë aq e dendur, sa nuk mund të shihja as dheun 
para këmbëve. Megjithatë, e gjeta rrugën për në 
shtëpi, duke i falënderuar shprehisë dhe një 
shqise të posaçme, që e kam zhvilluar në vete. 
Kur iu afrova hyrjes, vura re siluetën e një fem- 
re, veshur në të zeza, tek po rrinte në bangën e 
gurtë para derës. Ndeza shkrepsën, që të gjej 
vrimën për çelës, dhe, nuk di pse, padashur, e 
shikova siluetën në të zeza. 1 njohta dy sy të 
mëdhenj, të zez, të mbëltuar kitas në fytyrën tha- 
tuke, të zbetë si dritëhëna, dy sy që më ishin 
qepur në fytyrën time më parë. Edhe po të nios 
e kisha parë kurrë më parë, prapë do ta njihja. 
Jo, nuk ishte mashtrim. Silueta në të zeza ishte 
ajo vetë. Qëndroja i hutuar, si njeriu që ëndë- 
rron, i cili e di se po ëndërron dhe don të zgjo- 
het, por nuk mundet. Nuk isha në gjendje të lë- 
viz. Fija e shkrepsës u dogj e tëra dhe m'i për- 
cëlloi gishtërinjt. Sakaq erdha në vete dhe e rro- 
tullova çelësin në bravë. Dera u hap, e unë mbe- 
ta anash. Ajo u ngrit nga banga, dhe, sikur rruga 
t'i ishte e njohur, kaloi përmes Korridorit të 
errët dhe hapi derën e dhomës sime. Unë hyra 
pas saj. Vrik e ndeza llambën dhe e pashë se 
si shkoi dhe u shtri në shtratin tim. Fytyrën e 
kishte në hije, kështu që nuk e dija në më sheh 
a jo, amund ta dëgjojë zërin tim a jo. Nuk du- 
kej as e frikësuar, as e prirur për të kundërshtu- 
ar. Sikur kishte ardhur në dhomën time pavarë- 
sisht nga vullneti i saj. 

A është e sëmurë” Ose ka humbur” Ecte pa- 
vetëdijshëm, si somnambul. Askush as për së 
afërmi nuk mund ta marrë me mend se ç'kam 
përjetuar atë çast. Ndjeja një dhembje të kën- 
dëshme, që nuk rrëfehet. Jo, nuk ishte mashtrim 
Kjo krijesë e cila pa fije befasie, pa folur asnjë 
fjalë, hyri në dhomën time, ishte ajo grua, ajo 
vajzë. Gjithnjë e kam marrë me mend se ni 

-ynë i parë do të jetë i tillë. Vetëdija ime sikur 
flente në gjumë të thellë, të pafund. Njeriu du: 
het të kridhet në gjumë të thellë, në mënyrë që 
të shohë një vegim siç është ky. Heshtja për 
mua kishte fuqinë e jetës së amshuar: sepse në 
amshim, që nuk ka as fillim as mbarim, mungon 
të folurit. 

Ajo për mua ishte grua, por në të njëjtën 
kohë kishte në vete diçka mbinjerëzore. Kur e 
shikoja fytyrën e saj, më zënte një marrame- 
ndje, që shlyente nga kujtimi im të gjitha fy- 
tyrat e tjera. Derisa i qepja sytë në të, nisa të 
Gridhem me çdo pjesë të trupit, edhe gjunijtë 
më dridheshin. Në thellësinë e syve të saj të më- 
dhenj, në një çast pashë tërë mjerimin e jetës 
'sime. Sytë e saj ishin të lagur e të shkëlqyer si 
dy diamantë të mëdhenj, të zez, të mbushur me 
'lotë. Në ata sy të zez e gjeta natën e amshuar 
“të errësirës së padepërtuar, të cilën e kërkoja: u 
'zhyta në terrin tmerrues magjik të greminës së 
“tyre. Më bëhej se nga thellësia e qenies sime ma 
shtrydh dhe ma harxhon fuqinë. Toka më luha- 
“tej nën këmbë dhe, po të rrëzohesha, do të ndje- 
ja kënaqësi të parrëftyeshme. 

Zemra më pushoi së rrahuri. Fryma m'u 
“ndal. Droja se do të zhdavaritet si re ose tym, 
“po qe se marr frymë. Heshtja e saj e çuditshme 
sikur të kishte ngrehur njëfarë muri kristal mi- 
dis saj e meje, mur që më ngulshonte në atë 
'Çast, në atë moment, ose në atë amshim. Sytë e 
saj mbylleshin lehtas, mbase të lodhur nga të 
shikuarit e gjërave të mbinatyrshme, të cilat 
“njerëzit e tjerë nuk mund t'i shohin — ndoshta 
edhe të vetë vdekjes. Kapakët e syve të saj u 
mbyllën. Unë e ndjeja veten si i mbyturi që pas 
luftës e rropatjes së tërbuar ia doli në syprinë 
“të ujit. Dridhesha në ethe. Me kindin e mëngës 
fshiva djersët që më dolën në ballë. 

Fytyra e saj e ka ruajtur palëvizshmërinë e 
“njëjtë, qetësinë e njëjtë, vetëmse dukej më tha- 
time dhe më lënguese. Derisa rrinte shtrirë në 
shtratin tim, gicte thonin e gishttreguesit të do- 

rës së saj të majtë. Fytyrën e kishte të zbetë si 
dritëhëna. Përmes fustanit të hollë, të zi, të ngji. 
tur për trupi, vëreheshin vijat e këmbëve të saj 
të zokthave, të gjinjve — të tërë trupit të saj. ' 

Meqë i mbylli sytë, u prira mbi të që ta 
shoh më mirë. Sado gjatë që ia qepja sytë fyty- 
rës së saj, gjithnjë më bëhej se është pafundë. 
sisht larg meje. Papritmas ndjeva se nuk di as. 
gjë mbi fshehtësitë e zemrës së saj dhe se nuk 
ekziston asfarë lidhjeje midis nesh. , 

Dëshirova të them diçka, por drojta se zëri 
im do t'i lëndojë veshët e saj, veshët s saj të 
ndieshëm, padyshim të mësuar me muzikën e 
largët, qiellore, të butë. 

Më ra ndër mend se është ndoshta e uritur 
apo e etur. Ndonëse e dija se nuk ka asgjë në 
shtëpi, mësyva në depo të gjej diçka për ta shër- 
byer. Atëherë, sikur më erdhi njëfarë frymëzi- 
mi. M'u kujtua se në raftin më të lartë është një 
shishe verë e vjetër, që më kishte mbetur nga 
babai. Në majë gishtërinjsh erdha deri te shtra- 
ti. Flente si fëmijë i lodhur. Ishte në giumë të 
thellë dhe qepallat e saj të gjatë, të kadifenjtë, 
ishin të lëshuara. E hapa shishen dhe lehtas e 
me kujdes ia derdha një gotë verë në gojë, nder- 
mjet dy rendave të dhembëve të shtrënguar. 

Fare papritur, të parën herë në jetë, më pu- 
shtoi një ndjenjë paqje. Derisa shikoja ata Sy 
të mbyllur, m'u duk sikur për një çast kishte 
fjetur demoni që më mundonte, shpirti i keq që 
me shuplakën e vet të hekurt ma shtrëngonte 
zemrën time. E solla karrigën dhe e lashë pranë 
shtratit. I shtangur, ia ngula sytë fytyrës së saj. 
e ore Ç'shprehje jotokësore në tët 

mundur që kj . rea “e 
engjëllushë e Pire, Ai rënda £ 
ta thërras), a është e mundur gë Ki ki I 
bulë dhe s natyrshme, të ai SO: Kështtt 8 
fishë2 : Vë Çojë këso jete të dy- 

Tash mund ta jej ES esa : 
të saj dhe ta thith u e rreg e trupit. 
flokëve të saj të dendur, të isë, që ngrihej 

, zez. Nuk di as vetë: 

përse, ngrita dorën e dridhshme — nuk ec udhë. 
hiqja më atë — dhe e vura në blenin e flokëve 
të saj, në atë kaçurrel që vazhdimisht i binte në 
tamth. Pastaj i futa gishtërinjtë në flokët e saj. 
Ishte e ftohtë dhe e lagësht. E ftohtë, plotësisht 
e ftohtë, sikur të ishte vdekur ka disa ditë. Nuk 
u mashtrova. Ishte e vdekur. E futa dorën në 
dekolte rreth qafes dhe e vura në gjinj mbi ze- 
mër. Nuk dëgjohej as të rrahurit më të dobët. 
Mora pasqyrën dhe e vura para vrimave të hu- 
ndës, por nuk kishte shenja jete. 

Mendova se ndoshta do të mundem ta ngroh 
me ngrohtësinë e trupit tim, t'ia jap ngrohtësi: 
në time, e si shërbim ta marr frymën e akullt 
të vdekjes: ndoshta në atë mënyrë do të mund- 
ja ta derdh shpirtin tim në trupin e saj të vde- 
kur. U zdesha dhe rashë në shtrat pranë saj. 
Ishim të puthitur njëri për tjetrin posi mandra- 
gorat me fytyrë mashkullore e femërore. Trupi i 
saj i gjasonte mandragorës femër të shkëputur 
nga shoku i saj: digjej flakë me të njëjtin epsh 
si mandragora. Gojën e kishte të vathët dhe të 
idhtët si ana e topitur e kastravecit. Tërë trupi 
i ishte i ftohtë si akulli. Ndjeva sesi gjaku po 
akullohej edhe në damarët e mi dhe sesi kjo Ito- 
htësi po depërton deri në fund të fundit të ze- 
mrës sime. Të gjitha orvatjet e mia ishin të ko- 
ta. U çova prej shtratit dhe u vesha. Jo, nuk ish- 
te mashtrim. Ajo erdhi këtu, në dhomën time, 
në shtratin tim dhe ma dha trupin e vet. Ma dha 
trupin dhe shpirtin e vet. 

Derisa ishte gjallë, derisa sytë i kishte për- 
plot jetë, mua më mundonte vetë kujtimi për 
sytë e saj. Tash, e pajetë dhe e palëvizur, e ftoh- 
të, me sy të mbyllur, ma dha veten — me sy të 
mbyllur. 

Kjo ishte fëmra që ma helmoi jetën që nga 
çasti, kur e pashë së pari — pos nëse fati nuk 
më ishte caktuar ashtu që nga fillimi, të jem i 
helmuar dhe çdo mënyrë tjetër jetese të më jetë 
e pamundur. Erdhi që këtu, në dhomën time, të 
ma japë trupin dhe hijen e vet. Shpirti i saji 

butë, jetëshkurtër, që nuk kishte asgjë të për 
bashkët me botën tokësore u tërhoq pa zhurmë 
nën fustanin e zi të ndrydhur nga trupi, për: 
shkak të të cilit vuante, dhe shkoi të bredhë në. 
botën e hijeve, e mua më dukej sikur e kishte ma- 
rrë me vete edhe shpirtin tim. Por trupi i saj ish- 
te i shtrirë këtu, i pajetë dhe i palëvizur. Musku- 
lat e saj të butë e të lëshuar, venat e saj, dhe 
damarët, si dhe eshtrat ishin të gatshëm të 
kalben dhe t'i ofrojnë ëmbëlsinë krimbave dhe- 
minjve në varr. Duhej që me një kufomë, kufo- 
mën e saj, në errësirën e natës së amshuar që 
mbështillej rreth meje dhe depërtonte madje 
edhe në vetë muret, ta kaloj natën e gjatë, të 
errët, të ftohtë, të pafund, në këtë dhomë të var- 
fër, të mjerë, të zymtë që edhe vetë i gjasonte va- 
rrezës. Më bëhej se qëkur ekziston bota, qëkur 
jetoj, gjithmonë me mua në dhomën e errët ka 
qenë njëfarë kufome, e ftohtë, e pajetë dhe e: 
palëvizshme. 

Gjatë tërë asaj kohe mendimet e mia ishin të 
vdekura. Në mua zgjohej një jetë e re, e veçantë. 
Qenia ime në një mënyrë ishte e lidhur për të 
gjitha krijesat që më rrethonin, për të gjitha 
hijet që drithëronin rreth meje. Isha i lidhur 
ngushtë, në mënyrë të pandashme me botën € 
jashtme, me ritmin e krijesave dhe të natyrës, 
sistemi i ndërlikuar i përçuesve të padukshëm. 
përçonte pareshtur rrymimin e impulseve midis. 
meje dhe të gjitha elementeve në natyrë. Nuk 
kishte nocion, nuk kishte mendim që do të më 
ishin të huaj. Pa vështirësi mundja të depërtoj 
në fshehtësitë e piktorëve të vjetër, në misteret. 
e filozofisë që kuptohen vështirë, në pakuptue- 
shmërinë e lashtë të ideve dhe të kategorive. Në 
atë çast mora pjesë në rrotullimin e Tokës dhe: 
Qiellit, në mugullimin e bimëve, në lëvizjen ins- 
tinkteve të shtazëve. Në jetën time ha iore' 
bashkoheshin dhe derdheshin e kaluara dh Br 
dhmija, e afërta dhe e largëta. Se 

Në raste të këtilla çdo njeri gjen strehim në 
ndonjë shprehi të rrënjosur fort, në pasionin e 

vet personal. Pijaneci marroset me pije, shkrim- 
tari shkruan, skulptori i rreket gurit. Duke iu 
shmangur motivit të vet, secili e liron mendjen 
e vet dhe atëherë artisti i vërtetë mund të kri- 
jojë kryeveprën. E unë, që nuk kam pasur kurr- 
farë prirjeje, unë, që i stolisja kutiat për lapsa, 
ç'mund të bëja unë2 Si kam mundur unë të kri- 
joj kryeveprën, kur kutiat e mia të pajetë, të vog- 
la, të njëjta njëra me tjetrën, ishin krejt çka dija 
të punoj” E, megjithatë, e ndjeja sesi tërë qenien 
time e vërshon njëfarë ngazëllimi, një ngrohtësi 
e papërshkruar frymëzimi. Dëshirova që në letër 
t'i ruaj ata sy, që u mbyllën përgjithmonë: pik- 
turën gjithnjë do e mbaja pranë. Kjo dëshirë 
ishte aq e fuqishme, sa m'u desh gjithsesi ta zba- 
toj në vepër. Nuk munda ta kundërshtoj atë in- 
stikt e impuls. Si do të mund ta zbrapsja, unë, 
artisti, i mbyllur në dhomë pranë një trupi të 
vdekur2 Ky mendim më pëmbushi me njëfarë 
gëzimi të parëndomtë. 

Fika llambën që tymonte, solla dy qirinj, i 
ndeza dhe i vura mbi kokën e saj. Pranë dritës 
drithëruese të qirinjve fytyra i dukej edhe më e 
qetë se përpara, në gjysmëterrin e dhomës kish- 
te shprehje misterioze, privuar nga thelbi. Solla 
letrën dhe çdo gjë tjetër që më nevojitej për pu 
nën time dhe iu qasa shtratit të saj — sepse 
prej tashti shtrati do të jetë i saj. Desha që ho- 
llësisht ta pikturoj atë fytyrë, të gjykuar në kal 
bje të ngadalshme dhe zhdukje, fytyrë që tash 
ishte e palëvizshme dhe kishte shprehje të shta- 
ngur. E ndjeja sesi duhet të bart në letër vijat 
e saj më qenësore, t'i zgjedh ato, fuqinë e të cila- 
ve e përjetova personalisht. Piktura, edhe kur 
është e thjeshtë dhe pa thellësi të posaçme, me- 
gjithatë duhet të bëjë përshtypje, të mpleks në 
vete jetën. Unë, pra, e kisha bërë shprehi të bëja 
vizatime serike në kapakët e kutiave për lapsa. 
Tash duhej të vihej në veprim arsyeja ime, në 
mënyrë që t'i jipte trajtë pikturës që ekzistonte 
në vetëdijen time, pikturës, që, duke dalë nga fy- 
tyra e saj, kishte aq ndikim në të gjitha mendi- 

met e mia. Së pari do ta kundroj fytyrën e sa 
dhe do t'i mbyll sytë. Pastaj do t'i bart në letër 
tiparet që më kanë mbetur në kujtim. Shpresoja 
se në këtë mënyrë ndoshta do të gjej opiumin 
që do të shutiste mundimet e mia. Në fund kër. 
kova strehim në jetën e linjave dhe të trajtave. 

Motivin që e zgjodha, gruaja e vdekur, jash- 
tëzakonisht i përgjigjej pikturimit tim të llahtar- 
shëm. Në të vërtetë, unë q'prej kohësh kam qenë 
piktor i kufomave. Tash e pyeta veten a më ësh- 
të e nevojshme që përsëri t'i shoh sytë e saj, ata 
sy që tash janë të mbyllur. Ose janë neulitur 
mjaft qartë në kujtimin tim2 

Nuk e di sa e sa herë gjatë asaj nate vizatova 
portretin e saj, por asnjëherë nuk isha i këna- 
qur. I shkyeja me të njëjtën shpejtësi, sikundër 
edhe i pikturoja. Puna nuk më lodhte, ndaj edhe 
nuk vëreja se si kalonte koha. 

Zu të agojë dhe drita e përhimtë përmes 
xhamit të dritares hynte në dhomën time. Isha 
i preokupuar me një pikturë, që më dukej më e 
mirë se të tjerat. Por sytë” Ata sy plot nemitje, 
të cilët sikur më shihnin tek po bëja ndonjë më- 
kat të pafalshëm — ata sy nuk mundja t'i piktu- 
roj. Thuase pamja e tyre më ishte shlyer sakaq 
nga kujtimi. Të gjitha orvatjet e mia ishin të kota. 
Gjatë e shikova fytyrën e saj, por nuk ia dola të 
përkujtoj shprehjen e syve të saj. 

Derisa e shikoja ashtu, përnjëherë të skuqu- 
rit zu të shfaqet në faqet e saj. Ato gradualisht 
vuloheshin me ngjyrë alle të mbyllët, që të kujto- 
nte ngjyrën e mishit që lëvaret para kasaphanes. 
Kthehej në jetë. Sytë e saj nemitës, në ethe, që 
feksonin me një shkëlqim të kumbueshëm, u ha- 
pën ngadalë dhe drejtuan shikimin në mua. Për 
herë të parë tashti ishte e vetëdijshme për pre- 
zencën time, për të parën herë më shikoi. Ma- 
ndej sytë përsëri u mbyllën. Krejt kjo me gjasë 
nuk zgjati asnjë çast të vetëm, por për mua mjaf- 
toi të mbaj në mend shprehjen e syve të saj dhe 
ta qes në letër. E zura atë shprehje me majën e 

brushës sime dhe kësaj here nuk e shqeva pik- 
turën. 

Pastaj u ngrita dhe qetas iu qasa shtratit. 
Mendoja se është e gjallë, se është ngjallur, se 
dashuria ime i dha jetë trupit të saj të vdekur. 
Por, kur u gjeta në afërsinë e saj, ndjeva erën e 
kufomës, erën e kufomës në kalbje e sipër. Kri- 
mbat mistrecë i ngjiteshin trupit të saj, e dy 
kacabunë bënin hark rreth qirinjve të ndezur. 
Ishte e vdekur. Por përse dhe si iu hapën sytë2 
Vallë ishte ky një vegim apo ngjarje e njëmend- 
të. 

Do të dëshiroja që për këtë të mos më pyesë 
gjë askush. Kryesorja ishte fytyra e saj, respekti 
visht sytë e saj — e ata tashti ishin të mitë. E 
ruajta në letër shpirtin që banonte në ata sy. 
Trupi nuk do të më nevojitet më, ky trup që 
është i gjykuar të tretet, të bëhet pre e krimbave 
dhe e minjve në varr. Prej tashti kjo do të jetë 
nën pushtetin tim: unë pushova të jem mjet i 
saj. Kurdo që dëshiroja, mund t'i shihja sytë e 
saj. Mora pikturën time sa më me kujdes që 
munda, e vura në kutinë e llamarinës, në të cilën 
mbaja të hollat, dhe skutova kutinë rë depo pas 
dhomës sime. 

Nata përvidhej qetas, thuase kishte pushuar 
mjaft nga lodhjet e veta. Dëgjoheshin tinguj të 
largët dhe te qetë. Ndoshta kjo ishte rritja e ba- 
rit ose ëndërr e ndonjë shpendi shtektar. Hijet 
e zbeta treteshin pas skajeve të reve. Ndjeva në 
fytyrën time frymën e butë të mëngjezit. Në të 
njëjtin çast diku në largësi u dëgjua gjeli. 

Ç'të bëj me trupin, me kufomën që tashmë 
ka zënë të kalbet” Së pari mendova ta varros në 
dhomën time, pastaj ta shpie e ta hedh në ndonjë 
pus të rrethuar me lule të kaltërta të gardhpulë- 
çës. Sa më është dashur të mendoj, sa përpjekje 
e mjeshtri sesi do ta bëj këtë në mënyrë të padi- 
ktueshme nga të tjerëti Pos kësaj, nuk doja që 
shikimi i ndonjë të huaji të bie mbi të. Më du- 
hej që të gjitha t'i kryej vetë, pa ndihmën e as- 
kuj. Por jo ngase droja për vetveten. Ç'qëllim ka 

tashti jeta ime, kur ajo nuk është më. Për këtë 
— kurrë asnjë krijesë e rëndomtë, askush pos 
meje, nuk guxon ta shohë trupin e saj të vdekur. 
Kjo erdhi në dhomën time, më dha trupin e vet 
të ftohtë dhe hijen e saj që të mos e shohë as- 
kush tjetër, që të mos e ndyejë shikimi i huaj. 
Më në fund më erdhi një mendim: do ta copëtoj 
trupin e saj, do ta vendos në arkë, në arkën time 
për rroba, do ta shpie në ndonjë vend të largët, 
shumë larg syve të njerëzve, dhe atje do ta va- 
TTOS. 

Kësaj here nuk ngurrova. Mora thikën me 
dorëz ashti, që e ruaja në depo pranë dhomës, 
dhe nisa mjaft me kujdes të shkyej fustanin 
prej materiali të bukur, të zi, që e mbështillte 
si rrjeta e marimangës. Kjo ishte krejt çfarë 
kishte në trup. Dukej sikur ishte rritur pakëz: 
sikur ishte më e gjatë se sa kur ishte gjallë. Pas- 
taj ia preva kokën. Disa pika gjaku të ftohtë, të 
ngrirë, pikuan nga qafa e saj. Atëherë ia hoqa du- 
art e këmbët. Me kujdes e vura trupin në arkë 
pranë kokës e gjymtyrëve dhe të gjitha i mbulo- 
va me fustanin e saj, me atë fustan të njëjtë, të 
zi. E mbylla arkën me çelës dhe e futa çelësin në 
xhep. Kur u bëra gati, m'u shkëput një psherëti- 
më e thellë lehtësimi. Ngrita arkën që ta peshoj. 
Ishte e rëndë. Kurrë në jetë nuk kam ndjerë aso 
lodhjeje. Jo, kurrë nuk do të mundem ta vë në 
lëvizje arkën. 

Përsëri jashtë u mjegullua dhe zu të bjerë 
shi. Dola jashtë me shpresë se do ta gjej dikë që 
do të më ndihmonte ta nxjerr arkën. Askund 
njeri i gjallë. Dola për një kohë duke ia ngulur 
e diterë vër në plak, të 
nga shamia e gjerë që e bie 
qafe. Ngadalë iu qasa. Ende s'e kisha thënë asnjë 


fjalë, kur plaku ia dha qeshjes boshe. kërkë 

“e - e, 
e të kobshme prej së ciles flokët “ag 
pjetë. Ai tha: Çuan për- 

Nëse të duhet hamalli, ja ku jam. Po. Kam 
madje edhe karrocën mordare. Unë çdo ditë bart 
të vdekurit për në Shah Abdol — Azimi') dhe atje 
i varros. Po. Poashtu bëj edhe arkivole të gjitha 
madhësish që për mrekulli i bien secilit. Të jam 
në dispozicion dhe që tash”. 


Ai uluroi nga gazi, e unë mësyva në shtëpi. 
Hyra në dhomë dhe mezi nxora arkën me trupin 
e vdekur te dera. Derisa qëndroja në rrugë para 
derës, venerova karrocën e labërguar, të vjetër, 
në të cilën ishin ngjitur dy kuaj të zez, të dobët, 
skeletë. Në pjesën e përparme të karrocës, në ve- 
ndin e karrocierit, rrinte plaku i kërrusur dhe 
mbante kamxhikun e gjatë në dorë. Nuk ktheu 
kokën të shohë se ku jam. Me mund të madh 
e ngrita arkën në karrocë, ku gjendej një pjesë 
e thelluar posaçërisht, që mban arkivolet, pastaj 
hypa edhe vetë dhe u shtriva në hapësirën për 
arkivole, duke mbështetur kokën në skaj, kështu 
që të mund të shoh përreth derisa vozitemi. E 
afrova arkën në parzmën time dhe e përqafova 
fort me të dy duart. 


Kamxhiku fërshëlloi nëpër ajër: kuajt u ni- 
sën, duke marrë frymë me vështirësi. Përmes shi- 
ut që rigonte shihej avulli që ngrihej prej vri 
mave të hundëve të tyre si ndonjë lumë prej ty- 
mi. Ecnin me hapa të mëdhenj, të njëllojtë. Nga- 
dalë dhe padëgjueshëm ngriheshin dhe lëshohe- 
shin në tokë këmbët e tyre të holla: më kujtonin 
duart e hajnave, të cilëve, sipas ligjit, ua kanë 
prerë gishtërinjt, e ashtu të këputur ua kanë kre- 
dhur në vaj të valë. Lingat që i kishin rreth qafe 
kumbonin çuditshëm përmes ajrit të lagët. Një 
qetësi e thellë, të cilës s'ia dija shkakun, mbretë- 


Xhamia dhe varrezat që gjenden në gërma- 
dhat e Rejit (Raxhezit), disa kilometra në jug të Te- 
heranit. Reji ishte qendër e rëndësishme që nga filli: 
mi i shekullit VIII para erës sonë. Deri në shkatë: 
rrimin e tij nga ana e Xhinkis-Kanit në shekullin 
XIII të erës sonë, ishte njëri nga qytetet më të më. 
dhenj të Iranit. Xhamia Shah Abdel-Azim ishte vend 
mjaft i popullarizuar, ku shkohej për haxhillëk. 

roi tërë qenies sime, kështu që nuk e veneroja as 
tundjen e karrocës. E vetmja gjë që ndjeja ish- 
te pesha e arkës në parzmën time. Më bëhej se 
pesha e trupit të saj të vdekur dhe e arkivolit, 
në të cilin pushonte ajo pareshtur, më shtrëngo- 
nin gjoksin tim. 

Mjegulla e dendur shtrihej nga të dy anët e 
rrugës. Karroca shkonte jashtëzakonisht shpejt 
dhe lehtas nëpër bregore, fushë e përrenj. Para 
meje zgjërohej njëfarë pamje e re e vetme, çfarë 
nuk kam hasur kurrë, as ëndërr as zhgjandërr. 
Nga të dy anët e rrugës zgjatej vargu i bregoreve 
të veçuara qartë. Rrëzë tyre gjendeshin shumë 
drunj me hije, të shtrembëruar, të mallëkuar, mes 
të cilëve dukeshin shtëpi të përhimta në trajtë 
piramide, katrorësh e prizmash, me dritare të 
vogla, të errta, pa xhame. Këto dritare i gjasonin 
syve të shqetësuar të njeriut të dalldisur. Muret 
e shtëpive thuase kishin atë veti të derdhnin fto- 
htësi të jashtëzakonshme në zemrën e kalimtarit. 
Njeriut i bëhej se në ato shtëpi kurrë nuk ka 
mundur të banojë gjë e gjallë. Ndoshta i kanë 
ndërtuar që në to të banojnë shpirtrat e krijesa- 
ve jashtëtokësore. 

Karrocieri më shpiente padyshim ndonjë 
rruge sekundare, ose disi të posaçme për të. Në 
disa vende, nga të dy anët e rrugës, shiheshin ve- 
tëm cungat dhe drunjt e lakuar të gërshetuar, 
pas të cilëve ishin shtëpitë, disa të sheshuara, di- 
sa të larta, por të gjitha trajtash gjeometrike — 
të konit të rregullt, të konit të rrafshuar — me 
dritare të ngushta, të pjerrta, prej të cilave dil- 
nin lulet e kaltërta të gardhpulëçës të gërshetuar 
përmbi derë dhe mure. E pastaj papritur kjo 
pamje u tret në mjegullën e dendur. 

Retë e rënda, të mbushura, shtypnin majat 
e bregoreve, era e zhdavariste shiun e imtë dhe 
e shakulliste nëpër ajër si ajrin. Udhëtuam mjaft 
gjatë, kur karroca u ndal rrëzë një bregoreje të 
gurtë të xhveshur, ku nuk kishte asnjë gjurmë 


gjelbërimi. E shtyva arkën nga 
ie 8a parzma dhe u 

Në anën tjetër të bregores gjendej njëfarë 
vendi i paprekur, i qetë dhe plot gjelbërim. Ish- 
te ni një vend që s'e kisha parë kurrë më parë, 
e megjithatë më dukej i afërt, thuase gjithmonë 
ishte i pranishëm thellë në vetëdijen time. Toka. 
ishte e mbuluar me lozë të gardhpulëçës së kal- 
tërt, të paerë. Kisha përshtypjen se askush asnjë- 
herë, deri në këtë moment, nuk kishte shkelur 
në këtë vend. E nxora arkën dhe e lëshova në to- 
kë. Karrocieri i moçëm u kthye dhe tha: 


Nuk jemi larg varrezave Shah Abdol — 
Azim. Nuk ka vend më të mirë se ky për atë që 
të nevojitet ty. Këtupari as zogu kurrë nuk flu- 
turon. Askurrë”. 


Futa dorën në xhep, me qëllim që t'ia jap 
bakshishin karrocierit. Kisha vetëm dy kranë 
dhe një abas4) Karrocieri shpërtheu në një qesh- 
je boshe e krikëlluese dhe tha: 


Nuk ka gjë. Në rregull është. Do të më ja- 
pësh tjetër herë. E di se ku banon. Nuk ke ende 
ndonjë punë për mua, 67 A di, unë di të hap va- 
rre. Pol Nuk është kjo kurrfarë turpi. A i hymë 
punës” Këtu afër është një përrua, bri një selvie. 
Do ta hap gropën tamam sa për arkën tënde, e 
mandej mund të shkojmë”. 


Plaku brofi nga vendi i vet me lehtësi që 
më befasoi. Ngrita arkën, ecnim njëri pas tjet- 
rit, përderisa nuk erdhëm te një cung që gjendej 
përbri një shtrati të shteruar lumi. Përcjellësi 
im tha: 


,,Ky është vend i mirë”. 


Pa e pritur përgjigjen, ai sakaq zuri të gro- 
pojë me njëfarë qyreku të vogël dhe kazme që e 
kishte sjellë. E lëshova arkën dhe i shtangur që- 
ndroja pranë saj. Me shpinë të gërmuqur dhe 


4) Monedhë me vlerë të vogël: përafërsisht 50, 
respektivisht, 10 para. 

kokë të kërrusur, plaku punonte me shkathtësi 
të njeriut të mësuar me atë punë. Duke gropuar 
ashtu, hasi në një send që i gjasonte qypit të 
zmaltuar. E mbështolli në faculetën e ndyer, u 
drejtua dhe tha: 


,Ja varri yt. Pol Tamam për arkë. Masë e 
njëmendtë. Po”. 


Futa dorën në xhep që t'ia paguaj mundin. 
Kisha vetëm dy kranë dhe një abas. Plaku shpër- 
theu në qeshje boshe, nga e cila u rënqetha i të- 
ri, dhe tha: 


,Nuk ka gjë. Në rregull është. E di se ku ba- 
non. Po. Tekembramja, e gjeta një qyp që do ta 
kem në vend të bakshishit. Kjo është saksi për 
lule nga Raxhezi, nga Reji i lashtë. Po”. 


Pastaj, derisa qëndronte ashtu i gërmuaur, 
zuri përsëri të qeshet sa edhe shpatullat i dridhe- 
shin. Futi nën sqetull qypin e mbështjellë në 
faculetën e ndyer dhe mësyu kah karroca. Me 
lehtësi të befasueshme kërceu në vendin e vet 
përanash. Kamxhiku fërshëlloi në ajër, kuajt u 
nisën, duke marrë frymë me të vështirë. Lingat 
që kishin rreth qafe kumbonin çuditërisht nëpër 
ajrin e lagët. Mengadalë, ata u tretën në mjegu- 
llën e dendur. 

Teksa mbeta vetëm, m'u shkëput një psherë- 
timë e thellë lehtësimi. M'u duk se sikur ndonjë 
barrë e rëndë m'u hoq prej krahërorit: qetësi e 
thellë mbretëroi në tërë qenien time. Shikova 
rreth vetes. Vendi ku qëndroja ishte një lëndinë 
e vogël rrethuar nga të gjitha anët me bregore 
dhe penda. Përgjatë një kreshte mali shtriheshin 
gërmadhat e godinave të vjetra të ndërtuara me 
tulla të forta. Në afërsi gjendej shtrati i shterur 
lumi. Ishte ky një vend i vetmuar dhe i shkretë 
larg zhurmës njerëzore dhe rrëmujës. Isha thë 
llësisht i lumtur dhe mendoja sesi këta sy të më- 
dhenj, kur të zgjohen nga ëndrra tokësore do 
të kundrojnë anën që i përgjigjet natyrës She du- 

kjes së tyre. Poashtu, ishte fat i mirë që do të 
mbetet larg botës tjetër, larg të vdekurve të tje- 
rë, mu sikundër edhe gjatë jetës që ishte e larpët 
nga njerëzit e tjerë. 

Me kujdes nerita arkën dhe e lëshova në 
varr, që ishte i përmasave përkatëse: ishte për- 
sosmërisht i matur sakt. Mirëpo, ndjeva sesi 
edhe njëherë më duhet të shikoj në arkë. Hodha 
shikimin përreth. Askund njeri i gjallë. Mora 
çelësin prej xhepit dhe e hapa. Tërhoqa anash 
kindin e fustanit të saj të zi dhe midis gjakut të 
piksur dhe krimbave që vlonin, pashë dy të më- 
dhenj të zez tek më shikonin ngultas, privuar 
nga çdo shprehje. Ndjeva sesi e tërë qenia ime u 
kredh në thellësinë e atyre syve. Shpejt e lëshova 
kapakun në arkë dhe shtyva dheun e shkrifët 
mbi të. Kur e mbusha humnerën, e shkela dheun 
mirë, solla disa loza gardhpulëçe të kaltërta, të 
paerë dhe i mbolla mbi varrin e saj. Pastaj mb- 
lodha rërën e zhurin dhe e shpërndava përreth, 
në mënyrë që ta shlyej çdo gjurmë të varrit, që 
askush të mos mund të dyshojë se gjendet aty. 
Aq mirë e kreva punën, sa as vetë nuk munda të 
dalloj varrin e saj nga dheu përreth. 

Pasi e kreva punën, shikova rrobet e mia 
dhe vërejta se ishin të shkyera e të laparosura 
me baltë dhe me gjak të zi të ngjizur. Dy ka- 
cabunë qarkullonin rreth meje, e disa krimba të 
imtë zvarriseshin dhe paloheshin rrobeve të mia. 
Që t'i mënjanoja gjurmët e gjakut nga kindet e 
palltos, laga skajin e mëngës me pështymë dhe 
zura t'i fërkoj: por njollat e gjakut vetëm u tre- 
tën në shajak, depërtuan përmes tij në trupin 
tim dhe unë ndjeva gjakun e ftohtë të ngjitshëm 
në lëkurën time. 

Deri në perëndim të diellit nuk kishte shu- 
më. Binte shi i imtë. U nisa dhe pa vetëdije zura 
të ndjek gjurmën që kishin lënë rrotët e karrocës 
mordare. Meqë u lëshua nata, e humba gjurmën, 
por vazhdova të kaptoj nëpër terrin e dendur, 
nsadalë dhe pa cak, pa asfarë mendimi të cak- 
tuar qartë në vetëdije, si në ëndërr. Nuk kisha 

ide se në ç'drejtim po shkoj. Prejse ajo nuk është 
më, prejse i pashë ata sy të mëdhenj mes gja. 
kut të piksur, ndjeja sesi po kaptoj nëpër te. 
rrin e thellë, i cili plotësisht e mbështjell jetën 
time. U fikën përgjithmonë ata sy që e ndriçonin 
rrugën time jetësore dhe tashti më ishte njësoj 
në do të arrija ndokund ndonjëherë. 

Gjithkund mbretëronte qetësi e plotë. Ndje 
ja se prej meje ka hequr dorë e tërë bota: kërko- 
ja strehim në sendet e pajetë. Isha i vetëdijshëm 
për lidhjen, e cila ekzistonte midis meje dhe rit- 
mit të natyrës, midis meje dhe territ të thellë, 
që lëshohej në shpirtin tim. Kjo qetësi është 
gjuhë, të cilën ne nuk e kuptojmë. Zunë të më 
rrerren mendtë si të isha dehur. Më pushtoi ne- 
veria dhe këmbëve më lëshoi fuqia. Ndjeja ras- 
kapitje të pakufishme. Hyra në varreza skaj rru- 
gës dhe u ula në një përmendore varri. Lëshova 
kokën në duar dhe u përpoqa të mejtoj me 
ngulm për pozitën, në të cilën u gjeta. 

Papritmas më përshkoi një qeshje boshe dhe 
krikëlluese. U ktheva dhe pashë njeriun, fytyra 
e të cilit ishte e fshehur me shaminë e mbështje- 
llë rreth qafe. Rrinte pranë meje dhe nën sqetull 
mbante diçka të mbështjellë në shami. U kthye 
kah unë dhe tha: 

Me siguri don të shkosh në qytet2 E ke hu- 
mbur rrugën, ë2 Gjithsesi e pyet veten se ç'bëj 
unë në varreza në këtë kohë të natës2 Nuk ke 
se ç'frikësohesh. Të vdekurit janë puna ime e 
rregullt. Hapja e varreve më është profesion. Nuk 
është keq, ët E njoh çdo skutë dhe çdo birucë 
këtu. Ja, për shembull sot, shkova ta hap një 
varr dhe e gjeta këtë qyp në tokë. A di se ç'është2 
Është vazë për lule nga Raxhezi, nga Reji i lashtë. 
Po. Në rregull, mund ta marrësh. Ruaje si kujtim 
nga unë”. 

Futa dorën në xhep dhe nxora E 
një abas. Përmes qeshjes boshe, e Pë yj sh 
rënqetha i tëri, plaku tha: 

do, jo. Në rregull është. Unë të njoh. E di 
edhe se ku banon. Këtu, fare afër, e kam karro- 

cën mordare. Eja të të shpie në shtëpi. Ja, vetëm 
dy hapa prej këtu”. 

Ma vuri vazën në krah dhe u ngrit. Qeshej 
aq me zë, sa krejt shpatullat i dridheshin. Mora 
vazën dhe u nisa pas siluetës së gërmuqur. Në 
kthesën e rrugës qëndronte karroca e labërguar 
mordare, në të cilën ishin ngjitur dy kuaj të do- 
bët, të zez. Plaku kërceu me lehtësi befasuese dhe 
u ul anash. Unë hypa në karrocë dhe u shtriva. 
në pjesën e thelluar, në të cilën vëhen arkivolet. 
duke mbështetur kokën në skajin e lartë, kështu. 
që të mund të shikoja përreth përderisa vozite- 
mi. Vazën e vura në parzmë dhe e zura me du- 
ar. 

Kamxhiku fërshëlloi nëpër ajër: kuajt u ni- 
sën, duke marrë frymë me të vështirë. Ecnin me 
hapa të mëdhenj, të njëllojtë. Patkonjt e tyre 
preknin tokën lehtas dhe pa zë. Lingat që kishin 
rreth qafe cingëronin çuditërisht nëpër ajrin e 
lagët. Yjet përmes reve soditnin tokën, ngja- 
shëm me sytë e ndritshëm, që dalin nga gjaku 
i piksur. Një paqë e mrekullueshme mbretëroi 
në tërë qenien time. Vetëm në parzmë e ndjeja. 
vazën, që nuk ishte më e lehtë se trupi i vdekur. 
Drunijt e gërshetuar, me degë të kthyera, të shtre- 
mbëra, dukeshin në errësirë si të mbaheshin për 
dore nga frika që të mos rrëshqasin e të bien në 
tokë. Nga të dy anët e rrugës vargoheshin shtë- 
pitë e hijesuara trajtash të ndryshme gjeometri- 
ke, me dritare te vogla, të zeza. Muret e shtëpive 
lëshonin një dritë të dobët e të zbetë, si xixëllo- 
jat. Drunjt kalonin përskaj nesh, frikshëm, gru- 
mbull e në varg, dhe zhdukeshin në largësi. Por 
mua m'u bë se loza e gardhpulëçës ishte ngatë- 
rruar rreth tyre dhe i kishte rrëzuar përtokë. Era. 
e vdekjes, era e mishit që kalbet, depërtoi në 
shpirtin dhe trupin tim. Derisa plaku i kërrusur, 
fytyrën e të cilit s'e shihja, më voziste nëpër 
mjegull dhe hijet që përdhoseshin, më dukej se 
gjithmonë kam qenë i përshkuar me erërat e 
vdekjes dhe se tërë jetën e kam shkuar duke fje- 
tur në arkivolin e zi. 

Karroca ndaloi. Mora vazën dhe këceva në 
tokë. Gjendesha para derës së shtëpisë sime, Me 
nxitim hyra brendë. E lëshova vazën në tavolinë 
shkova drejt në depo dhe nga skuta solla kutinë 
e llamarinës, në të cilën i mbaja të hollat. U kthe. 
va deri te dera, duke menduar t'ia jap, në vend të 
shpërblimit, karrocierit të moçëm të karrocës 
mordare, por ai ishte zhdukur. Asnjë gjurmë nuk 
mbeti nga ai, as karroca e tij. U ktheva në dho. 
më i dëshpëruar. Ndeza llambën, nxora vazën 
nga faculeta, në të cilën ishte e mbështjellë, dhe 
me mëngë e shkunda dheun nga ajo. Ishte kjo 
një vazë e vjetër, e zmaltuar, ngjyrë vjollce dhe 
e tejdukshme, që përhapej në atë të murrmë në 
të kuqe të kacabunit të dërmuar. Në pjesën e 
kurrizuar të vazës, nga njëra anë, gjendej sipër- 
faqja ovale e kornizuar me lulet e kaltërta të 
gardhpulëçës, e në atë sipërfaqe... 

Në sipërfaqen ovale ishte pikturuar portreti 
i saj... fytyra e gruas me Sy të mëdhenj, të zez, 
me sy më të mëdhenj se të grave të tjera. Kishin 
dukje qortuese, sikur të më shihnin sesi po bëja 
ndonjë mëkat të pafalshëm për të cilin unë per- 
sonalisht nuk dija gjë. Ishin këta sy të frikshëm, 
magjikë, me shprehje të frikës e të çudisë, të 
kërcnimit dhe të premtimit. Më frikësonin dhe 
më joshnin në të njëjtën kohë. Prej thellësive të 
tyre rrezatonte diçka e mbinatyrshme dhe dehë- 
se. Kishte mollëza të shquara dhe ballë të gjerë. 
Vetullat i kishte të holla, të puqura në mes. Bu- 
zët të plota dhe gjysmë të hapura. Flokët i kishte 
të shprishur, e një ble i lëshohej tamthit. 

 Nxora nga kutia e llamarinës portretin që e 
pikturova një natë më parë dhe e krahasova me 
vizatimin në vazë. Midis pikturës sime dhe kësaj 
në vazë page prerë asfarë ndryshimi. 'Thuase një: 
ra paraqiste reflektimin e tjetrës në e vë 
të dyja ishin plotësisht të njëjte Ma prë pj 
të, vepër e të njëjtit njeri, pikturuesit fatkob të 
kutiave për lapsa. Ndoshta shpirti i artistit që 
kishte stolisur vazën ka hyrë në Re 
udhëhequr dorën time derisa vo e 

e kam bërë këtë 

portret. Ishte e pamundur të dallosh njërin viza- 
tim prej tjetrit, pos që imi ishte në letër, ndërsa 
piktura në vazë ishte e bërë me zmalt të vjetër, 
tejdukës, që i jipte pamje të parëndomtë, të fshe- 
htë dhe të mbinatyrshme. Në thellësinë e syve i 
digjej shkëndija e së keqes. Jo, kjo ishte e pabe- 
sueshme: sy të njëjtë, të mëdhenj, privuar men- 
dimesh: shprehja e njëjtë, e përmbajtur, e prapë 
e natyrshme e fytyrës. Askush nuk mund të kup- 
tojë se ç'ndodhte në mua. Dëshiroja të ikja nga 
vetvetja. Vallë, janë të mundshme koincidenca 
të këtilla” Përsëri më doli parasysh e tërë fatke- 
qësia e jetës sime. A nuk ishte e mjaftueshme që 
gjatë jetës sime të takoj një person me sy çiarë 
janë këta” E tashti në mua nguliten dy krijesa 
prej syve të njëjtë, syve të saj. Kjo nuk mund të 
durohej më. Këta sy, të cilët i varrosa atje, skaj 
'bregores, rrëzë selvisë së fishkur, skaj shtratit të 
shterur të lumit, nën lulet e kaltërta të gardh- 
-pulëçës, mes gjakut të dendur, mes krimbave dhe 
insekteve të tjera të ndyta e të neveritshme që 
mblidheshin nëpër të, ndërsa rrënjët e bimëve 
shtriheshin teposhtë që t'ia hapin vetes rrugën 
:deri të bebëzat e saj dhe prej tyre të thithin lën- 
gjet — këta sy të njejtë, plot gjallëri jete, ishin 
“ngulur në mua në këtë çast. Nuk e kam ditur se 
deri në atë masë jam i mallëkuar dhe i lindur 
“nën yllin e pafat. Mirëpo, njëkohësisht, ndjenja 
€ fajit që përvidhej përmes vetëdijes sime, rritej 
në një gjendje të çuditshme, të pashpjegueshme 
“ngushëllimi. E kuptova se dikur e kam pasur 
bashkëvuajtësin në fatëkeqësi. Athua ky piktor, 
“Që para njëqind, e ndoshta edhe një mijë vjetësh, 
ka pikturuar sipërfaqen e kësaj vaze, a nuk ka 
iqenë ky bashkëvuajtës i im në fatkeqësi” A nuk 
ka kaluar përmes gjendjeve të njëjta shpirtërore 
SI edhe unë” Deri tashti veten e kam konsideruar 
Për krijesë më fatkobe në botë. Tashti përnjëhe- 
TË kuptova se në këto bregore, në shtëpitë e këtij 
qyteti të rrënuar prej tullave të forta, kanë jetuar 
dikur njerëzit, eshtrat e të cilëve qëmoti janë 
shndërruar në pluhur, e thërimet e trupave të 

tyre jetojnë ndoshta jetën tjetër në lulet e kaL 
tërta të gardhpulëçës, dhe se mes atyre njerëzve 
ka qenë një piktor i pafat, një piktor i mallëku. 
ar, një vizatues fatkob i kutiave për lapsa, i cili 
ka qenë i ngjashëm me mua, fare si unë. Dhe ta, 
shti e kuptova (kjo ishte krejt çka munda të 
kuptoj) se jeta e tij, mu si edhe imja, poashtu 
është djegur dhe është tretur në thellësitë e dy 
syve të mëdhenj, të zez. Ky mendim më ofroi 
ngushëllim. 

Vura vizatimin tim pranë vazës dhe shkova 
ta ndez qymyrin në mangallin për opium. Kur u 
ndez mirë, e vura mangallin para këtyre dy pik- 
turave. Thitha disa herë opiumin nga llulla, dhe 
kur droga zuri të veprojë, ia ngula sytë pikturave. 
Desha t'i përqëndroj mendimet dhe të arrij paqën 
shpirtërore, e për këtë mund të më ndihmonte 
vetëm tymi i hollë i opiumit. 

E piva tërë rezervën e opiumit me shpresë se 
droga çudibërëse do t'i zgjidhë problemet që më 
mundonin, do ta mënjanojë kurtinën që pezu- 
llonte para syrit tim shpirtëror dhe do të zhda- 
varisë stivën e kujtimeve të largëta, të përhimta. 
Shpresat e mia u sendërtuan, madje më shumë 
seç kam pritur, mendimet arritën skofiaritetin 
dhe madhështinë çfarë mund të ofrojë vetëm opi- 
umi. U kredha në njëfarë gjendje ndërmjet ënd- 
rrës dhe dalldisë. 

Atëherë m'u bë sikur një barrë e rëndë m'u 
hoq nga parzma, sikur ligji i gravitacionit pushoi 
së ekzistuari për mua, dhe unë lirisht sillem 
rreth e qark duke ndjekur mendimet e mia, që 
u bënë të gjëra, mendjeholla dhe pakufishmërisht 
të qarta. Më pushtoi gëzimi i thellë dhei pashpreh- 
shëm. U lirova nga pesha e trupit tim. Tërë qenia 
ime zhytej në botën e lehtë dhe të pandjenja të 
vegjetacionit — botë të qetë, por plot trajta 
ngjyra magjike, të jashtëzakonshme, Atëherë h 
ja e mendimeve të mia u këput dhe u përgj se i- 
mes ngjyrave e trajtave. Notoja nëpër det së he 
të cilit më ledhatonin butë. Mund të që ejaj ” pare 
më rrahte pulsi, mund t'i ndjeja damarët në vete. 

Ky ishte çast i jetës plot kuptim të thellë dhe 
lumturi. 

Me gjithë zemër dëshiroja t'i dorëzohem ën- 
arrës së harresës. Sikur vetëm të mund të arri- 
hej harresa, sikur të mund të zgjaste përgjith- 
monë, sikur sytë e mi, duke u mbyllur, të mun. 
den ngadalë të kalojnë nga ëndrra në hiç, ndër- 
sa unë, për të gjitha kohërat të humb vetëdijen 
mbi ekzistimin tim, sikur të ishte e mundur që 
qenia ime të tretet në një pikë ngjyre, në një tin- 
gull muzikor, në një rreze drite të ngjyrosur dhe 
sikur, pastaj, ato valë e trajta të rriteshin e të 
rriteshin deri në aso përmasash sa në fund të 
zbehen dhe të zhduken — atëherë dëshira ime do 
të plotësohej. 

Gradualisht më pushtoi letargjia. I gjasonte 
një lloj molisjeje të këndëshme. Kisha përshtyp- 
jen se valët e buta pareshtur derdheshin prej tru- 
pit tim. Pastaj ndjeva sikur të ishte ndërruar 
rrjedha e jetës sime. Njëra pas tjetrës, më kthe- 
heshin ngjarjet nga e kaluara, gjendjet shpirtë- 
rore dhe kujtimet e harruara, të humbura nga 
fëmijëria. Jo vetëm se të gjitha ato i pashë, por- 
se që të gjitha përsëri i përjetoja, isha i kredhur 
plotësisht në to. Nga çasti në çast bëhesha gjith- 
një e më i vogël, gjithnjë e më shumë i ngjaja 
fëmijës. Pastaj përnjëherë m'u errësua vetëdija, 
ndjeva një zbrasti dhe m'u bë se jam i varur për 
kurbë të hollë në fund të humnerës së errët. Atë- 
herë u hoqa nga kurba. Bija nëpër ajër, nuk ha- 
sja në asfarë pengese. Bija në greminë të pakufi- 
shme të natës së amshuar. Tekembramja, para 
syve të mi, si rrufe shkrepi një vargan i ngjarje- 
ve të harruara, të cilat ndërroheshin njëra pas 
tjetrës. Përjetova çastin e harresës së plotë. Kur 
erdha në vete, gjendesha në një dhomë të vogël, 
në njëfarë pozite të veçantë, prej së cilës u neri- 
ta, sepse ishte e parëndomtë, e në të njëjtën kohë 
e natyrshme. 

ILI 


Kur u zgjova në botë të re, gjithçka më du- 
kej intime dhe e afërt: për më tepër, në të e 
ndjeja veten më këndshëm se sa në rrethanat e 
përparshme dhe në mënyrën e jetës të cilat, më 
dukej, ishin vetëm reflekse të jetës sime të një 
mendtë. Ishte kjo një botë tjetër, por në harmoni 
aq të përsosur me personalitetin tim, sa më du- 
kej se jam kthyer në mjedisin, të cilit i takoja. 
Përsëri linda në botën tjetër, të vjetër, por për 
mua më të afërt dhe më të natyrshme se botërat- 
e tjera. 

Ende mbretëronte gjysmëterri. Llamba e va- 
jit digjej në raft. Në një kënd të dhomës gjendej 
shtroja e çrregulluar, por unë nuk flija. Trupi më 
digjej. Në pelerinën time, në faculetë dhe në duar 
shiheshin njollat e gjakut. Por përkundër etheve 
dhe zalisë, përjetova gjallëri dhe shqetësim të 
parëndomtë, që ishin më të fuqishme se çfarëdo' 
mendimi për atë se si duhet t'i mënjanoj gjur- 
mët e gjakut, më të fuqishme se mendimi që 
mund të vijë policia dhe të më arrestojë. Në të 
vërtetë, qëmoti pritja të më arrestojnë dhe pata 
vendosur që në atë rast të pija një gotë verë hel- 


38 





muese, që e ruaja në raftin e sipërm. Burim i 
emocionimit tim ishte nevoja që të shkruaj, të 
cilën e ndjeja si një lloj obligimi të imponuar. 
Shpresoja se në këtë mënyrë do ta dëboj demo- 
nin që më mundonte aq gjatë, do të lëhtësohem 
shpirtërisht nga vetëdija ime dhe t'i bart në le- 
tër. Më në fund, pas njëfarë ngurrimi, e afrova 
pranë llambën dhe fillova të shkruaj: 


IV 


Qëmoti kam menduar se rruga më e mirë 
që njeriu mund të zgjedhë në jetë është të tër- 
hiqet në vetmi, si korbi i natës që hap krahët e 
vet skaj ndonjë liqeni të harruar. Por tash, meqë 
ndodhi ajo që nuk është dashur të ngjajë, ç'mund 
të bëji Kush e di2 Ndoshta për disa çaste, ndo- 
shta brenda një ore, do të vijnë pesë-gjashtë po- 
licë të dehur të më burgosin. Fare nuk dua ta 
shpëtoj kokën time të gjorë. Do të ishte fare e 
pamundur ta mohoj krimin, madje edhe sikur 
t'ia dilja t'i mënjanoj njollat e gjakut. Por para 
se t'u bie në dorë, do ta pi një gotë verë nga shi- 
shja, trashëgim i im, që e ruaj në raftin më të 
lartë. 

Tash dëshiroj të shtrydh çdo pikë lëngu nga 
jeta ime, si nga kalaveshi i rrushit, dhe ta derdh 
lëngun — jo, verën — nga një pikë, si ujin nga 
Karbalis) në fytin e tharë të hijes sime. Para se të 
shkoj, dua t'i qes në letër të gjitha mundimet e 
mia, që më kanë mbytur si gangrena ose kanceri, 





5) Vendi ku është varrosur martiri Shija H 


Uji ku qitet pak dhe nga Karbali Pordoret si Pb in. 
- 

këtu, në dhomën time të vogël. Ky është mjeti 
më i mirë të cilin disponoj që t'i vë në rregull 
mendimet e mia. A është ky ndoshta qëllimi im 
ta shkruaj dëshirën time të fundit dhe testamen- 
tin2 Jo, assesi. Sepse, as kam pasuri që t'ia lë me 
testament shtetit, as kam besim që t'ia fal djallit. 
Veç kësaj, a ekziston gjë në këtë botë që për mua 
do të kishte të paktën vlerën më të vogël2 Me 
qëllim kam hequr dorë nga çdo gjë që është je- 
të. E kur unë të mos jem më, nuk më intereson 
se ç'do të bëhet. Fare më është njësoj a do t'i 
lexojë ndokush letrat e shkreta, të cilat do t'i lë 
pas vetes, apo ato do të mbesin të palexuara sa 
të jetë jeta. Ajo që më shtyn të shkruaj — është 
nevoja për të shkruar, nevojë që gjithnjë e më 
shumë mbisundon, në këtë çast më e fuqishme 
se sa kurrë në të kaluarën, nevoja që të krijoj 
lidhjen midis mendimeve të mia dhe qenies sime 
jotrupore, hijes sime, asaj hije fatkobe, e cila 
në këtë çast shtrihet mbi mur në dritën e llam- 
bës së vajit, e cila sikur lexon me kujdes dhe ka- 
përdin çdo fjalë që e shkruaj. Kjo hije me siguri 
i kupton gjërat më mirë se unë. Vetëm kësaj 
mund t'ia them të vërtetën. Kjo më cyt të flas. 
Vetëm kjo mund të më njohë. Kjo gjithsesi kup- 
ton... Derisa derdh lëngun — jo, verën e hidhur 
— të jetës sime në fytin e tharë të hijes sime, dë- 
shiroj t'i them: ,,Kjo është jeta ime”. 

Kushdo që më ka parë dje, ka mundur të 
shohë njeriun e ri, të raskapitur e të sëmurë. 
Sot ai mund të shohë vetëm plakun e kërrusur, 
me flokë të thinjur, me shikim të fikur, me buzë 
lepuri. Droj të shikoj përmes dritares jashtë, ose 
të shikohem në pasqyrë, sepse në të gjitha anët 
e shoh hijen time të shumëzuar shumë herë. Mi- 
rëpo, që t'ia sqaroj jetën time hijes sime të zgja- 
tur, më duhet ta rrëfej një rrëfim. O, sa rrëfime 
tashmë ekzistojnë mbi dashurinë, marrëdhëniet 
seksuale, bashkëshortësinë e vdekjen, prej të ci- 
lëve asnjëri nuk e thotë të vërtetën. Mundi më 
vjen prej thurjeve të trilluara mirë dhe të shk- 
ruarit e mrekullueshëmi 

Do të rropatem të shtrydh lëngun nga ky ka- 
lavesh rrushi, por ende nuk e di a do të nxjerr 
prej tij thërrimën më të vogël të së vërtetës. Nuk 
di ku gjendem në këtë çast, athua ky kënd qielli 
përmbi kokën time ose ky truall i pakët nën mua 
i takon Nishapurit, Balkut ose Bernaresit5) Unë 
nuk jam i sigurt për asgjë në këtë botë. 

Kam parë aq gjëra kundërthenëse dhe kam 
dëgjuar aso fjalë të llojllojshme: sytë e mi e kanë 
parë aq shumë sipërfaqen e lëmuar të sendeve 
të ndryshme — lëvoren e hollë, të fortë, pas së 
cilës është i fshehur shpirti — sa tash nuk besoj 
asgjë. Në këtë çast madje dyshoj nëse ekzistojnë 
sende fare të prekshme e reale, dyshoj në të vër- 
teta të qarta dhe që shihen sheshazi. Po ta godi- 
tja me dorë shtyllën e gurtë, që gjendet në kën- 
din e oborrit tonë, dhe po ta pyetja nëse për- 
njëmend ekziston, nuk di në do t'i besoja po të 
përgjigjej në mënyrë pohuese. : 

Qenkësha unë ndonjë krijesë e pavarur dhe 
e ndarë nga bota tjetër2 Nuk di. Por kur pak më 
parë u shikova në pasqyrë, nuk e njohta veten. 
Jo, uni” i vjetër ka vdekur dhe është shndërruar 
në pluhur, por midis atij dhe ,,unit” të ri nuk ek- 
ziston asfarë kufiri, asfarë gremine. 

Më duhet patjetër ta rrëfej rrëfimin tim. Por, 
ku t'ia filloj” Jeta është, në të vërtetë, një trillim, 
përrallë e vërtetë. Më duhet patjetër ta shtrydh 
lëngun nga kalaveshi i rrushit dhe ta derdh nga 
një lugë në fytin e kësaj hije të mplakur. Ku t'ia 
filloj” Të gjitha mendimet që në këtë çast gra- 
fullojnë në trurin tim i takojnë këtij çasti efe- 
mer dhe nuk dijnë gjë për orët, minutat e datat. 
Ndonjë ngjarje që ka ndodhur dje mund të më 
duket më e parëndësishme, më e vjetër nga diç- 
kaja që ka ndodhur para një mijë vjetësh. 

Ndoshta kujtimet nga e kaluara më dalin pa- 
ra syve për shkak se janë ndërprerë të gjitha li- 
dhjet, që më kanë mbajtur me botën e të gjallë- 


“s) Reminiscencë në një katrenë nga ,,Rubairat” 
e Khajamit. 

ve. E kaluara, e ardhmja, ora, dita, muaji, viti — 
të gjitha këto për mua janë të njëjta. Kohët e: 
ndryshme të fëmijërisë dhe të pjekurisë për mua 
janë vetëm fjalë boshe. Kjo do të thotë diçka 
vetëm për njerëzit e rëndomtë, turmën — kjo 
është fjalë të cilën e kërkoja — turma, jeta e të 
cilëve, si viti, ka njësitë e caktuara kohore dhe 
stinët, vendosur në brezat e matur të gjallërimit. 
Mirëpo, jeta ime gjithmonë ka ditur vetëm për 
një stinë dhe një gjendje gjallërimi. Kjo është 
sikur gjatë tërë kohës të kem jetuar në ndonjë 
vend të ftohtë dhe në errësirë të përhershme, de- 
risa në mua ndizej zjarri që më zhdukte, si flaka. 
që djeg qiriun. 

Mes katër mureve të dhomës sime, asaj kë- 
shtjelle që e kam ndërtuar rreth jetës sime dhe. 
mendimeve të mia, jeta ime tretet mengadalë si 
qiriu. Jo, nuk është ashtu. Ajo më parë i gjason 
cungut të ri, që është rrokullisur në një skaj të 
vatrës, është djegur dhe karbonizuar nga flaka 
e cungave të tjerë: as është djegur, as ka mbetur 
i freskët dhe i gjelbërt: e kanë ngulshuar tymi 
dhe zyfnimet e të tjerëve. 

Dhoma ime, si edhe të gjitha dhomat, është 
e ndërtuar prej tullave të pjekura e të terura në: 
diell dhe qëndron në gërmadhat e mijëra ndërte- 
save të vjetra. Muret janë të gëlqerosura bardhë,. 
me stoli horizontale përreth. Krejt i përngjan va- 
rrit. Edhe imtësia më e vogël në këtë dhomë mja- 
fton që me orë të tëra të preokupojë mendimet 
e mia, po qe e nevojshme — si, për shembull, ma- 
rimanga e vogël në zgavrën në mur. Sepse, qysh- 
se jam i shtrirë në shtrojë, njerëzit pak ma vënë 
veshin mua. 

Në mur është një gozhdë në trajtë patkoi, 
për të cilën lidhej kolovajza ku gruaja ime dhe 
unë shpesh flinim dhe ku prej atëherë ndoshta. 
zunë të flinin edhe fëmijët e tjerë. Menjëherë nën. 
gozhdë gjendet një arnë në mur, ku ka rënë mal- 
teri, kështu që përmes saj mund të ndjehen erë- 
rat e sendeve dhe njerëzve, të cilët dikur në të: 
kaluarën kanë qenë në atë dhomë. Asfarë rryme: 

ajri ose ere nuk ka qenë kurrë në pjendje të 
shpërndajë ato erëra të dendura, të ngjitshme, 
të ndenjura: era e djersës, era e këmbëve, era e 
fortë e shurrës, era e vajit të përvëluar, era e 
hasrës së kalbur, e omëletës së djegur, e qepës 
së fërguar, era e barërave, e mullagës, e peshqi- 
rave të ndyer, era të cilën e ndjeni në dhomat e 
djaloshëve me pubertet të vonuar, zyfnimet e 
depërtuara brendë nga rruga, erërat e të vdekur- 
ve dhe të të vdekshmëve. Të gjitha këto erëra ende 
janë të gjalla dhe akcila e ka ruajtur vetinë e 
vet. Ka, poashtu, shumë erëra të tjera, që kanë 
lënë gjurmë këtu, e prejardhja e të cilave nuk 
dihet. 

Dhoma ime shpie në një depo të errët. Vetë 
dhoma ka dy dritare përmes të cilave shihet 
turma e njerëzve jashtë. Njëra syresh shikon në 
oborrin tonë, tjetra në rrugë, duke krijuar në atë 
mënyrë lidhjen midis meje dhe qytetit Rej, që e 
'quajnë ,,Nusja e botës”, me gërshetimin njëmijë- 
fish të rrugëve lakadredhake, me shumë shtëpiza 
të ngjeshura, shkolla dhe karavansaraje. Këtu, 
pas dhomës sime, frymon dhe jeton qyteti që 
konsiderohet më i madhi në botë. Kur këtu, në 
'dhomëzën time, mbyll sytë, hijet e pacaktuara 
'dhe të mjegulluara të qytetit (të cilat mendja 
ime gjithnjë i vëren, qoftë me vetëdije ose pa të) 
fitojnë trajtë të njëmendtë dhe rriten para meje 
si shëpiza, xhamia e kopshte. 

Këto dy dritare janë lidhja ime me botën e 
jashtme, me njerëzit e thjeshtë. Në murin e dho- 
mës sime rri lëvarur pasqyra, në të cilën shikoj 
fytyrën time. Në jetën time të ndrydhur kjo pas- 
qyrë ka rëndësi më të madhe se sa turma me të 
cilën nuk kam asgjë të përbashkët. 

Qendrën në pamjen e qytetit, të Shikuar për- 
mes dritares sime, e zë kasaphanja e vogël, e 
shkretë, mu përtej rrugës së shtëpisë sonë. Shet 
gjithsejt dy dele në ditë. Kurdo që shikoj për- 
mes dritares, e shoh atë kasap. Çdo ditë heret sjell 
para shitores qerren me dy kuaj të dobët, kulu- 
fishanë. Tërfëllojnë thellë dhe Zbrazët, e këmbët 

e tyre të dobëta, që mbarojnë në patkonj të topi- 
tur, duken sikur sipas ndonjë ligji të vrazhdët. 
t'ua kishin prerë gishtërinjtë e ashtu të curruar 
t'ua kishin zhytur në vaj të valë. Secili bart nga 
dy dele të prera. Kasapi ngre dorën e vet të 
yndyrshme deri te mjekra e ngjyrosur me kanë 
dhe me sy tregtari zë të çmojë trupat. Zgjedh 
dy dhe me dorë i peshon bishtat e tyre. Më në 
fund i tërheq dhe i var në çengela në të hyrë të 
shitores. Kuajt nisen duke marrë frymë me të 
vështirë. Kasapi rri pranë këtyre dy trupave të 
njollosur me gjak, me qafa të prera, me sy të 
zgurdulluar, kapakët e përgjakur të të cilëve 
spërkasin prej kafkave kaltroshe. Ai ua prek mi- 
shin me gishtërinj. Pastaj e merr thikën e gjatë 
me dorëz ashti, me kujdes çan trupat e tyre dhe 
me buzëqeshje në buzë ua çapëlon mishin mysh- 
terinjve të vet. Me ç'kënaqësi e bën këtë punë ail 
Jam i bindur se kjo i ofron kënaqësinë më të 
madhe që është e mundur, madje edhe gëzim. Çdo 
ditë në këtë kohë para kasaphanes është edhe 
qeni i verdhë me qafë të majur, i cili prej anës. 
sonë ka bërë rrethakun e vet. Me kokë të lëshu- 
ar në një anë, ai pikëllueshëm, me sytë e tij të 
padjallëzuar, e shikon dorën e kasapit. Madje 
edhe ai qen e kupton, madje edhe ai e di se ka- 
sapi kënaqet me punën e vet. 

Pak më tutje një plak i parëndomtë rri ulur 
nën një qemer: para tij në pëlhurë është shtruar 
malli i llojllojshëm. Aty janë drapëri, dy patkonj, 
rruaza ngjyrash të ndryshme, thika me teh të gja- 
të, kurtha për minj, danat e ndryshkura, një pje- 
së e mjeteve për shkrim, krahëri me dhëmbë të 
thyer, lopata dhe një saksi e zmaltuar, përmbi të 
cilën e ka qitur njëfarë faculete të ndyer. Me ditë, 
orë e muaj e kundroj përmes dritares së dho- 
mës sime. Gjithmonë mban shami të ndyer, pall- 
ton prej leshi të deves dhe këmishën e shqyer, 
prej së cilës i lëvaren qimet e thinjura të gjok- 
sit. Qepallat i ka të kallura, shihet qartë se i janë 
grimcuar nga ndonjë sëmundje këmbëngulëse 
dhe që vështirë shërohet. Në dorë mban hajma- 

linë e lidhur dhe gjithnjë rri ulur në të njëjtën 
pozitë. Të enjteve në mbrëmje e lexon më zë Ku- 
ranin, duke treguar dhëmbët e vet të verdhë, të 
prishur. Njeriu do të mundte të besojë lehtë se- 
si me këtë lexim të Kuranit ai e fiton bukën, nga- 
se kurrë s'e kam parë kë të blejë gjë te ai. Më 
duket se fytyra e këtij njeriu më është paraqitur 
në shumë vuajtje të mia. Çfarë mendime të topi- 
tura, kryevete, mund të lindin, si barojë, në atë 
kafkë të rruar, murrçime, nën turbanin e lidhur, 
prej atij balli të ngushtë2 Thuase pëlhura e sht- 
ruar para plakut, me sende të ndryshme, ka një- 
farë farefisërie me vetë jetën e tij. Disa herë pata 
vendosur të shkoj dhe të bisedoj me të, ose të 
blej diçka nga koleksioni i tij, por nuk kam gje- 
tur mjaft guxim që ta bëja këtë. Sipas fjalëve të 
dadës sime, plaku në rini kishte qenë vorbëtar. 
Pasi e kishte braktisur atë punë, e kish ruajtur 
“për vete vetëm këtë vazë të vetme dhe tashti fi- 
tonte sa për të gjallëruar duke gjurmuar sende 
të vjetra. 

Të tilla ishin lidhjet e mia me botën e jasht- 
“me. Sa i përket jetës sime personale, krejt ç'më 
ka mbetur ishte dada ime dhe ajo lavire, gruaja 
ime. Por Dada ime ishte edhe dadë e saj: ishte 
dada jonë. Jo vetëm se gruaja ime dhe unë ishim 
në farefisëri, të ngushtë, veçse Dada që të dyve na 
kish dhënë gji. Nëna e gruas sime poashtu ishte 
“edhe nëna ime, sepse unë kurrë s'i kam parë pri- 
ndërit e mi, më ka edukuar një grua e gjatë, 
grua flokëthinjur, nëna e saj. E kam dashur si 
ta kisha nënë të njëmendtë, kjo është edhe arsye- 
ja pse jam martuar me vajzën e saj. 

Kam dëgjuar disa rrëfime të ndryshme për 
'babain dhe nënën time. Mendoj se vetëm njëra, 
të cilën ma ka rrëfyer Dada, mund të jetë e vër- 
tetë. Ja se çfarë më ka thënë Dada: 

Babai dhe xhaxhai im ishin bineq. Kishin 
shtat plotësisht të njëjtë si dhe fytyrë e shpre- 
“hi: madje edhe zërin e kishin të njëjtë. Për këtë 
shkak nuk ishte lehtë që t'i dalloje. Për më tepër 
midis tyre ekzistonte njëfarë lidhje shpirtërore, 

ashtu që, për shëmbull, kur njëri sëmuhej, kjo i 
ndodhte edhe tjetrit. Si thuhet rëndom, i gjaso- 
nin njëri-tjetrit si dy pjesë të njejta të një molle. 

Në kohën e vet, vendosën të merren me tre- 
eti. Kur kishin nga njëzet vjet, shkuan në Hindi, 
ku zunë të tregtojnë me mallin nga Reji, siç janë 
pëlhurëra të ndryshme, mëndafsh me lara, mate- 
riale të stolisura me luleroba, denga pamuku, 
xhybe, shalla, gjilpëra, sende vorbëtarie, humëz 
dhe kutia për lapsa. Babai im banonte në Bena- 
res, e vëllaun e vet e dërgonte në qytete të tjera 
të Hindisë të bënte punë afariste. Pas do kohësh, 
babai im u dashurua në vallëzuesen Bugam Dasi, 
që vallëzonte në tempullin Lingam.) Pos inter- 
pretimit para shtatores së madhe të perëndisë, 
i duhej të kujdesej edhe për tempullin. Ishte ajo 
një vajzë me gjak të valë, lëkurë ngjyrë ulliri, me 
gjinj në trajtë të limonit, me sy të kithët e ve- 
tulla të holla, të puqura në mes. Në ballë kishte 
një rrethëz të ngjyrosur kua. 

Në këtë çast e përfytyroj Bugam Dasin, në- 
nën time, në mallotë të qendisur me ar prej më- 
ndafshi të larmë, me shami kumashi në kokë, 
gjinj lakuriq, me kaçurrela të rënda, të zeza si 
nata e errët e amshimit, të mbledhur në zverk, 
me bylyzykë në duar e këmbë dhe gur të çmuar 
në hojzi, me sy të mëdhenj, të errët, të molisur, 
të kithët e dhëmbë bardhë si bora, sesi vallëzon 
me lëvizje të lehta e të matura nën tingujt e 
muzikës setar8) daulles, lahutës, buzukut dhe 
bririt, muzikë e butë e njëllojtë, që bënin njerë- 
zit lakuriq me turbanë, muzikë plot domethënie 
misterioze, që mpleks në vete të gjitha fshehtë- 
sitë e magjive, legjendave, pasioneve dhe të pikë- 
llimit të hindasve. Dhe derisa interpreton me lë- 
vizje harmonike, elastike e epshore, me lëvizjet 
e shenjta të vallëzueseve të tempullit, Bugam Da- 
si dish si petale e lules. Shpatullat e duart i dri- 





7) Lingam — amblemi i falusit, simbol i Shivës. 


“ 9) Setar — instrument me tre tela, që i ngjan 
mandolinës. 

dhen, priret përpara dhe përsëri përdridhet mb. 
rapa. Çdo lëvizje e ka domethënien e vet të saktë 
dhe flet me gjuhën e vet memece. Çfarë ndikimi 
do të ketë pasur krejt kjo në babain timi Pos të 
gjithave, sensualiteti i kësaj pamjeje ishte i sfor- 
cuar me erën e ashpër, të prerë, të djersës së saj, 
që përzihej me erën e vajit të shampakut') dhe 
të santalit, erëra që të kujtojnë erën e drunjve 
ekzotikë dhe të ngjallin ndjenjat, të cilat deri atë- 
herë pushonin në fund të vetëdijes. Unë mendoj 
se ato erëra u ngjajnë atyreve në barnatore, erës 
së barërave që ruhen në dhomën e fëmijëve dhe 
të cilat, na thonin, janë sjellë nga Hindia — vaj- 
ra të panjohura nga vendi i mistereve, civilizimi 
i lashtë. Jam i sigurt se barërat që i përdorja 
kundërmonin kësodore. 

Krejt kjo i ngjalli kujtimet e largëta, të vde- 
kura, të cilat babai im i mbante në vete. Aq me 
epsh ishte dashuruar në vallëzuesën, sa e pranoi 
fenë e saj, kultin e lingamëve. 

Pas do kohesh, vajza mbeti shtatzënë dhe 
e dëbuan nga tempulli. Së shpejti pas lindjes 
sime, xhaxhai im u kthye në Benares nga një 
udhëtim i tij. Si duket, kur janë femrat në py- 
etje, si dhe të gjitha të tjerat, reagimet e tij 
ishin të njëjta si edhe të babait tim. Në mëny- 
rë të pasionuar u dashurua në nënën time dhe 
në fund e kënaqi dëshirën e vet, për çfarë nuk 
e kishte vështirë, duke pasur parasysh ngjash- 
mërinë shpirtërore e fizike me babain tim. Por, 
nëna ime i zbuloi të gjitha. Teksa e kuptoi të 
vërtetën, tha se nuk don të dëgjojë për asnjë- 
e Vë pët PAR 
J “Sprovimit të gjycjit të 8 
brës”. Në atë rast ajo do t'i tekoli Kunte 1) 
atyre të dyve, që do të mbetet gjallë. 

I Ja prej çkaje përbëhej al sprovim: babain 
tim dhe xhaxhain tim do t'i mbyllnin në dho- 
më të errët, të ngjashme me burgun, ku do ta 


” Shampak — dru nga Hindia Lin 


leve të verdha të të cilit shtrydhet ke “në prej lu- 

jëshonin kobrën, Cilin syresh ta shojë gë 
pari, ai, natyrisht, do të bërtasë. pë ai së 
aty do ta hapë derën e dhomës dhe do ta PË 
rrë tjetrin jashtë. Bugam Dasi do t'i takojë atij 
që mbetet gjallë. I 

Para se këta të dy i mbyllën në dhomën e 
errët, babai im e luti Bugam Dasin që edhe një- 
herë ta luajë para tyre vallen e shenjtë të tem- 
pullit. Ajo pranoi dhe vallëzoi nën dritën e vra- 
vashkës, nën tingujt e fyellit të zbutësit. Lëvizjet 
e saj ishin harmonike, plot domethënie të the- 
llë, dredhohej, përkulej dhe gjarpërohej si ko- 
bra. Pastaj babain dhe xhaxhain tim i mbyllën 
në atë dhomë me gjarpërin. Në vend të klithjes 
së tmerrit, u dëgjua një rënkim i përzier me 
jehonën e egër të qeshjes prej së cilës të rën- 
qethet trupi. Kur e hapën derën, doli xhaxhai 
im. Fytyra përnjëherë i ishte mplakur, e flokët 
— frika që shkaktoi fërshërima e trupit të kob- 
rës derisa zvarrisej dyshemesë, fërshëllima e saj 
e harbuar, shkëlqimi i syve të saj, të menduarit 
në dhëmbët e saj helmues dhe trupin e neverit- 
shëm, që i ngjan qafës së gjatë që mbaron me 
gungëzimin në trajtë të lugës dhe kokën e vogël 
— frika prej gjithë kësaj e ndryshoi xhaxhain 
tim në plak flokëthinjur. 

Sikundër edhe premtoi, Bugam Dasi që atë- 
herë i takoi atij. Gjëja më e tmerrshme ishte se 
nuk dihej me siguri athua ky që mbeti gjallë 
ishte vërtet xhaxhai im. ,,Sprovimi” ia ngatërroi 
mendjen dhe fare e humbi mbamendjen. Mua 
nuk më njohti dhe për këtë shkak mendonin 
se ai do të duhej të ketë qenë xhaxhai im. A nuk 
është ky rrëfim i lidhur ngushtë me jetën time 
personale2 Jehona e asaj qeshjeje prej së cilës 
të rëngethet trupi, lemeria prej ,sprovimit të 
gjygjit të kobrës” — krejt kjo a nuk ka lënë vulë 
në mua dhe në njëfarë mënyre e ka paracaktuar 
fatin tim”2 

Që atëherë e tutje unë isha vetëm një ndër- 
futës i rëndomtë një gojë më shumë që duhet 
ushqyer. Më në fund xhaxhai im (ose babai im, 

ose kushdo që të ishte) bashkë me Bugam Dasin 
u kthye në punë në Rej. Më morën edhe mua 
dhe më lanë tek motra e tij, tezja ime. 

Dada më rrëfente sesi nëna ime, kur ishte 
falur me ne, ia kishte dhënë një shishe verë që 
ta ruajë për mua. Ajo ishte verë e zezë, e për. 
zier me helmin e kobrës. Ç'kujtim më të për. 
shtatshëm një grua e tillë, si është Bugam Dasi, 
mund t'i lente fëmijës së vet2 Verën e zezë, pijen 
vdekjepruse që sjell paqën e amshuar. Ndoshta 
edhe ajo e ka shtrydhur jetën e saj si kalave- 
shin e rrushit dhe tashti ma jep lëngun e saj, 
atë helm të njejtë, qe e mbyti babain tim. Tash 
po e kuptoj se sa e çmueshme ishte dhurata që 
më dha. 

A është ende e gjallë nëna ime. Ndoshta në 
këtë çast, derisa unë po shkruaj këtë, përkulet 
e dredhohet si gjarpëri, thuase mu atë e ka kaf- 
shuar kobra, duke vallëzuar në sheshin e ndo- 
një qyteti të largët në Hindi, ndërsa gratë, fëmi- 
jët, njerëzit lakuriq qëndrojnë besnikisht rreth 
saj, e babai im (ose xhaxhai im), i thinjur dhe 
i kërrusur, rri diku anash duke e kundruar dhe 
duke kujtuar burgun dhe fërshëllimet e kobrës 
së harbuar që qaset me kokë të ngritur larg, me 
qafë të fryrë që i gjason lugës së gungëzuar, me 
shenjën e murme posi syze. 

Sidoqoftë, isha ende kërthi, kur më besuan 
dadës që të më ruaj. Dada i jipte gji dhe vajzës 
së tezës sime, asaj lavireje, gruas sime. U rrita 
në familjen e tezes sime, gruas së madhe, së 
cilës flokët i binin në tamtha, në të njëjtën shtë- 
pi ku u rrit edhe ajo lavire, vajza e saj. 

Gjithmonë tezen e konsideroja nënë dhe e 
e 
mështi, thjesht për shkak se i gjasonte e, të 

Të them më saktë, isha i detyruar të n.arto- 
hem me të. Ajo më është dorëzuar vetëm një- 
herë. Kurr nuk do ta harroj atë. Kjo ndodhi 
pranë shtratit të vdekjes së nënës së saj. Ishte 
natë e vonë. Të gjithë flinin, U ngrita dhe në 

“këmishë nate e në brekë hyra në dhomën ku 
ishte e shtrirë gruaja e vdekur, më dëshirë që 
herën e fundit t'i them lamtumirë. Përmbi kokë 
i ndizeshin dy qirinj të kamforit. Në bark i ki- 
shin vënë Kuranin, në mënyrë që ta pengonin 
djallin të hyjë në trupin e saj. E tërhoqa pëlhu- 
rën, që e mbulonte dhe përsëri e pashë tezen time 
me fytyrën e saj të këndëshme e dinjitoze, nga 
e cila, dukej, ishin shlyer të gjitha gjurmët tokë- 
sore. Kishte aso shprehje të fytyrës, sa para saj, 
edhe përkundër vullnetit tim, e prira kokën kah 
“ajo dhe njëkohësisht ndjeva sesi vdekja është 
diçka e zakonshme dhe e natyrshme. Në këndet 
“e buzëve të saj ishte ngrirë buzëqeshja ironike. 
Sa desha t'ia puth dorën dhe të dal, kur, duke 
“kthyer kokën, pashë sesi për habinë time të 
madhe hynte ajo lavire që tashti është gruaja 
ime. Aty, në praninë e nënës së saj të vdekur, 
ajo u puthit fuqishëm për trupin tim: më për- 
'gafoi dhe gjatë e me epsh m'i puthi buzët. Dë- 
shirova të hyj në tokë nga turpi, por nuk isha 
psikikisht mjaft i fortë që të bëj atë që është 
“dashur të bëj. Dukej sikur gruaja e vdekur, dhë- 
mbët e së cilës shiheshin, na përqeshte:, kisha 
përshtypjen se shprehja e fytyrës së saj ndry- 
-shoi dhe se u tret buzëqeshja e qetë, që e kishte 
më parë. Duke humbur çdo sundim mbi veten, 
“e mbaja vajzën ngrykë dhe ia ktheja puthjet. 
Papritmas dikush e tërhoqi perden nga dera, që 
shpie në dhomën fqinje, dhe burri i tezes sime, 
babai i kësaj lavireje, hyri në dhomë. Ishte ai 
“plaku i kërrusur me shaminë e mbështjellë 
rreth qafe. 

Ai shpërtheu në qeshje boshe, krikëlluese 
prej së cilës të rënqethet trupi, një qeshje prej 
jehonës së të cilës flokët të çohen në kokë. 
Shpatullat i dridheshin. E, megjthatë, nuk shi- 
“konte në drejtim tonin. Dëshirova të hy në tokë 
nga turpi. Po të kisha fuqi, do ta kisha goditur 
atë fytyrë të vdekur, që në mënyrë tallëse na 
shikonte. I mposhtur nga turpi, ika nga dhoma. 
Madje për shak të asaj lavirejet Ka gjasa që 


SAH 5l 


ajo krejt këtë punë ta ketë rregulluar që më pa- 
rë, në mënyrë që të më sjellë në pozitë që do- 
mosdo të martohem me të. 


Në të vërtetë, meqë ishin vëlla e motër prej 
qumështi, patjetër më është dashur të martohem 
me të, në mënyrë që t'ia ruaja autoritetin. Nuk 
ishte e virgjër, por unë këtë s'e kam ditur. E si 
mund ta dija2 E kuptova këtë më vonë nga për- 
gojimet e njerëzve. Kur u gjetëm vetëm në dho- 
më, ku duhej ta kalojmë natën e parë të martesës,. 
ajo refuzoi të zhvishet, përkundër të gjitha lut- 
jeve e mallëkimeve të mia. Fliste vetëm: ,,Kjo 
është ajo ditë e muajit, kur kjo është e pamun- 
dur”. Nuk më lejoi as t'i afrohem, veçse e fiku 
llambën dhe shkoi të bjerë në skajin tjetër të 
dhomës. Dridhej si thupra. Njeriu do të mendo- 
nte se e kanë mbyllur në burg me djallin. Askush 
nuk do të më besojë kur them — sepse njëmend 
tingëllon pabesueshëm — se asnjëherë nuk lejoi 
t'ia puth buzët. 

Natën tjetër fjeta në dysheme si edhe një 
natë më parë, e gjithashtu edhe më tutje. Nuk 
mund të merrja guximin që të bëj çfarëdo qoftë.. 
Dhe, ashtu, një kohë të gjatë, unë flija në një skaj 
të dhomës, e gruaja ime në tjetrin. Kush do ta 
besonte këtët Dy muaj —jo, dy muaj e katër' 
ditë — flija larg saj, në dysheme, dhe nuk mund. 
të merrja guximin t'i afrohem. 

Që më parë e kishte përgatitur dëshminë e 
virgjinitetit të vet. Nuk e di — ndoshta e kishte: 
spërkatur pëlhurën me gjakun e thëllezës, ose 
kjo ishte pëlhurë, të cilën e kishte ruajtur 
nga nata e saj e parë dashurore, që të më bë- 
nte budalla edhe më të madh, Në atë kohë të 
gjithë më uruan. Njerëzit ia bënin me sy njëri-tje- 
trit dhe padyshim flitnin: ,,Natën që kaloi, djalo- 
shi e pushtoi kështjellën me turr”. Unë sillesha 
ashtu si dija dhe si mundja më së miri dhe bëhe- 
sha se nuk po vërej asgjë. Talleshin pse jam i 
verbër. Mora vendim që për të gjitha këto të: 

shkruaj një ditë. 

Më vonë mora vesh se ajo ka dashnorë në të 
gjitha anët. Ndoshta më urrente pse predikonjësi 
derisa shqiptonte mbi ne disa fjalë arabe, ia nën. 
'shtroi të drejtën e urdhërimit të saj times: ndo- 
shta thjesht dëshironte të jetë e lirë. Tekembra- 
mja, një natë vendosa që të bie me dhunë pranë 
saj në shtrat dhe e zbatova mendimin tim në 
vepër. Por, pas përbalcjes me mua, ajo u nerit 
nga shtrati dhe shkoi. E vetmja kënaqësi që më 
mbeti ishte që të bëhem lëmsh dhe të bëj gjumë 
në pjesën e mbetur të natës në shtratin e saj, të 
përshkuar me ngrohtësinë e erën e trupit të saj. 
Vetëm atë natë u kënaqa në gjumë të qetë. Pas 
'kësaj, ajo fliste në dhomën tjetër. 

Kur vija mbrëmjeve në shtëpi, ajo më kishte 
'shkuar. Ose, nuk e dija në kishte kthyer fare në 
shtëpi, apo jo. As më duhej ta dija këtë, pasi vet- 
mimi dhe vdekja më janë ndarë me fatin. Dëshi- 
Toja që me çdo kusht të bie në kontakt me dash- 
norët e saj — kjo është gjëja e dytë që duket e 
“pabesueshme — dhe kërkoja çdonjërin për të cilin 
“dëgjoja se asaj i pëlqente. Duroja nënçmime të 
'llojllojshme vetëm që të njihesha me ta. U bëja 
'lajka, i nxitja të vijnë te gruaja ime, madje edhe 
i sillja në shtëpi. E ç'njerëz që zgjedhtel Një shi- 
tës plëndësash, një avokat të drunjtë, mandej 
'qebapxhiun, kapterin e policisë, myftinë matuf, 
filozofin. Emrat dhe profesionet ndërroheshin, 
por asnjëri syresh nuk mund të bëhej më shumë 
'se ndihmës i shitësit të kokave të zjera delesh. E 
“prapëseprapë, të gjithë ata m'i pandehte mua. 
Njeriu muk do të mund të besonte se sa 
“nënçmohesha para vetvetes, duke u zvarri- 
“sur dhe dredhuar para saj dhe para tyre. 
Sillesha kështu për shkak se droja që do të 
më braktisë. Dëshiroja që dashnorët e gru- 
ras sime të m'i mësojnë sjelljet, qëndrimet dhe 
mënyrat e shpërkëndimiti Mirëpo, si kodosh nuk 
'kisha shumë sukses dhe të gjithë këta budallenj 
më përqeshnin në fytyrë. Më në fund, si do të 
mundja nga turma t'i mësoj qëndrimet dhe sje- 
Njet2 Tash e di se dashnorët e vet i donte veçanë- 

risht për shkak se ishin të paturp, të marrë dhe. 
të neveritshëm. Dashuria e saj ishte e padallue. 
shme nga ndytësia dhe vdekja. A dëshiroja për. 
njëmend të fle me të” Athua pamja e saj më 
shtyri të dashurohem në të — neveria që ndjente 
ndaj meje, i tërë qëndrimi i saj, dashuria ime e 
thellë për nënën e saj që nga fëmijëria ime e her. 
shme, ose të gjitha këto së bashku” Thjesht nuk 
e di. E di vetëm një gjë: gruaja ime, kjo lavire 
dhe shtrigë, ka derdhur në shpirtin tim njëfarë 
helmi që ka bërë jo vetëm të dëshiroj, por edhe 
që çdo pjesë e trupit tim të gjakojë për pjesët 
e trupit të saj dhe që t'i thotë me zë dëshirat e 
veta. Gjakoja të gjendem me të në ndonjë ishull 
të shkretë, ku do të jemi vetëm ne të dy. Dëshi- 
rova që tërmeti, fatkeqësia e madhe ose rrufeja 
nga qielli të zhdukin tërë këtë botë të turmës: 
që frymon, emocionohet dhe kënaqet atje, pas 
mureve të dhomës sime dhe të mbetemi vetëm 
ne të dy. 

Por edhe atëherë, a nuk do të donte ajo çfa- 
rëdo gjallese të gjallë — gjarpërin hindas, dra- 
goin — para meje” Gjakoja që një natë ta kaloj 
me të dhe të vdes bashkë me të, në përqafimin: 
e saj të fuqishëm. Ndjeja se ky do të ishte cak i 
lartësuar i ekzistimit tim. 

Derisa unë shkatërrohesha nga vuajtjet, ajo: 
lavire thuase gjente kënaqësi të posaçme që të 
më mundojë. Në fund braktisa të gjitha punët, 
pushuan të gjitha interesimet e mia dhe mbeta 
i mbyllur në dhomën time si kufomë e gjallë. 
Askush nuk dinte për fshehtësinë që ekzistonte. 
midis nesh. Madje edhe dada ime e vjetër e cila 
ishte dëshmitare e vdekjes sime të ngadalshme, 
PE pen më mallëkonte për shkak të asaj lavi- 
rejei Kahdo rreth vetes, dëgjoja njerëzit pranë 
meje tek flasin: ,,Si mundet ajo grua e mierë t 

së PË Ee jerë ta 
durojë këtë burrë të vet të marrë”” Dhe kishin 
të drejtë, sepse nënçmimi im kishte tejk E 
gjithë kufijt e kuptimit. në 

Venitesha dita më ditë. 

pasqyrë, faqet më ishin të sku Ur U shikova në 

lëvarur para shitoreve të mishit. Trupi më digjej 
flakë, ndërsa sytë e mi kishin shprehje të rëndë 
dhe të deprimuar. 

Isha i kënaqur me ndryshimin në dukjen 
time. Në sytë e mi pashë hijen e mordjes dhe e 
kuptova se duhet të vdes. 

Më në fund thirrën mjekun, mjekun nga tur- 
ma, mjekun familjar, i cili, sipas fjalëve të tij 
,të gjithë neve na ka rritur”. Hyri në dhomë me 
një turban të qëndisur dhe mjekrën e gjatë tri 
pëllëmbë. Lëvdohej se në kohë të veti kishte dhë- 
në gjyshit tim barëra, të cilat ia kishin kthyer 
cilësitë e mashkullit, pastaj mua më dha pajton 
— pluhur, e tezen e shtyri të gëlltisë lëvorën e 
kanellës. U ul pranë meje në shtrat dhe, pasi ma 
preku pulsin dhe ma shikoi gjuhën, më dha kë- 
shillë profesionale: duhet të mbaj dietë, të pi 
qumësht gomarice e ujë elbi dhe dy herë në ditë 
të ma kemosin dhomën me mastikë dhe arsenik. 
Dadës sime, poashtu, i dha disa reçeta të gjata, 
që përbëheshin prej ekstrakteve të bimëve dhe 
vajrave të çuditshëm, të parëndomtë: trumëza, 
vaji i ullirit, lëngu i jamballit, kamfori, barmbë- 
shtjellësi, vaji i kamomiles, vaji i dafinave, uji i 
lirit, grerëza të bredhit dhe marri të ngjashme. 

Sëmundja ime keqësohej. Vetëm dada ime 
e vjetër, flokëthinjur, që ishte edhe dada e saj, 
ishte pranë meje, më sillte barërat ose rrinte pra- 
në shtratit tim, duke ma lagur ballin me ujë të 
ftohtë. Më rrëfente për kohën kur kjo lavire dhe 
unë ishim fëmijë. Më tha, për shembull, sesi gru- 
aja ime që nga fëmijëria e hershme kishte shprehi 
t'i gicë thonjtë e dorës së majtë, e nganjëherë i 
gicte deri në ndërgishte. Ndonjëherë më tregonte 
përralla dhe unë atëherë e ndjeja sesi jeta ime 
e ka ndryshuar rrjedhën e vet dhe sesi përsëri 
jam bërë fëmijë, ngase përrallat ishin ngusht të 
lidhura me kujtimet e mia të atyre ditëve. 

Fare qartë më kujtohet sesi dada ime i tre- 
gonte të njëjtat përralla, kur gruaja ime dhe unë 
ishim fare të vegjël dhe flinim së bashku në të 
njëjtin djep për të dy. Disa pjesë nga ato përralla, 

që atëherë më dukeshin joreale, tashti më duken 
fare të natyrshme dhe të besueshme. 

Sëmundja ime krijoi te unë një botë të re, 
botë të çuditshme e të paqartë trajtash, ngjyrash 
e dëshirash, mbi të cilat një person i shëndoshë 
nuk mund as të marrë erë. Në ato rrethana, ato 
ndodhi të shumta nga përrallat e dadës sime 
shkaktuan një jehonë, që më shkundi dhe më për- 
mbushi me gëzim të papërshkrueshëm. Ndjeva se 
përsëri u bëra fëmijë. Mu në këtë çast, kur po 
shkruaj, po i përjetoj këto ndjenja. Të gjitha i 
takojnë së tashmes. Këto nuk paraqesin asnjë 
thërrimë të së kaluarës. 

Duket se sjelljet, mendimet, synimet dhe za- 
konet e njerëzve nga kohërat e shkuara, të bar- 
tura në brezat e mëvonshëm me këso përrallash, 
janë ndër pjesët përbërëse, më themelore, të je- 
tës njerëzore. Me mijëra vjet njerëzit kanë shqip- 
tuar të njëjtat fjalë, kanë kryer të njëjtin akt sek- 
sual, e kanë munduar veten me brenga të njëjta 
fëmijërore. Apo nuk është jeta, që nga fillimi e 
deri në fund, një përrallë qesharake, e marrë dhe 
e pabesueshme” Apo nuk është kjo që po shkruaj 
një përrallë mbi jetën time personale” Përralla 
është vetëm shfryrje për dëshira të dështuara, 
për gjakimet që rrëfyesi shpreh në pajtim me re- 
zervën e mjeteve shpirtërore, të trashëguara nga 
brezat e mëparshëm. 

Vetëm sikur të mundja te fle i qetë, siç kam 
fjetur në fëmijërinë time virgjinet Flija në paqë 
dhe i pashqetësuar. Tashti, kur jam zgjuar, faqet 
më janë skuqur si mishi që rri lëvarur para shito- 
reve të mishit, trupi më ndizet flakë dhe kollitem 
fort dhe tmerrsishti Nuk di nga cila zgavër e lar- 
gët e trupit tim vjen kjo kollitje. I ngjan kollitjes 
së kalit, që çdo nadje sjell delet e therura në ka- 
saphane matanë rrugës së dritares sime. 

Më kujtohet mirë, në dhomë ishte fare errët 
Rrija i shtrirë disa çaste pa lëvizur, në gjendje 
gjysmë të vetëdijshme. E kisha bërë shprehi që 
para se të flija, të bisedoj me vetveten. Kësaj here 
isha i bindur se përsëri u bëra fëmijë dhe se jam 

i shtrirë në djep. Ndjeja praninë e dikuj në afër- 
si. Të gjithë në shtëpi tashmë kaherë kishin rënë. 
Ishte kohë nate, diku para agimit, kohë kur nje- 
riut i bëhet — këtë të sëmurët e dinë mirë — se 
i tejkalon kufijt e botës. Zemra më rrahte fuqi- 
shëm, por nuk frikohesha. Sytë i mbaja hapur, 
por nuk mundja të shoh askë, ngase terri i thellë 
mbretëronte në të gjitha anët. Kaluan disa minu- 
ta. M'u kujtua një mendim, mendim që mund 
të lindë vetëm te njeriu i sëmurë. I thashë vetes: 
,Ndoshta është ajol ,,Në të njëjtin çast ndjeva 
sesi një dorë e ftohtë u lëshua në ballin tim të 
valë. 

U dridha. Pyeta veten në mos ishte kjo dora 
e Ezrailit.i0) Pastaj fjeta. Kur u zgjova në mën- 
gjes, dada më tha sesi e bija e saj — mendonte 
në atë lavire, gruan time — i ishte afruar shtratit 
tim, e kishte vënë kokën time në krahun e vet dhe 
më kishte përkundur si foshnjen. Si duket, tek 
ajo papritmas ishte zgjuar një ndjenjë amnore. 
Dëshirova të vdes atë çast. Ndoshta fëmija, që e 
mbante nën gjinj, kishte vdekur. A e ka lindur” 
Për këtë asgjë nuk dija. 

Derisa rrija i shtrirë në këtë dhomën time, e 
cila vazhdimisht gjithnjë e më shumë ngushtohej 
dhe bëhej gjithnjë e më e errët, si varr, kurdo 
që isha i zgjuar, shikimi më ngujohej për dere. 
Shpresoja se do të vijë gruaja ime, por ajo kurrë 
nuk erdhi. A nuk duhej ta fajsoja atë për gjend- 
jen, në të cilën isha. Tri vjet, ose më mirë, dy vjet 
e katër muaj... por, ç'do të thonë ditët dhe mu- 
ajt2 Për mua ato nuk janë asgjë, koha nuk ka 
kurrfarë kuptimi për dikë, që pushon në varr. Dy 
vjet e katër muaj kjo dhomë ishte varrezë e jetës 
dhe e mendimeve të mia. Tërë nxitimi, zhurma 
dhe transformimi, që e përmbushnin jetën e bo- 
tës tjetër, asaj turme, e cila edhe fizikisht edhe 
shpirtërisht është krijuar sipas një modeli, krejt 
kjo më është bërë e huaj dhe pa kurrfarë kupti- 
mi. Që kur jam i lidhur për shtrat, jetoj në një 

botë të çuditshme, të pamarrë me mend që nuk 
ka asgjë të përbashkët me atë turmë. Kjo ishte 
botë misterioze, që e mbaja në vete, dhe ndjeja 
njëfarë detyrimi të brendshëm të hulumtoj çdo 
skutë të saj dhe çdo zgavër. 

Natën, në kohën kur qenia ime pezullonte në 
kufirin e këtyre dy botërave, para se të kridhesha 
drejtpëdrejt në gjumë të thellë e të zbrazët, unë 
ëndërroja. Për një të vetmin çast e jetova jetën 
time, që krejtësisht dallohej nga jeta ime zhgja- 
ndërr. Në një vis të largët thithja tjetër ajër. Kjo 
me gjasë kishte domethënie, se dëshiroja të arra- 
tisem nga vetvetja dhe ta ndryshoj fatin tim. Tek- 
sa mbyllja sytë, para meje zbulohej bota ime per- 
sonale, e vërtetë. Imazhet që i shihja e kishin je- 
tën e vet të pavarur, që u takonte vetëm atyre. 
Ato zbeheshin dhe paraqiteshin përsëri ashtu si 
dëshironin, kurse vullneti im, duket, nuk kishte 
kurrfarë fuqie mbi to. Mirëpo, kjo nuk është e si- 
gurt. Pamjet që parakalonin para syve të mi nuk 
ishin ëndërr e zakonshme, sepse unë ende nuk 
kisha fjetur. Në qetësi dhe heshtje veneroja qartë 
imazhe të ndryshme dhe i krahasoja mes vete. Më 
dukej se deri në këtë çast nuk e njihja veten dhe 
se bota çfarë e merrja me mend deri tashti humbi 
cdo kuptim e vlerë dhe se e kishte zëvendësuar 
errësira e natës. Se, mua nuk më kanë mësuar t'ia 
zgurdulloj syte natës dhe ta dua. 

Nuk jam i sigurt nëse në ato çaste kam zotë- 
ruar apo jo duart e mia. Ndjeja, megjithatë, se 
dora ime vetvetiu do të vihej në lëvizje, e ndjekur 
nga një fuqi e fshehur personale lëvizëse, edhe si- 
kur të mos isha në gjendje të ndikoj ose të udhë- 
heq lëvizjet e saj, po të mos kisha pasur kujdes 
pareshtur për trupin tim dhe pa vetëdije ta për- 
mbaja, ai do të ishte i prirur të bëjë gjëra fare 
të papritura. 

Prej kohësh e ndjeja sesi mengadalë po shka- 
tërrohem, sesi ende jetoj. Zemra ime ishte në 
grindje, jo vetëm me trupin tim, por edhe me 
shpirtin dhe midis tyre nuk ekzistonte asfarë 
pëlqimi. Gjithnjë isha në gjendje shkatërrimi dhe 

kalbjeje graduale. Ndonjëherë i trilloja gjërat, të 
cilave as vetë nuk mundja t'u besoj. Herën tjetër, 
pra, përjetoja ndjenjën e dhembshurisë, për 
shkak të së cilës më qortonte mendja ime. Ngjan- 
te shpesh, kur isha i zënë rreth ndonjë pune dhe 
bisedoja me ndokë, të filloj diskutimin mbi këtë 
ose atë gjë, ndërsa shpirti mungonte dhe unë 
mendoja për diçka fare tjetër, njëkohësisht duke 
ia zënë vetes për të madhe këtë gjë. Isha vetëm 
një masë, e cila shkatërrohet dhe kalbet. Më bë- 
het se gjithnjë kam qenë ashtu dhe do të jem gji 
thnjë — një përzierje e parëndomtë elementesh 
të papajtueshme... 

Ndjeja se jam mjaft larg njerëzve, të cilët i 
shihja dhe në mesin e të cilëve jetoja, e prapë 
njëkohësisht isha i lidhur për ta me ngjashmërinë 
e jashtme, të pacaktuar por të mjaftë. Kjo ishte 
e padurueshme. Befasia ime me këtë të vërtetë 
ishte e zvogëluar, pasi mësova se nevojat e mia 
trupore janë të barabarta me ato të tyre. Ajo që 
në këtë ngjashmëri më mundonte më shumë se 
çkado tjetër ishte fakti se ajo lavire, gruaja ime, 
tërheq turmën njësoj si edhe mua, me atë ndry- 
shim se ata i don më shumë. Jam i sigurt se ose 
në të, ose në mua, diçka ishte ndërtuar gabimisht. 

E quaj lavire ngase asnjë emër tjetër nuk i 
përshtatet aq mirë. Nuk dua të them thjesht 
gruaja ime”, ngase ne nuk jemi burrë e grua, do 
ta gënjeja vetveten nëse do ta quaja ashtu. Prore 
e kam quajtur ,,ljavire” dhe ajo fjalë kishte për 
mua një joshje të parëndomtë. Nëse u martova 
me të, kjo ndodhi vetëm e vetëm pse ajo insis- 
tonte. Këtë e bëri me qëllim të keq dhe nga mash- 
trimi. Jo, ajo nuk ushqente asfarë ndjenje butësie 
ndaj meje. Si do të mund të ndjente ajo fare bu- 
tësi ndaj kujtdo qoftë2 Një krijesë epshdjegur, e 
cila kërkon një që t'ia kënaq pasionin, tjetrin që 
t'i vardiset, të tretin që t'ia plotësojë nevojën 
për t'i shkaktuar dhembje. Nuk mendoj se kufizo- 
hej vetëm në këtë tresh dhe, në çdo rast, unë 
isha ai të cilin e zgjedhte për ta munduar. Shi- 
kuar drejt, viktimë më të mirë nuk mund të 

zgjedhte. Sa më përket mua, unë u martova me 
të pse i ngjante nënës së vet dhe pse kishte një 
ngjashmëri të pacaktuar me mua. Në atë kohë, 
jo vetëm e dashuroja, porse edhe çdo pjesë e 
trupit tim gjakonte pas saj. E sidomos ijet e mia 
— sepse unë nuk dëshiroj t'i fsheh ndjenjat e 
njëmendta pas vellos joreale të , dashurisë”, ,,si- 
mpatisë” dhe shprehjeve të ngjashme teologjike. 
Unë nuk kam prirje për shkarravina letrare. Më 
dukej se njëfarë rrezatimi ose oreoli, ngjashëm 
me ata që vizatojnë rreth kokave të profetëve, 
drithëron në kërdhokullat tona dhe se oreoli im 
i dobët dhe lëngues kërkon atë të sajin si dhe 
synon kah ai më tërë fuqinë. 

Kur gjendja ime u përmirësua, vendosa të 
shkoj prej aty, të shkoj ndokah, ku bota kurrë 
më nuk do të mund të më gjejë, posi qeni i së- 
murë, që e di se do të ngordhë, ose posi zogjt që 
fshihen kur u vjen çasti i mordjes. U zgjova heret 
një mëngjes, u vesha, mora dy ëmbëlsira nga rafti 
i epërm dhe, padiktueshëm, u përvodha nga shtë- 
pia. Ika nga fatkeqësia ime personale. Ecja rru-. 
gëve pa cak, bridhja pa kurrfarë qëllimi të cak- 
tuar, duke depërtuar nëpër atë turmë, e cila, me 
shprehje pasioni në fytyra, preftonte me nguti 
pranë meje pas parasë dhe kënaqësive seksuale. 
Askë nuk më duhej ta shoh veç e veç, sepse të gji- 
thë i ngjanin njëri-tjetrit. Secili kishte vetëm një 
gojë për të cilën kapej një mori zorrësh, me she- 
njën seksuale në fund. 

Sakaq ndjeva se jam më i lehtë dhe më i lë- 
vizshëm. Muskulat e këmbëve më lëviznin me 
zhdërvjelltësi dhe shpejtësi, që deri atëherë as 
që mund ta merrja me mend. Ndjeva se jam 
arratisur nga të gjitha prangat e jetës dhe se kjo 
është lëvizja ime e natyrshme. Kështu kaptoja 
në fëmijëri kurdo që lirohesha nga barra e ndo- 
një brenge ose përgjegjësie. 

Dielli tashmë ishte ngritur lart në qiell dhe 
ishte vapë e madhe. U gjeta në rrugët e shkretë- 
ruara, përgjatë të cilave shtriheshin shtëpitë e 
murrme trajtash të parëndomta gjeometrike — 

kuba, prizma, kone — me dritare të ulëta, të errë- 
ta. Njeriut i bëhej se këto dritare kurrëkush nuk 
i kishte hapur, se shtëpitë janë të pabanuara, të 
përkohshme, dhe se në to kurrë nuk ka mundur 
të banojë asnjë qenie e gjallë. 

Dielli, si farë thike e artë, në mënyrë konstan- 
te prente skajin e hijes pranë mureve. Rrugët 
shtriheshin ndërmjet mureve të vjetra të gëlqe- 
rosura bardhë. Çdo gjë ishte e qetë e memece, 
sikur të gjitha elementet i nënshtroheshin ligjit 
të qetësisë dhe të heshtjes, që imponon vapa e 
padurueshme. Kudo ndjehej një misteriozitet dhe 
unë mezi merrja guximin që të thith ajrin në 
mushkëri. 

Përnjëherë u bëra i vetëdijshëm se gjendem 
jashtë portës së qytetit. Dielli me gojë njëmifishe 
absorbonte djersën nga trupi im. Në dritën fek- 
suese të diellit flora e rrallë dukej si safrani. Die- 
Ili i gjasonte syrit të ethshëm. Nga thellësia e qie- 
llit derdhte rrezet e veta të zjarrta në pjesën me- 
mece, të pajetë. Edhe toka, edhe bimët, frymonin 
me njëfarë ere të posaçme, që më kujtonte disa 
çaste të fëmijërisë sime. Ai nuk i ringjallte vetëm 
veprimet e zakonshme dhe fjalët nga ajo periu- 
dhë e jetës sime, veçse për një çast ndjeva sikur 
ajo kohë përsëri u kthye dhe se e gjithë kjo ndo- 
dhi vetëm një ditë më parë. Përjetova një lloj 
marramenthi të këndshëm. Më bëhej se përsëri u 
linda në një botë pasosmërisht të largët. Ky emo- 
cion kishte një veti dehëse dhe, si farë vere e vje- 
tër, e ëmbël, godiste çdo venë dhe nerv në trupin 
tim. Njohta gëmushat me ferra, gurët, cungat e 
drunjve dhe çufrrat e ulta të zhumbricës së egër. 
E njohta mirë erën e njohur të barit. M'u kthyen 
ditët e shkuara kaherë të jetës sime. Por të gjitha 
këto kujtime në një mënyrë të çuditshme ishin 
jashtëzakonisht të largëta nga unë dhe çonin një 
jetë personale, të pavarur, në të cilën unë isha 
vetëm një vrojtues pasiv e i largët, ndjeva se tash- 
ti zemra më është e zbrazët dhe se era e bimëve 
ka humbur magjepsinë, që e kishte në atë kohë. 
Qiparisat ishin rralluar, e bregoret ishin xhveshur. 

Personi çfarë isha atëherë, nuk ekziston më. Si- 
kur të mundja ta grish e t'i flas, ai nuk do të më 
dëgjonte, po edhe nëse do të më dëgjonte, atëherë 
nuk do të kuptonte atë që i flas. 1 gjasonte dikuj, 
që e kam njohur dikur, por nuk ka qenë as një 
pjesë imja. 

Në sytë e mi bota më dukej si një shtëpi e 
braktisur, e pikëlluar, e zemra më ishte përmbu- 
shur me shqetësim, thuase tashmë duhet të shkoj 
i zdathur dhe të kontrolloj çdo dhomë në atë 
shtëpi: shkova prej një dhome në tjetrën, por kur 
arrita në atë të fundit dhe u gjeta sy më sy me 
,laviren”, dera vetvetiu u mbyll pas meje: pranë 
meje mbetën në rojë vetëm hijet drithëruese, të 
mjegulluara, të mureve, si roja e robërve të zi. 


Kisha arritur gati te lumi Suran. U gjeta rrë- 
zë një bregoreje të xhveshur, të gurtë. Konturat 
e saj lakuriqe dhe të ashpra ma kujtuan dadën 
time, midis tyre ekzistonte një ngjashmëri, që 
nuk mund të shpjegohet. Ecja përgjatë bregores 
dhe erdha në pllajën e vogël, të gjelbër, të rrethu- 
ar nga çdo anë me bregore. Toka ishte e mbuluar 
me lozën e gardhpulëçës, e në njërën ndër brego- 
ret ngrihej kështjella madhështore e ndërtuar me 
tulla të forta. 

Sakaq e kuptova se jam i lodhur. Shkova te 
lumi dhe u ula në rërën e imtë skaj bregut, rrëzë 
një qiparisi të vjetër. Ishte ai një vend i qetë dhe 
i vetmuar. Ndjeva se kurrë këmba e askuj nuk 
kishte shkelur aty. Befas vërejta sesi një vajzu- 
shë u duk pas qiparisit dhe lëvizi në drejtim të 
kështjellës. Kishte fustan të zi prej materiali 
mjaftë të bukur, të lehtë, në shikim të parë, të 
mëndafshtë. Gicte thoin në njërin gisht të dorës 
së majtë dhe lëvizte qetas, me ecje të shkujdesur 
e të ngathët. Më dukej se e kam parë dikur dhe e 
dija kush ishte ajo, por nuk mund të isha i sigurt 
për këtë. Papritmas, ajo u zhduk. Largësia që na 
ndante dhe feksimi i diellit më penguan të caktoj 
drejtimin kah shkoi. 

Mbeta i stepur, i paaftë të bëj as lëvizjen më 
të vogël. Isha fare i sigurt se e pashë me këta dy 

sy të mi tek kaloi para meje, e pastaj u zhduk. 
A ishte qenie e gjallë, apo mashtrim” A e pashë në 
ëndërr, apo zhgjandërr” Të gjitha përpjekjet e 
mia, që të rikujtoj fytyrën e saj, mbetën të kota. 
Kurrizin ma përshkoi një fërgëllimë e çuditshme. 
M”u duk se kjo është pjesë e ditës, kur hijet e kë- 
shtjellës në bregore kthehen në jetë dhe se kjo 
vajzushë e vogël është një nga banorët e vjetër të 
qytetit të lashtë Rej. 

Treva para syve të mi përnjëherë m'u duk e 
njohur mirëlfilli. Më kujtohej se njëherë, në fëmi- 
jëri, ditën e trembëdhjetë të Noruzit, erdha kë- 
ndej me vjehrrën dhe laviren. Atë ditë vrapuam 
njëri pas tjetrit dhe orë të tëra lozëm mbatanë 
këtyre qiparisave të njëjtë. Pastaj na u bashkua 
një grup tjetër fëmijësh, por nuk më kujtohet 
kush ishin ata. Loznim symbyllazi. Njëherë, kur e 
ndoqa laviren përskaj bregut të Suranit, ajo 
rrëshqiti dhe ra në ujë. E nxorën dhe e çuan pas 
qiparisit, që të ndërrojë rrobat. Unë shkova pas 
tyre. Hapën para saj një vello femërore, si para- 
van, por unë vjedhurazi përgjoja pas një druri 
dhe e pashë tërë trupin e saj. Qeshte dhe gicte 
thoin në gishttreguesin e dorës së majtë. Pastaj 
e mbështollën me njëfarë mbulese të bardhë, kur- 
se fustanin e saj të lehtë, prej mëndaishi të zi, e 
shtrinë që të terej në diell. 

U shtriva në rërën e imtë nën qiparisin e vje- 
tër. Në veshët e mi vinte gurgullima e ujit, ngja- 
shëm me zëra të palidhur dhe të pakuptueshëm, 
që murmuron njeriu në ëndërr. Pa menduar futa 
duart në rërën e ngrohtë e të lagët dhe e shtrën- 
gova me dorë. Ishte e ngjashme me mishin e for- 
të të vajzushës, e cila ra në ujë dhe pastaj i ndë- 
rroi petkat. 

Nuk e di se sa kohë kalova ashtu. Kur u ngri- 
ta, zura të kaptoj mekanikisht. Kudo përreth 
mbretëronte paqja dhe qetësia. Shkoja plotë. 
sisht i pavetëdijshëm për çdo gjë rreth vetes. 
Njefarë fuqie kundër së cilës vullneti im nuk 
mund të bënte çfarëdo qoftë, më detyronte që 
të lëviz pareshtur. Tërë vëmendjen e kisha për 

qëndruar në shputat e mia. Nuk kaptoja në më. 
nyrë të zakonshme, veçse lëvizja pa zhurmë, si. 
kundër edhe vepronte vajzusha në të zeza. 


Kur erdha në vete, pashë se isha kthyer në 
qytet dhe se qëndroja para shtëpisë së vjehrrit 
tim. Nuk di si kishte ngjarë që rruga, së cilës 
shkoja, të më shpjerë këndej. Biri i tij i vogël, 
miku im, rrinte ulur në bangën e gurtë para shtë- 
pisë. Ai dhe motra e tij ishin si dy pjesë të njëjta 
të një molle. Kishte sy të kithët, si të turkmenit, 
mollëza të dala, çehre ngjyrë gruri të pjekur, hoj- 
zit sensualë dhe fytyrë jashtëzakonisht të dobët. 
Derisa rrinte ashtu, në gojë mbante gishttreguesin 
e dorës së majtë. Dhe, i pavetëdijshëm për këtë, 
iu qasa, futa dorën në xhep, nxora dy ëmbëlsira, 
ia dhashë dhe i thashë: ,,Këto t'i dërgon nëna”. 
Nga dëshira për nënë të vërtetë, ai zakonisht 
gruan time e thërriste nënë. Duke ngurruar, ai 
mori ëmbëlsirat dhe i shikoi me sytë e tij prej 
turkmeni, me shprehje befasie. U ula pranë tij në 
bangë. E afrova në krah dhe e shtrëngova kah vet- 
ja. Trupin e kishte të ngrohtë, e pulpat e këmbë- 
ve m'i kujtonin këmbët e gruas sime. Kishte sjell- 
je të njejtë, të pazori, si ajo. Buzët i kishte të 
ngjashme me të të jatit, por ajo që tek babai i tij 
më shkaktonte neveri, te i biri më dukej e këndë- 
shme dhe joshëse. Ishin gjysmë të hapura, thuase 
sapo ishin zbrapsur nga puthja e gjatë epshore. 
E putha në buzët gjysmë të hapura, të cilat aq 
shumë i ngjanin buzëve të gruas sime. Buzët e 
tij kishin shije të vrazhdë dhe të hidhur, si ana 
e topitur e kastravecit. Më shkoi mendja sesi 
edhe buzët e lavires duhet të kenë shije të njëjtë. 

Në atë çast vërejta babain e tij, plakun e gër- 
muqur me shami rreth qafe, tek dilte nga shtëpia. 
Ai kaloi pranë meje pa më shikuar. Qeshte me 
ngërç. Ishte kjo qeshje e lemeritshme prej së ci- 
lës flokët të çohen në kokë, e qeshte ashtu sa 
edhe shpatullat i dridheshin. Dëshirova të hy në 
tokë nga turpi. Mbrëmja tashmë lëshohej. U ngri- 
ta. Dëshirova të mund të ikja nga vetvetja. Pa 
menduar, mësyva në drejtim të shtëpisë sime. Në 


64 





rrugë nuk pashë askë dhe asgjë. Më dukej se bri- 
dhja një qyteti të çuditshëm dhe të panjohur. 
Isha i rrethuar me shtëpi të parëndomta, të vet- 
muara, trajtash gjeometrike, me dritare të brak- 
tisura, të errëta. Njeriut i bëhet se në to kurrë 
nuk kishte mundur të banojë asnjë qenie e gjallë. 
Muret e tyre të bardha rrezatonin me një shkël- 
qim të dobët. E çuditshme dhe e pabesueshme 
ishte ajo se saherë që ndaloja, hija ime, e gjatë 
dhe e zezë, vijëzohej në mur pranë dritës së dri- 
tëhenës, por nuk kishte kokë. Kisha dëgjuar nje- 
rëzit tek flasin, se ai që e sheh hijen e vet pa kokë 
në mur do të vdesë para se të përfundojë ai vit. 

I mposhtur nga frika, hyra në shtëpi dhe u 
mbylla në dhomën time. Po në atë çast zu të më 
rrjedhë gjaku prej hunde. Pasi humba shumë 
gjak, rashë si pa kokë në shtrat. Dada ime erdhi 
të më gjendet pranë. 

Para se të bie në gjumë, u shikova në pasqy- 
rë. Fytyra më ishte e gërrizhur, e pajetë dhe e 
ndryshuar, aq e ndryshuar sa nuk munda ta njoh 
vetveten. Rashë në shtrat, mbulova kokën me jor- 
gan, u rregullova mirë dhe symbyllur vazhdova 
rrjedhën e mendimeve të mia. Isha i vetë lijshëm 
për fijet që kishte endur fati i errët, i zymtë ei 
tmerrshëm, lëvizja viseve ku jeta dhe vdekja tre- 
ten në një, ku lindin tabllo të çoroditura dhe ku 
dëshirat e vjetra, të fikura, të zmbrapsura e të 
mjegulluara, ngjallen përsëri dhe kërkojnë hak- 
marrje. Në atë kohë isha i ndarë nga natyra dhe 
bota e fanitur, i gatshëm ta pranoj tërheqjen dhe 
tretjen në rrjedhjen e amshueshme. Murmuroja 
pareshtur: ,,Mordje, mordje... ku je2 ,,Mendimi 
mbi ndjekjen më qetësoi dhe ashtu fjeta. 

ëndërroja. Gjendesha në sheshin Mohamadi. 
Aty gjendej trekëmbëshi për varje, e në të pezu- 
llonte trupi i antikuarit të moçëm, të cilin rën- 
dom e shihja nga dritarja ime. Nën trekëmbëshin, 
disa policë të dehur pinin verë. Vjehrra ime, 
mjaft e emocionuar, me shprehjen çfarë e shoh 
në fytyrën e gruas sime kur është e padisponuar 
— buzët e zbeta, me sy të zgurdulluar dhe të egër 

— më tërhiqte për dore përmes turmës së nje- 
rëzve, duke ia bërë me dorë xhelatit të veshur 
kuq e duke bërtitur: ,,Vareni edhe këtël” U zgjo- 
va i lemeritur. Isha i ndezur si furra, trupi më 
lirohej prej djerse, e faqet më kalleshin. Për ta 
dëbuar atë mundim nga vetëdija, u ngrita, piva 
pakëz ujë dhe e freskova fytyrën e duart. Përsëri 
rashë, por nuk munda të flej. 

Derisa rrija i shtrirë në errësirën e qartë, pa- 
reshtur shikoja bokallin me ujë, që qëndronte në 
raftin më të lartë. Më ndiqte një frikë e pakup- 
tueshme se do të bjerë dhe e kisha të qartë se 
nuk do të mund të flej përderisa ai të qëndrojë 
atje. U ngrita, me qëllim që ta vë bokallin në ndo- 
një vend të sigurt, por e udhëhequr prej një ins- 
tikti të fshehur që nuk ka kurrfarë lidhje me 
mua, dora ime qëllimisht e shtyri me bërryl, kë- 
shtu që ra dhe u bë copë e thërrimë. Më në fund 
munda t'i mbyll sytë, por m'u duk se dada ime 
hyri në dhomë dhe se tashti më shikon. Shtrën- 
gova grushtat nën jorgan, por, në të vërtetë, as- 
gjë e parëndomtë nuk ndodhi. Si në gjysmëndrre 
dëgjova sesi u hap dera, që shpie në rrugë dhe e 
njohta zhurmën e hapave të dadës sime, e cila, 
duke ngrehur papuçet për toke, shkoi të blejë 
djathë e bukë për kaftjall. Pastaj dëgjova zërin 
e largët të shitësit të rrugës, që bërtiste: ,, Kokrra 
për vreri ,Jo, jeta po fillonte përsëri, e mundim- 
shme si gjithmonë. Gdhinte gjithnjë e më shumë. 
Kur i hapa sytë, në tavan lodronte rrezja e dri- 
tës së diellit që reflektohej nga syprina e cister- 
nës para dritares sime. 


Ëndrra ime e natës së kaluar humbi dhe u 
zbe, sikur ta kisha ëndërruar para shumë vjetësh, 
gjatë fëmijërisë sime. Dada më solli kaftjallin. 
Fytyrën e kishte të dobët dhe të vuajtur: i dukej 
si refleks në pasqyrën e shtrembëruar, kështu që 
mori një trajtë mbinatyrore dhe qesharake. Nje- 
riu do të mendonte se ndonjë barrë e rëndë e 
lëvarur për mjekre, e tërhiqte teposhtë ' 

Ndonëse Dada e dinte se tymi i nargiles më 
bën dëm, prapë tymoste me këmbëngulje në dho- 

mën time. Ishte fakt se ajo nuk do të ishte ajo 
që është, po të mos tymoste. Me rrëfimet mbi 
gjerat e veta familjare, mbi të birin dhe të renë 
më bëri edhe mua pjesëmarrës të jetës së saj më 
intime. Sado që duket marroqe, unë ndonjëherë 
e zija veten sesi kotnasikoti mejtoj për sjelljet e 
anëtarëve të familjes së dadës sime. Për arsye të 
panjohura, më villej sapo më binte ndër mend 
veprimi ose lumturia e njerëzve të tjerë. Isha i 
vetëdijshëm se jeta ime personale ka mbaruar 
dhe se ngadalë e dhembshëm po fiket. Ç'më hyjnë 
në punë, atëherë, jetërat e turmës, të atyre buda- 
llenjve, që janë të fuqishëm dhe të shëndoshë, 
hanë mirë, flejnë mirë, shkafanjisen mirë, të cilët 
kurrë nuk e kanë përjetuar as pjesën më të vogël 
të vuajtjeve të mia, as kanë ndier kurrë sesi Iry- 
“ma e mordjes çjerret çdo çast për fytyrat e tyre. 

Dada sillej me mua si me fëmijën. Përpiqej të 
“mbijë në çdo skutë të mendimeve të mia. Unë 
gjithnjë hutohesha para gruas sime. Kurdo që 
hynte në dhomë, mbuloja jargët që i pështyja në 
pështymore, krehja flokët e mjekrën dhe rregu- 
lloja kapelën e natës. Por, për këtë, para dadës 
nuk ndjeja as fijen e hutimit. Si bën që kjo grua, 
të cilën nuk e kisha asgjë, mund të më ishte aq e 
afërt2 Më kujtohet sesi dimrit venin korsill) po 
në këtë dhomë përmbi cisternën. Dada ime, unë 
dhe lavirja zakonisht flinim rreth korsit. Kur i 
'hapja sytë, lara, në perden që mbulonte derën 
përballë meje, ngjallej në errësirën e tejduksh- 
me. Ç'perde e parëndomtë dhe shqetësuese ishte 
ajot Në të ishte i pikturuar plaku i gërmuaur, i 
ngjashëm me fakirin hindas, me turban në kokë. 
Rrinte nën një qiparis dhe mbante njëfarë ins- 
trumenti muzikor që i ngjante setarit. Para tij 
qëndronte vajza e bukur, e re, e cila dukej ashtu 
sikundër e merrja me mend se duket Bugam Da- 
si, vallëzuesja në tempullin hindas. Duart i kishte 
të lidhura, e dukej sikur luante para plakut pse 


“) Korsi — tavolinë e vogël, e ulët, e mbuluar 
'me qylym që bie deri në tokë dhe në atë mënyrë e 
mban ngrohtësinë e mangallit që gjendet nën të. 

ashtu ishte e detyruar. Unë zakonisht e merrja 
me mend sesi ndoshta ai plak kishte qenë i mby. 
llur në burg me kobrën dhe sesi, pas asaj ngjar. 
jeje, ishte bërë dyfish i kërrusur, ndërsa flokët 
e mjekra i ishin thinjur. Ishte kjo perde hindase, 
e qëndisur me ar, të cilën, me gjasë, babai im 
(ose xhaxhai im) e pat dërguar nga bota e jasht- 
me. Kurdo që soditja më gjatë larën në të, më 
pushtonte një frikë dhe ashtu në gjysmëndërr, e: 
zgjoja dadën time. Ajo më përqafonte. Kishte 
duhmë të neveritshme, e flokët e saj të vrazhdët 
më grithnin fytyrës. 

Kur u zgjova në mëngjes, ajo m'u duk njësoj 
si në atë kohë, pos që tiparet e fytyrës i kishte: 
më të vrazhdëta, e rrudhat të vulosura më thellë. 

Që të harroja të tashmen, që të arratisesha. 
prej vetvetës, shpesh kujtoja ditët e fëmijërisë. 
Orvatesha të ndjehem mu ashtu si ato ditë, para. 
se të sëmuhesha. Atëherë ndjehesha sikur ende 
jam fëmijë dhe sikur në mua gjendet një ,,unë” 
tjetër, të cilit i dhembset ky fëmijë, që vetëm sa. 
nuk kishte vdekur. Në çastet e krizës, më mjat- 
tonte të hudh shikimin në fytyrën e qetë e të: 
zbetë të dadës, në sytë e saj të mjegulluar, të pa- 
lëvizshëm, të mbëltuar thellë, në hojzit e hollë e: 
ballin e gjerë dhe e gjithë koka, e te unë të ngja- 
llen kujtimet e fëmijërisë. Ndoshta prej saj rre- 
zatonte diçka misterioze, që më qetësonte. 

Ajo që nga lindja kishte në ballë një xhungë' 
të mbuluar me qime. Nuk më kujtohet në e kisha 
veneruar deri më sot. Kurrë më parë nuk e kisha 
soditur në mënyrë aq hulumtuese fytyrën e saj. 

Ndoshta Dada fizikisht kishte ndryshuar, por' 
mendimet e saj kishin mbetur të atilla çfarë ka- 
në qenë gjithmonë. I vetmi ndryshim ishte se: 
tashti tregonte dashuri më të madhe për jetë, e 
i frikësohej, duket, vdekjes si mizat që kur vjen 
vjeshta kërkojnë strehim nëpër shtëpia. Unë, 
prapë, ndryshoja çdo ditë dhe çdo: çast. Më du- 
kej se kur është fjala për mua, koha kalon një 
mijë herë më Shpejt Sesa kur është fjala 
për njerëzit e tjerë, e ndryshimet që çdo 


68 


ditë i vëreja në vete normalisht do të du- 
hej të ishin vepër e vjetëve të tërë, ndërsa 
kënaqësitë që m'i ofronte jeta, përkundër kë- 
gaj, i afroheshin zeros, e ndoshta lëshoheshin 
madje edhe nën të. Ka njerëz, te të cilët vuajtjet 
e vdekjes fillojnë që në moshën njëzetvjeçare, 
kurse te të tjerët vdesin vetëm kur vjen fundi i 
vërtetë, qetë dhe në paqë, sikundër kur fiket lla- 
mba, në të cilën është shpenzuar i tërë vaji. 

Kur më solli drekën, në mesditë unë e rrë- 
zova pjatën me supë dhe zura të bërtas me sa zë 
'që kisha. Të gjithë shtëpiarët nxituan dhe u 
“mblodhën para derës së dhomës sime. Edhe la- 
“virja erdhi me të tjerët, por së shpejti prapë 
shkoi. Ia shikova barkun. E kishte të madh e të 
fryrë. Jo, ende nuk kishte lindur. Dikush shkoi 
të thërrasë mjekun. Kur e kuptova se këtyre bu- 
-dallenjve, në një mënyrë, u shkaktoj mundime, 
ndjeva një kënaqësi. 

Mjeku, me mjekrën e gjatë tri pëllëmbë, er- 
dhi dhe më rekomandoi opium. Ç'bar i mreku- 
'Tueshëm për vuajtjet e mial Kurdo që e thithja 
“opiumin, mendimet më bëheshin madhështore, 
të holla, magjike dhe të lartësuara, e unë kaloja 
“në vise të tjera, jashtë kufijve të botës së zakon- 
shme. Kisha përshtypjen se në krahët e fluturës 
së artë shetitja nëpër njëfarë bote të ndritshme 
e të zbrazët, ku nuk ekzistojnë asfarë pengesash. 
“Kjo ndjenjë, që e përjetoja, ishte aq e thellë dhe 
te mrekullueshme, sa gëzimi që më ofronte ishte 
më i fuqishëm se vetë vdekja. 

U largova nga mangalli dhe iu qasa dritares, 
'që shikon në oborr të shtëpisë sonë. Dada ime 
rrinte në diell dhe pastronte farë perimesh. Dë- 
gjova sesi i tha së resë: ,,Të gjithëve na dhemb- 
'set. E vetmja dëshirë e ime është që perëndia ta 
'shpëtojë nga kjo fatkeqësi”. Më siguri, mjeku do 
t'u ketë thënë se për mua nuk ka kurrfarë 
'shprese. 

Kjo nuk më befasoi asnjë fije. Sa të marrë 
janë këta njerëzi Kur pas një ore ma solli barin, 
Sytë i kishte të skuqur dhe të enjtur nga vaji. 


69 





Kur më shikoi, e detyroi veten të buzëqeshë. Lua. 
nin teatro para meje, të gjithë ata luanin teatro 
para meje, por sa në mënyrë të pashkathtë e bë. 
nin këtël A konsideronin se unë vetë nuk e qi 
fatin tim” Por, përse kjo grua më donte aq shu- 
më2 Përse mendonte se edhe kjo ka hise në vua- 
jtjet e mia” Një ditë dikush erdhi te kjo dhe i 
dha para, e kjo i fuste në buzët e mia thimthat 
e fishkuar, të zi, të cicave, që u ngjanin vedrave 
të vogla. Në ato çaste më vinte keq që nuk iki 
shte gllabëruar kanceril Kurdo që i shoh tashti, 
më villet sapo më kujtohet se në atë kohë thithja 
me afsh lëngun e tyre, që jep jetë, ndërsa ngroh- 
tësia ime përzihej me të sajën. Sa isha i vogël, 
kjo më vërshonte me miklime dhe për këtë 
shkak ende sillej me mua me aso paturpësie, që 
mund të haset vetëm tek vejushat. Vetëm për 
shkak se më ka mbajtur që të kryejë nevojat, 
edhe më shikonte si fëmijën. Kush e di27 Ndoshta 
më përdorte mua, sikundër e bëjnë këtë gratë 
me motrat e tyre të adoptuara... 

Madje edhe tashti nuk i shkonte huq asgjë, 
kurdo që më ndihmonte të bëj diçka, që nuk 
mund t'ia dilja në krye vetë. Po të tregonte çfa- 
rëdo interesimi gruaja ime lavire, në praninë e 
saj, kurrë s'do t'ia lejoja Dadës të më afrohet, 
sepse e ndjej se gruaja ime ka shpirt më të gjerë 
dhe prirje më të shprehur për të bukurën se ajo. 
Ose ky turpërim imi ishte vetëm pasojë e mendi- 
meve që më ndiqnin. 

Sidoqoftë, nuk më vinte turp para dadës, 
dhe kjo ishte personi i vetëm, që kujdesej për 
mua. Me gjasë konsideronte se e gjithë kjo ishte: 
gisht i fatit dhe se ylli, nën të cilin kishte lindur, 
ia sh por këtë përgjegjësi. Përfitoi nga 
sëmundja ime e mii i të vii 
veta farviljare e e brengat e 

SË st , r më inior- 
monje di zërat e grindjet e përditshme dhe 
më zbuloi shpirtin e saj të thi e 
lakmitar. Më rrëfente Be dhi ra hë pë. Ë 
reja e saj: për të fliste në atë mënyrë, sa njeriu 
do të mendonte sesi kjo grua e re është rivale e 

saj, që ia ka vjedhur pjesën e dashurisë së të 
birit. E reja shihej se ishte e bukur. E pashë një- 
herë në oborr nga dritarja ime. Kishte Sy të për- 
himtë, flokë të kaltërta dhe hundë të vogël, të 
drejtë. 

Ngandonjëherë dada më rrëfente mbi çudi- 
rat që i bëjnë profetët. Me atë rast kishte për 
qëllim të më argëtojë, ndërsa pasoja ishte ajo se 
te unë shkaktonte smirë ndaj shpirtit të saj të 
vogël e të marrë. Ndonjëherë më ritregonte risitë 
e fundit. Për shëmbull, para disa ditësh më tha 
sesi e bija (që do të thotë lavirja) qepi rrobat e 
para për beben — beben e vet. Pas kësaj zuri të 
më ngushëllojë, në mënyrë që të dëshmonte se e 
di të vërtetën. Ndonjëherë shkonte te fqiu dhe 
më sillte barërat, që ata i kishin bërë vetë, ose 
nga magjistari e fallxhiu, kërkonte këshilla për 
rastin tim. Të mërkurën e mbramë të vitit shko- 
nte ta vizitojë njërin nga fallxhinjtë e vet dhe 
kthehej me pjatën me hudra, oriz dhe vaj të dje- 
gur. Më thonte sesi të gjitha këto mbeturina i ka 
marrë si lëmoshë nga fallxhiu, me shpresë se do 
të më ndihmojnë që të shërohem.2) Ditëve të 
ardhshme më jipte ngapak prej tyre me ushqim, 
pa dijen time. Poashtu më detyronte që, në inte- 
rvale të caktuara, të gëlltis përzierje të ndryshme 
që i rekomandonte mjeku im: trumzë, lëng jam- 
balli, kamior, kaskutë, kamomile, vaj dafinash, 
vaj liri, boça bredhi, amidon, pluhur-pojton, dhe 
një mijë marrëzira të tjera. 

Para disa ditësh më solli librin e lutjeve, ku 
pluhuri kishte zënë një gisht. Mua nuk më hynin 
në punë jo vetëm librat e lutjeve, por edhe të gji- 
tha ato libra, të cilat shprehin botëkuptimet e 
turmës. Ç'më nevojiteshin mua marritë dhe gën- 
jeshtrat e tyre” A nuk jam unë vetë produkt i 


2) Fishtë zakon që të mërkurën e mbramë para 
Nevruzit njerëzit të maskohen dhe të shkojnë të kër: 
kojnë lëmoshë. Besohet se lëmosha që me atë rast 
fitojnë sjell lumturi. 

disa brezave të kaluar me radhë, të cilët përvojën 
e vet ma lanë mua në trashëgim. A nuk ka jetuar 
e kaluara në mua2 Megjithatë, xhamitë, thirrja 
e myezinit për lutje, abdesi, e të mos e zë ngoje 
përkuljen prej besimtari në shenjë të nderimit 
të krijesës së lartësuar e të fuqishme, zotit të 
gjithëfuqishëm, me të cilin ishte e mundur të fli. 
tej vetëm në gjuhën arabe — të gjitha këto më 
linin plotësisht të ftohtë. 

Më parë, para se të sëmuhesha, kam qenë 
disa herë në xhami, çdoherë pak a shumë kundër 
vullnetit tim. Atëherë orvatesha që ndjenjat e mia 
t'i njësoj me ndjenjat e botës rreth meje. Por syri 
im ndalonte në pllakat e shkëlqyera, të larme, në 
mur dhe unë transferohesha në botën e mreku- 
lluekshme të ëndrrave. Kështu, edhe pa vetëdije, 
gjeja mënyrën që të largohem nga të gjitha. 
Gjatë kohës së lutjeve mbyllja sytë dhe mbuloja 
fytyrën me dorë, e atë natë artificiale, të cilën e 
krijoja vetë, shqiptoja fjalët e lutjeve të ndry- 
shme, sikundër kur dikush në ëndërr flet fjalë 
pa domethënie. Fjalët nuk thuheshin me zemër. 
Më tepër dëshiroja të bisedoj me mikun ose të 
njohurin, se sa me zotin e fuqishëm e të lartë. 
suar. Zoti për mua ishte personalitet tevër i rën- 
dësishëm. 

Derisa rrija i shtrirë në shtratin tim të nero- 
htë e të rituar, këto çështje nuk më interesonin 
aspak. Nuk më ishte e rëndësishme nëse zoti me 
të vërtetë ekziston, ose paraqet personifikimin 
e të fuqishmëve në këtë botë, trilluar për shkak 
të nderimit më të madh të vlerave shpirtërore 
dhe plaçkitjes më të lehtë të shtresave më të 
ulta, si shprehje e gjërave tokësore në qjiell. 
Krejt çfarë dëshiroja të di ishte a do të jetoj 
deri në mëngjes, a jo. Para fytyrës së mordjes 
ndjeva se sa gjëra të pafuqishme dhe fëmijërore 
janë devocioni, feja dhe besimi. Gjëja më e mirë, 
që do të mund të thuhej për to, është se u ofrojnë 
një lloj këndelljeje njerëzve të shëndoshë dhe të 
lumtur. Duke shikuar realitetin tmerrues të vdek- 
jes dhe duke e gjetur në gjendje të dëshpruar, 

krejt ç'ka qenë e ngulitur në mua lidhur me ditën 
e gjyqit të fundit, shpërblimet e dënimet në jetën 
e ardhshme, më dukej si një mashtrim i mykur 
e lutjet që m'i kishin mësuar nuk patën kurrfarë 
veprimi kundër frikës nga vdekja. 

Jo, frika nga vdekja nuk më lironte. Njerëzit, 
që edhe vetë nuk kanë vuajtur, nuk do të më kup- 
tojnë kur të them se lidhja ime për jetën ishte 
bërë aq e fortë, sa edhe çasti më i vogël, i kënd- 
shëm, i kompenzonte orët e gjata të fërgëllimit e 
të vuajtjes. E kuptova se dhembja dhe sëmundja 
ekzistojnë, por se janë leçitur nga kuptimi e do- 
methënia. Në mesin e kësaj turme, unë jam bërë 
pjesëtar i një race të çuditshme, të panjohur, kë- 
shtu që ata kanë harruar se dikur i kam takuar 
botës së tyre. Kisha edhe ndjenjë të hatashme se 
nuk jam as krejtësisht i gjallë, as krejtësisht i 
vdekur. Isha kufomë e gjallë. Asgjë më nuk më 
lidhte me botën e të gjallëve, e njëkohësisht isha 
i privuar nga harresa e paqja, të cilat sjellin vdek- 
jen. 

Kur u ngrita nga vendi im te mangalli me 
opium, nata tashmë ishte lëshuar. Shikova nëpër 
dritare. Pranë kasaphanes me qepenga të lëshuar 
shihej vetëm një dru i vetëm, i zi. Hijet treteshin 
në masën e zezë. Më dukej sikur çdo gjë në botë 
është e kotë dhe provizore. Qielli i zi si rrëshira 
i gjasonte një shatori të vjetër, të zi, ku yjet e 
panumërta, të shkëlqyeshme, paraqesin vrimat. 
Derisa soditja ashtu, dëgjova nga dikah zërin e 
myezinit, ndonëse nuk ishte koha e ezanit. Tingë- 
llonte si britma e gruas — ka mundur të jetë la- 
virja — në mundimet e lindjes. Me atë britmë 
përzihej të lehurit e një qeni. Mendova: ,,Nëse 
është e vërtetë se çdokush ka yllin e vet në qiell, 
ylli im duhet të jetë i larguar, i errët dhe i pakup- 
tim. Ndoshta edhe fare nuk ekziston ylli im”. 

Në atë çast nga rruga jehuan zëshëm zërat e 
policëve të dehur. Derisa kalonin, ata paturpësi- 
sht bënin shaka mes vete. Pastaj zunë të këndojnë 
në kor: 

Vemi, vemi të pimë verë, 
Verë nga mbretëria e Rejiti 
Nëse tashti nuk e pimë, 
Kur, pra, do ta pimë” 


Duke u dridhur nga frika, u tërhoqa nga dri- 
tarja. Zërat e tyre kumbonin çuditërisht në natë 
dhe gradualisht bëheshin gjithnjë e më të dobët. 
Jol nuk vinin për mua, ata nuk e dijnë... Për- 
sëri mbi botën mbretëroi heshtja dhe errësira. 
Nuk e ndeza llambën time të vajit. Ishte gjë më 
e këndëshme të rrija në terr, në atë lëng të den- 
dur, që depërton gjithkund dhe në çdo vend. 
Tashmë jam mësuar në terr. Mendimet e mia të 
humbura, drojtjet e harruara, qëllimet tmeruese 
dhe të pabesueshme, të cilat fshiheshin në ndonjë 
skutë të panjohur të trurit tim, zakonisht në terr 
ktheheshin në jetë, bridhnin nëpër të dhe ngër- 
dhesheshin në mua. Këndeve të dhomës sime, pas 
perdeve, pranë derës, banonin këto mendime e 
këto hije të patrajta dhe kërcënuese. 

Atje, pranë perdes, rrinte ulur një siluetë e 
tmerrshme. Nuk lëvizte dhe nuk ishte as e pikë- 
lluar e as e gëzuar. Gjithnjë, kur kthehesha në 
dhomën time të errët, m'i zgurdullonte sytë. Ajo 
fytyrë më ishte e njohur. Më dukej se e Kisha 
parë dikur në fëmijërinë time. Po, ndodhi kjo 
. ditën e trembëdhjetë të Noruzit. Luaja symbyllazi 
me fëmijët e tjerë në bregun e lumit Suran, kur 
e vura re po këtë fytyrë, ndër shumë të tjera, ty- 
tyra të rëndomta në trupat e vegjël, qesharakë e 
të njerëzishëm. Kjo fytyrë më kujtoi kasapin ma- 
tanë rrugës së dritares sime. Ndjeva se kjo si- 
luetë e ka njëfarë vendi në jetën time dhe se e 
kisha parë disa herë më parë. Ndoshta kjo hije 
ka lindur bashkë me mua dhe lëviz shtegut të 
kufizuar rreth e qark jetës sime... 

Sapo u ngrita të ndez llambë 
zvetnua dhe humbi. Qëndrova “de pë e Su 
ia ngula sytë fytyrës sime. Shprehja të cilën e 
pashë, më ishte e panjohur. Ishte një imazh i çu- 
ditshëm dhe i tmerrshëm, Shprehja ime në Pas: 

qyrë ishte më e rreptë se vetë personaliteti im. 
dhe unë paraqitja vetëm imazhin në pasqyrë. 
Ndjeva se nuk mund të mbes vetëm në dhomë 
me shprehjen time. Po të provoja të ik, droja se 
do të më ndjek. Qëndronim fytyrë për fytyrë njëri 
përballë tjetrit, si dy maca që përgatiten për luf- 
të. E dija se me zbraztësinë e shuplakës sime mu- 
nd të krijoja errësirë të plotë, ngrita dorën dhe 
i mbulova sytë. Si zakonisht, frika në mua shka- 
ktoi ndjenjën e kënaqësisë së përsosur e dehëse 
prej së cilës më merreshin mendtë, gjunjtë më 
dridheshin dhe më kapte mundimi. Përnjëherë 
u binda se po qëndroja ende në këmbë. Kjo rre- 
thanë m'u duk e çuditshme, madje e pashpjegu- 
eshme. Si ishte e mundur që të qëndroj në kë- 
mbë” Më bëhej se me lëvizjen më të vogël do ta. 
humbja drejtpeshimin. Më pushtoi një lloj ma- 
rramenthi. Toka me çdo gjë në të largohej paku- 
fishmërisht larg meje. Në mënyrë të pacaktuar 
dëshirova ndonjë tërmet ose rrufe nga qielli, që 
do të më mundësonin të lind përsëri në botën e 
dritës dhe të paqjes. 

Kur, më në fund, u ktheva në shtrat, përsë- 
rita në vetvete: ,Mordja.. mordja... ,Fare e 
kisha humbur guximin e dikurshëm. U bëra i 
ngjashëm me mizat, të cilat në fillim të vjeshtës. 
sulen nëpër shtëpia — mizat e dobëta, gjysmë të 
ngordhura, më së pari i drojnë zukatjes së kra- 
hëve të vet, prandej edhe mbahen të kapura fort 
në një pikë në mur përderisa t'u bëhet e qartë 
se janë të gjalla: atëherë palodhshëm hidhen në 
derë e në mure përderisa të mos bien të ngor- 
dhura në dysheme. 

Sapo i mbylla sytë, një botë e turbullt dhe 
e paqartë zuri të marrë trajtë rreth meje. Kjo 
botë, krijues i vetëm i së cilës isha vetë, ishte 
në harmoni të përsosur me vizionin tim të reali- 
tetit. Sidoçoftë, më dukej shumë më reale dhe 
më e natyrshme nga ajo që më rrethonte zhgja- 
ndërr dhe nuk paraqitte asfarë pengese për men- 
dimet e mia. Në të koha dhe hapësira e humbin 
vlerën e vet. Gjakimet e mia të ndrydhura, nevo- 

jat e mia të fshehta, kur u liruan në këtë ëndërr, 
shkaktuan dukurinë e trajtave dhe të ngjarjeve 
të pabesueshme, të cilat më dukeshin të natyr- 
shme. Disa çaste pas zgjimit më mungoi ndjenja 
e kohës dhe e hapësirës, për më tepër dyshova 
edhe se ekzistoj fare. Dukej sikurse unë vetë i kri. 
joja të gjitha ëndrrat e mia dhe që më parë e 
dija domethënien e tyre. 

Kaloi një kohë e mirë e natës derisa më zuri 
gjumi. Sakaq vërejta se lirisht dhe papengueshëm 
bredh rrugëve të një qyteti të panjohur, përgjatë 
të cilit vargoheshin shtëpi të parëndomta, traj- 
tash gjeometrike — të prizmës, konit dhe katro- 
rit — me dritare të ulta, të errëta dhe me dyer e 
mure të mbuluara me lozën e gardhpulëqës. Të 
gjithë banorët e këtij qyteti kishin pasë vdekur 
prej një vdekjeje të çuditshme. Të gjithë, sa ki- 
shin qenë, qëndronin të shtangur, e rë rroba ki- 
shin pasur nga dy pika gjaku të ngjizur që u kish- 
te pikuar nga goja. Kur e preka njërin syresh, 
koka iu luhat dhe ra në tokë. 

Arrita te një kasaphane dhe atje pashë nje- 
riun që i ngjante antikuarit para shtëpisë sonë. 
Kishte shaminë mbështjellë rreth qafe, e në dorë 
'e mbante thikën me teh të gjatë. M'i kishte ZGUT- 
dulluar sytë e kallur, në të ciiët kapakët thuase i 
ishin të këputur. Provova t'ia marr thikën prej 
'dore. Koka iu luhat dhe ra në tokë. Unë ika, i tme- 
rruar. Rendja rrugëve: të gjithë që i pashë qënd- 
ronin të shtangur. Kur arrita në shtëpinë e vjeh- 
rrit, miku im, vëllau i vogël i lavires, rrinte jash- 
të në bangën e gurtë. Futa dorën në xhep, nxora 
dy ëmbëlsira dhe provova t'ia fus në dorë: por, 


atë çast kur e preka, koka iu luhat dhe ra në tokë. 
Bërtita me zë dhe u zgjova. 

Në dhomë ende ishte gjysmëterr. 
rrihte fort. Më dukej sikur tavani r 
kokën dhe se muret j 
duke m'u kanosur të 
bulluan. Ndejta një Ki 
ruar e stërnumëruar 
mbylla sytë, kur dëpj 


Zemra më 
i na ndrydh 
anë bërë shumë të trashë, 
më dërmojnë, Sytë m'u tur- 
ohë i lemeritur, duke numë- 
trarët në mur. Vetëm sa i 
ova një zhurmë. Ishte Dada 

që kishte ardhur ta rregullojë dhomën. Mëngje- 
zin ma kishte përgatitur në katin e epërm në dho- 
më. Hypa lart dhe u ula pranë dritares. Nga lart 
nuk mund ta shihja antikuarin e moçëm para dri- 
tares sime, por e pashë kasapin matanë rrugës, 
nga ana e majtë. Lëvizjet e tij, të cilat, të përcje- 
lla nga dritarja ime, dukeshin të rënda, të matura 
dhe frikësuese, tashti më dukeshin të pafuqish- 
me, gati qesharake. Mendova sesi ky njeri ndosh- 
ta nuk është fare kasary por vetëm e interpreton 
këtë rol në shfaqje. Një njeri solli dy kuaj të do- 
bët, të zi, që kolliteshin thellë dhe bosh. Secili 
barte nga dy dele të therura të vëna në ije. Ka- 
sapi lëmoi me dorë të yndyrshme mustakët dhe: 
me sy tregtari i mati të dy trupat. Pastaj i barti 
dy me vështirësi dhe i vari në çengela në të hyrë 
të shitores. E pashë tek ua ledhaton këmbët. Nuk 
dyshoja se natën, kur ta ledhatojë trupin e gruas 
së vet, do të mendojë delet dhe do të llogarisë se 
sa mund të fitojë po të duhej ta mbysë edhe atë. 

Kur pastrimi mori fund, u ktheva në dhomën. 
time dhe mora një vendim të tmerrshëm. Hyra 
në depon e vogël pranë dhomës sime dhe mora 
thikën me dorëz ashti, që e ruaja atje në një 
kuti. E fshiva tehun me skajin e kaftanit tim dhe 
e fsheha nën jastëk. Këtë vendim e pata marrë 
shumë më heret, por tashti kishte diçka në lëviz- 
jet e kasapit, derisa ua prente këmbët deleve, 
maste mishin dhe shikonte rreth vetes me shpreh- 
je vetëkënaqësie, që në një mënyrë në mua nxiste 
dëshirën ta përkrah. Ndjeja nevojën që edhe unë 
ta shijoj atë kënaqësi. Përmes dritares sime 
mund të shihja një pjesë të kaltrisë së përsosur 
e të thellë ndërmjet reve. Më dukej se më duhet 
të hyp nëpër shkallë tepër të gjata që të arrija te 
ajo copë qielli. Horizonti ishte i mbuluar me re 
të dendura, të verdha, vdekjepruse, të cilat e 
shtypnin rëndë tërë qytetin. 

Koha ishte e hatashme dhe e mrekullueshme. 
Nga dofarë arsye, të cilat nuk mund t'i shpjegoja, 
u prira deri në dysheme. Kur është kohë e tillë, 

gjithnjë jam i prirur të mendoj mbi vdekjen. Por 
tashti, kur vdekja më tregoi fytyrën e vet të për- 
gjakur dhe kur duart e saj plot eshtra më kapën 
për fyti, vetëm tashti vendosa. Vendosa ta sjell 
laviren, ta pengoj, në mënyrë që, kur bëj për të 
shkuar, të thotë: ,,Zoti e mëshiroftë, vuajtjet e 
tij morën fund”. 

Pranë dritares sime kaloi funerali mordar. Ar- 
kivoli ishte i mbuluar me pëlhurë të zezë, e në të 
qëndronte qiriu i ndezur. U dëgjua këngëtimi: ,,La 
ilahe el” Allah”.5) Të gjithë kalimtarët dhe tregta- 
rët lenin punën e tyre dhe ecnin shtatë hapa pas 
arkivolit. Madje edhe kasapi doli, bëri shtatë ha- 
pa të caktuar pas arkivolit dhe u kthye në shi- 
toren e vet. Vetëm trastari i vjetër nuk lëvriti ve- 
ndit. Seç dukeshin seriozë të gjithë përnjëherël 
Mendimet e tyre padyshim sakaq iu drejtuan te 
vdekja dhe jeta pas vdekjes. Kur dada më solli 
barin, hetova se ishte e mejtuar. Rrotullonte mes 
gishtërinjsh tespihët e gjatë dhe murmuronte 
disa fjalë për vete. Pastaj zuri vendin e vet të za- 
konshëm para derës së dhomës sime, rrahte par- 
zmën me grushta dhe shqiptonte me zë lutjen e 
vet: ,Im zoti Im zoooti ,Sikur mua më kishte 
mbetur të ndjej keqardhje për qeniet e gjalla. 
Tërë kjo llakërdi më la fare të ftohtë. Madje gë- 
zohesha që po shoh se edhe kjo turmë kalon, një- 
mend përkohësisht dhe sipërfaqësisht, nëpër të 
njëjtat vuajtje, nëpër të cilat kalova edhe vetë. 
A nuk ishte edhe dhoma ime arkivol2 A nuk ësh- 
të edhe ky shtrat, që ishte gjithnjë i çrregulluar 
dhe më fton të flej, më i ftohtë dhe më i errët se 
varri” Në disa raste kisha përshtypjen se jam i 
shtrirë në arkivol. Natën më dukej se dhoma ime 
ngushtohet dhe më shtrëngon. A nuk e kanë po 
këtë ndjenjë edhe njerëzit në varr92 A dihet gjë 
e saktë sesi e ndjejmë veten pas vdekjes2 Në rre- 
gull, gjaku pushon së qarkulluari dhe pas njëzet 
e katër orësh disa pjesë të trupit fillojnë të pri- 

5) ,,S'ka zot pos zotit.,.”, pjesë gate 
tar u si E... Pjesë e predikimit fe- 

shen. E, megjithatë, flokët dhe thonit vazhdojnë 
të rriten edhe një kohë pas vdekjes. Athua ndje- 
njat dhe mendimet humbin posa zemra të pushojë 
së rrahuri, ose edhe më tutje ekzistojnë paqartë- 
sisht të ushqyera me gjak të mbetur në enë më 
të vogla të gjakut” Vdekja vetvetiu është e tmerr- 
shme, por vetëdija mbi atë se njeriu është i vde- 
kur do të duhej të ishte gjë edhe më e keqe. Disa 
njerëz të moçëm vdesin me qeshje në buzë, sikur 
nga gjumi të kalojnë në ndonjë ëndërr më të the- 
Ilë, ose si llamba kur fiket. Çfarë ndjenje duhet 
të ketë njeriu i ri dhe i fuqishëm, i cili vdes pa- 
pritmas dhe i cili me tërë fuqinë lufton kundër 
vdekjes” 

Shumë herë kam menduar mbi vdekjen dhe 
mbi zbërthimin e qelizave në trupin tim, kështu 
që mendimi për këtë pushoi të më frikësojë. Për- 
kundrazi, njëmend dëshiroja të kalojë në harresë 
dhe kotësi. E vetmja gjë së cilës i droja ishte se 
pastaj prej thërrimeve të trupit tim do të ndërto- 
hen trupat e turmës. Ky mendim më ishte i pa- 
durueshëm. Nganjëherë dëshiroja që pas vdekjes 
të kem farë duarsh të gjata, gishtërinj të gjatë, 
të ndieshëm: atëbotë do t'i mblidhia të gjitha 
thërrimet e trupit tim dhe do t'i mbaja fort në 
duar t'i pengoj ata, që janë pronë e ime, të ka- 
lojnë në trupat e turmës. 

Përsiatja ndonjëherë se të gjithë ata fundi i 
të cilëve është afër kanë fanitje të njëjta si unë. 
E tërë droja, frika, brenga dhe dëshira për jetën 
ishin dobësuar tek unë, ndërsa heqja dorë nga 
besimi, që më ishte ngulitur që në fëmijëri, më 
ofroi paqë të mbrendshme të jashtëzakonshme. 
Gjasat e harresës pas vdekjes më ofronin ngushë- 
llim. Përsiatja mbi botën tjetër më frikësonte 
dhe më raskapitte. Kurrë nuk kam qenë në gjend- 
je t'i përshtatem botës, në të cilën kam jetuar. 
Ç'përfitim do të kisha nga bota tjetër” E ndjeja 
se kjo botë nuk është e krijuar për mua, veçse për 
një fis torollakësh të pafytyrë, të harbuar e të 
pangopur, për tregtarë që tregtojnë me ndërgje- 
gje, për të uriturit me sy e me zemër — në të 

vërtetë, për njerëzit e krijuar sipas mundësive të 
saj, të cilët përkulen e zvarrisen para të fuqish- 
mëve në tokë dhe në qiell, sikurse qeni i uritur 
para kasapbanes, që tund bishtin me shpresë se 
do të fitojë një copë të pjesëve të brendshme. 
Përsiatja mbi botën tjetër më frikësonte dhe më 
raskapitte. Jo, nuk ndjeja asfarë dëshire t'i shoh 
të gjitha ato botëra të neveritshme, tëra ato fy- 
tyra të ndyta. Athua zoti është ronxhobonxho i 
tillë, që të më shtrëngonte ta shoh koleksionin e 
botërave të tij” Domosdo, më duhet të flas ashtu 
si mendoj. Po të isha i detyruar të kaloj përmes 
një jete, shpresoj se mendja dhe shqiset do të 
më ishin të pandieshme. Në atë rast do të mund 
të jetoja pa mundim dhe lodhje. Do ta kaloja je- 
tën nën hijen e ndonjë lingam-tempulli. Do të tër- 
hiqesha në ndonjë skutë, ku drita e diellit kurrë 
nuk do të më binte në sy, ku as zërat e njerëzve 
dhe zhurma e jetës nuk do të m'i shqyenin veshtë. 


x 


x x 


U tërhoqa në vetvete sa më thellë që munda, 
posi shtaza që fshihet në shpellë gjatë dimrit. 
Veshtë e mi dëgjonin zërat e njerëzve të tjerë, 
sikurse edhe zërin tim personal tek më kumbon 
në fyt. Vetmia që më rrethonte i gjasonte natës 
së thellë, të dendur të amshimit, asaj nate me terr 
të padepërtuar, ngjitës dhe infektues e cila pret 
çastin kur do të zbresë në qytetet memece plot 
ëndrra mbi lakminë dhe urrejtjen. Nga pikëpam- 
ja e këtij fyti me të cilin jam identifikuar, unë 
paraqitja vetëm një veprim të marrë dhe abstrakt 
matematikor. Fuqia, që në aktin e zgjatjes së llo- 
jit, i bashkon dy persona, të cilët luftojnë të shpë- 
tojnë nga vetmia e tyre, është pasojë e po asaj 
marrëzie, që banon në çdo personalitet — marrë- 
zisë së përzier me dhembshuri në mejtimin se ky 
ngadalë shkon drejt greminës së vdekjes... 

Vetëm vdekja nuk gënjen. 

Prania e vdekjes rrënon çdo bes 5 
mi fëmijë të vdekjes dhe vdekja është pe që e 

liron prej mashtrimeve të jetës. Në mes të fetë 
ajo na thërret dhe na tubon SË: Gja “ed 
jemi në vjetët kur ende s'e kemi mësuar gjuhën 
e njerëzve, dhe nëse ndonjëherë ndërprejmë loj- 
pat tona, kjo ndodh për shkak se mund të dë- 
gjojmë zërin e vdekjes... Vdekja na grish gjatë 
gjithë jetës. A nuk na ka ndodhur çdonjërit nesh 
që, papritmas, pa asfarë arsyeje, të kridhemi në 
mendime dhe të mbetemi ashtu thellësisht të kre- 
dhur në to, sa të humbasim vetëdijen mbi ko- 
hën e hapësirën, e madje edhe mbi vetë mendjen 
tonë” Në atë rast njeriu duhet të rropatët, në më- 
nyrë që përsëri të jetë i vetëdijshëm për veten 
dhe botën e jashtme. Gjatë kësaj kohe e kemi dë- 
gjuar zërin e vdekjes. 


Derisa isha i shtrirë në këtë shtrat të rituar, 
që kundërmon djersë, derisa kapakët e syve më 
bëheshin gjithnjë e më të rëndë, e unë dëshiroja 
t'i dorëzohem kotësisë dhe natës së amshuar, me 
dukej se të gjitha kujtimet e mia të humbura dhe 
të gjitha drojtjet e harruara përsëri po kthehe- 
shin në jetë: frika se puplat në jastëkun tim do 
të shndërrohen në teha thike, ose se pullat në 
pallton time do të rriten me madhësi të gurëve të 
mullirit: frika se thërrimet e bukës, që bien në 
dysheme, do të bëhen copë e grimë si xhami i 
thyer, droja se, derisa fle, vaji i llambës do të 
derdhet dhe do të kallë tërë qytetin: frika se do të 
dëgjoj sesi shputat e qenit para kasaphanes do 
të jehojnë si çukurmim të patkonjve të kuajve, 
frika se antikuari i moçëm, që rri pas mallit të 
vet, do të shpërthejë në gaz dhe nuk do të mund 
të ndalet: fërgëllima se krimbat në kënetë pranë 
pellgut, në oborrin tonë, do të shndërrohen në 
shlliga hindase: frika se shtroja në shtratin tim 
do të shndërrohet në gur të mbyllur varri mbi 
mua dhe se dhëmbëzat e mermertë do të mbyllen, 
duke më penguar për tërë jetën që të shpëtoj prej 
aty: frika lemeritëse se përnjëherë do të humb 
mundësinë e të folurit dhe se askush, pa marrë 
parasysh thirrjet e mia — askush kurrë nuk do 
të më dalë në ndihmë... 

Përpiqesha që t'i grish në kujtesë ditët e fëmi. 
jërisë sime, por sikur t'ia dilja kësaj dhe ta për. 
jetoja përsëri atë kohë, edhe kjo do të ishte po 
aq e tmerrshme dhe e dhembshme si e tashmja, 

Kishte edhe gjëra të tjera, që i kontribuonin 
shqetësimit dhe frikës sime: kolli im njësoj si 
kolli i kuajve të dobët, të zi, para kasaphanes: 
nevoja që të pështyj dhe droja se një ditë në ato 
jargë do t'i shoh gjurmët e gjakut, atë lëng të 
vakët, të njelmët, që ngjitet prej thellësive të tru- 
pit, lëngu i jetës që në fund duhet patjetër ta 
qesim jashtë: dhe, tekembramja, kanosja e pa- 
reshtur e vdekjes, e cila përgjithmonë thërrmon 
indin e mendjes dhe pastaj kalon. 

E ftohtë dhe indiferente, jeta zbulon çfarë 
fshihet pas maskës që e bart çdo njeri. Duket se 
secili ka disa fytyra. Disa njerëz gjatë tërë kohës 
e përdorin vetëm njërën dhe, natyrisht, ajo atë 
herë bëhet e ndytë dhe rudhet. Ata janë njerëz 
të kursyer. Të tjerët, prapë, ruajnë maskat e tyre 
me shpresë se do t'ua lënë trashëgimtarëve të vet. 
Disa, ani, vazhdimisht i ndërrojnë fytyrat e tyre. 
Për të gjithë ata, kur të plaken një ditë, e kupto- 
jnë se maska që e mbajnë është maska e tyre e 
fundit, se së shpejti do të vjetërohet, e pastaj pas 
asaj maske të fundit del fytyra e njëmendtë. 

Me siguri, në muret e dhomës sime duhet të 
gjendet ndonjë farë infektuese, e cila i helmonte 
të gjitha mendimet e mia. Sigurisht, në të ka je- 
tuar ndonjë vrasës, ose ndonjë i marrë, i sëmurë. 
Jo vetëm muret e dhomës sime, veçse çdogjë që 
kam parë përmes dritares sime, kasapi, antikuari 
i moçmuar, dada ime, lavirja dhe të gjithë të tje- 
rët që i shihja, madje edhe pjata ku haja çorbë 
elbi, edhe rrobet që i vishja — të gjitha këto ishin 
përbetuar të shkaktojnë mendime të tilla në tru- 
rin tim. 

Nuk ka shumë kohë që kur mendimet e mia 
muaren drejtim tjetër. Kjo ndodhi një mbrëmje 
në banjon publike. Xhvesha rrobet në dhomëz. 
Hamamxhiu më qitte ujë në kokë. Sakaq ndjeva 
sikur ai ujë shplau edhe mendimet e mia të zeza. 

Në murin e banjos, të mjegulluar me avull, vura 
qe hijen time. E pashë se jam i dobët dhe thatim 
si para dhjetë vjetësh, kur isha fëmijë. M'u kuj- 
tua qartë se në atë kohë hija ime pokështu pat 
rënë në murin e lagësht në banjo. Shikova trupin 
tim. Në dukjen e kërdhokullave të mia, të pulpave 
të këmbëve dhe në ije, kishte diçka epshndjellëse, 
e prapë të pashpresë. Hija e tyre ishte si para 
dhjetë vjetësh, kur ende isha fëmijë. Ndjeva se 
e tërë jeta ime ka kaluar pa kurrfarë qëllimi e 
kuptimi, si hijet që drithërojnë në murin e ban- 
jos. Njerëzit tjerë ishin të mëdhenj e të fuqishëm 
dhe, natyrisht, hijet e tyre në murin e lagësht të 
banjos ishin më të mëdha dhë më të dendura, 
kështu që gjurmat e tyre mbeteshin disa çaste 
“pasi shkonin ata, ndërsa imja aty për aty humbej. 
Kur mbarova të veshurit, pas larjes, lëvizjet dhe 
mendimet e mia sikur prapë ndryshuan. Si të ki- 
sha hyrë në njëfarë bote tjetër, si të lindja për- 
sëri në botën e vjetër, që më neveritej. Sido që 
të jetë, mund të thoja se kam arritur jetë të re, 
'sepse për mua ishte çudi e njëmendtë që në banjo 
nuk u treta si kokërr kripe. 


Jeta ime më duket poaq e parëndomtë, e pa- 
“natyrshme dhe e pashjegueshme, siç është pik- 
tura në kutinë për lapsa të cilën po e përdor në 
“këtë çast, derisa po shkruaj. Po e ndjej se viza- 
timin në kapakun e kësaj kutie duhet ta ketë 
punuar ndonjë artist gjatë të shfaqurit të çmen- 
durisë. Shpesh, kur shikimi më bie në këtë kuti 
'më bëhet sikur më është disi e njohur. Ndoshta 
kjo pikturë është shkak që... Ndoshta mu kjo 
pikturë më cyt të shkruaj. Kjo paraqet një selvi 
nën të cilën rri kruspull plaku i gërmuaur, që i 
£jason fakirit hindas. Është i mbështjellë me pa- 
llto të gjatë, e në kokë e ka turbanin. Me gisht- 
treguesin e dorës së majtë shtyp buzët, duke 
'shprehur habi. Para tij luan vajza me fustan të 

gjatë, të zi. Lëvizjet e saj nuk janë lëvizje të nje- 
rëzve të rëndomtë — kjo do të mund të ishte 
vallëzuesja Bugam Dasi. Në dorë mban lulen e. 
gardhpulëçës. Ndërmjet tyre gurgullon përrocka 
e vogël. 


Rrija ulur pranë mangallit tim me opium. 
Të gjitha mendimet e mia të errëta u derdhën. 
dhe u tretën në tymin e hollë, qiellor, të drogës.. 
Trupi im mendonte, trupi im ëndrronte dhe rrë- 
shqiste nëpër hapësirë. Dukej se lirohej nga ba- 
rra dhe molepsja e shtresave të ulta të ajrit dhe: 
hidhej në botën e panjohur të ngjyrave dhe të. 
trajtave të parëndomta. Opiumi e thithte shpir- 
tin e tij të plogët, bimor. Kaloja, pra në botën 
bimore. U bëra bimë. Derisa, me pelerinën në: 
shpinë, kotesha pranë shtrojës së lëkurtë, ku qën- 
dronte mangalli im, fillova, as vetë nuk e di pse, 
të mendoj mbi antikuarin e moçëm. Ai zakonisht. 
rrinte i kërrusur skaj mallit të vet, në të njëjtën. 
pozitë, në të cilën rrija dhe unë. Ky mendim më 
përmbushi me frikë. U ngrita, hoqa pelerinën dhe: 
qëndrova para pasqyres. Faqet më digjnin: ishin 
të skuqura si mishi që rri lëvarë para kasaphanes. 
Mjekra më ishte e shprishur. E, megjithatë, në 
shprehjen që pashë, kishte diçka jotrupore, diçka 
tërheqëse. Sytë kishin shprehje të lodhur e të 
dhemshur, si te fëmija i sëmurë. Dukej se gjithë 
ajo që ishte e rëndë, tokësore dhe njerëzore në 
mua, ishte tretur dhe ishte zhdukur. Më pëlqeu 
fytyra ime. Thitha në vete një kënaqësi epshore. 
Derisa shikoja në pasqyrë, i thashë vetes: ,,Vuaj- 
tja jote është aq e thellë, sa ka depërtuar deri në: 
fund të syve të tu...dhe nëse qan, lotët do të 
rrjedhin nga vetë thellësitë e syve të tu, ose fare 
nuk do të dalin”. Pastaj thashë: ,,Ti je i marrë. 
Përse nuk i jep fund tashti këtu cdo gjëj MO: 
pret” Çfarë shpreson” A e ke e UA 
verë në depot Vetëm një hurpë dhe fundi është 

(..1 marrël TI je i marrël.. Ja, këtti ie 
pi në të zbrazëti” Ja, këtu jam, 

Mendime të palidhura më kalonin nëpër kokë 
mirë e dëgjova zërin tim sesi më jehon në fyt, 
por nuk e kuptova domethënien e fjalëve. Tin- 
gujt e fjalëve të mia përziheshin në trurin tim 
me tingujt e tjerë, të jashtëm. Më bëhej se gish- 
tërinjtë më janë më të gjatë se rëndom, si kur 
jam në ethe. Qepallat e syve më janë rënduar, e 
buzët më janë fryrë. U ktheva dhe pashë dadën 
tek qëndron në derë. Shpërtheva në gaz. Fytyra 
e saj ishte e palëvizur. Drejtoi në mua shikimin 
e turbullt, në të cilin nuk kishte as habi, as hidhë- 
rim, as pikëllim. Duke folur në përgjithësi, zako- 
nisht qëndrimi kokëtrashë e nxit njeriun në gaz. 
“Por ky gaz imi kishte domethënie më të thellë. 
“Kjo kokëtrashësi e pamatur, që e pashë para ve- 
tes, ishte pjesë e paaftësisë së përgjithshme të 
“njerëzimit që të zgjidhë problemet themelore 
jetësore, e ajo që për të ishte e veshur me terrin 
e padepërtueshëm, paraqitte parandjenjën e vetë 
vdekjes. 

Ajo mori mangallin dhe me hapa të matur 
-doli nga dhoma. Unë fshiva djersën nga balli. 
Duart më ishin mbuluar me njolla të bardha. U 
“mbështeta për murin, e puthita kokën për tulla 
'dhe e ndjeva veten më mirë. Pas disa çastesh 
zura të murmuroj fjalët e këngës, të cilën e pata 


dëgjuar dikur: 


Vemi, vemi të pimë verë, 
Verë nga mbretëria e Rejiti 
Nëse tashti nuk e pimë, 
Kur, pra, do të pimë” 


Gjithnjë, kur afrohej kriza, unë atë e ndjeja 
iqë më parë. Isha i përmbushur me një bezdi e 
'pocaqisje të jashtëzakonshme, si të më ishte li- 
dhur litari fort për zemre. Disponimi më ishte si 
koha para motit të ligë. Atëbotë bota reale largo- 
hej prej meje dhe më dukej se jetoj në njëfarë 
bote vezulluese, të largët nga ajo e tokës deri në 
pakufi. 

Atëherë i droja vetes sime dhe të gjithë të 
tjerëve. Me gjasë shkak i kësaj gjendjeje ishte 
sëmundja ime, e cila e pat gërmuar fuqinë time 
shpirtërore. Shikimi përmes dritares, që e zente 
antikuarin dhe kasapin, më përmbushte me frikë, 
Kishte diçka lemeritëse në lëvizjet e tyre dhe në 
fytyrat e tyre. Dada më rrëfeu diçka të tmerr- 
shme Betohej në të gjithë profetët se e ka parë 
antikuarin e moçëm sesi natën vjen në dhomën 
e gruas sime dhe se në derë ka dëgjuar sesi lavi- 
rja i thotë: ,,Hiqe shaminë”. Edhe vetë të men- 
duarit e kësaj gjëje është i padurueshëm. Para 
dy ose tri ditësh, kur klitha dhe kur gruaja ime 
erdhi dhe u ndal te dera, pashë, me sytë e mi, 
pashë, në buzët e saj gjurmën e dhëmbëve të 
ndytë, të verdhë e të prishur të plakut, përmes. 
të cilëve ai recitonte shpesh vargje arabe nga 
Kurani. Dhe ja, tash po filloj të mendoj përse ky 
njeri qëndron në këmbë para shtëpisë sonë që 
nga kurorëzimi im” A mos ka qenë ky njëri nga 
dashnorët e saj2 Më kuptohet sesi mu atë ditë iu 
qasa vendit ku rrinte ai pranë mallit të vet dhe e 
pyeta sa kërkon për vazën. Ai më shikoi përmes. 
palës së shamisë, që ekishte të lidhur rreth fyty- 
re. Nën buzën e lepurit i lëvareshin dy dhëmbë të 
prishur dhe ai shpërtheu në gaz. Ishte kjo një 
qeshje boshe dhe krikëlluese, prej së cilës flokët 
të çohen në kokë. Tha: ,,Vallë, i blen ti gjërat 
para se t'i kesh shikuar” Kjo vazë nuk vlen gjë. 
Merre, djalosh. Shpresoj se do të të sjell fat”. 
Futa dorën në xhep dhe nxora dy dirhem dhe 
katër pes-hiza) dhe i vura në skajin e pëlhurës. 
Përsëri shpërtheu në gaz. Ishte kjo një qeshje 
krikëlluese, prej së cilës flokët të çohen në kokë. 
Po të mundja, do të hyja në tokë nga turpi. Mbu- 
lova fytyrën me duar dhe u ktheva në shtëpi. 

Tërë malli që shtrihej para tij kishte një erë 
të mykët, si të gjitha gjërat e ndyt ë janë qi 
jashtë përdakimit. NrAnedrËn ku sa E 
i tij, t'ua eksponoj botë vr des veres Qëllëmi 

TUA E S sendet e braktisura dhe 





“) Para mesjetare që i përgjigj 6 i 
kohës, respektivisht abasit. pereligjet kranit bashkë- 

t'ua zgjoj vëmendjen për to. Tekembrami 

ishte ai vetë plak dhe i braktisur. TË pi Pn 
det nga koleksioni i tij ishin të vdekura, të ndyta 
dhe të pavlerë. Por sa këmbëngulëse ishte jeta 
në to dhe çfarë kuptimi gjendej në trajtat e tyrel 
Ato sende të vdekura lanë në mua përshtypje 
shumë më të thellë se sa do të mund ta bënin 
këtë ndonjeherë njerëzit e gjallë. 

Mirëpo, Dada këtë rrëfim mbi të ma rrëfeu 
mua dhe tërë botës... Me lëmoshëtarin e ndytët 
Dada më rrëfeu se shtroja e gruas sime vlonte 
prej morrave, kështu që i duhej patjetër të shko- 
jë në banjo. Pyes veten si dukej hija e saj në 
murin e banjos së mjegulluar nga avulli. Nuk 
ka dyshim se kjo ishte hije lakmitare plot ve- 
tëbesim. Kur t'i marr parasysh të gjitha, kësaj 
here zgjedhja e gruas sime nuk më lëndoi. An- 
tikuari i moçëm nuk ishte krijesë e rëndomtë, 
e thjeshtë dhe jointeresante, si ato shtazët e 
shembullta mashkullore për shkak të cilëve fe- 
mërat e marra dhe të shfrenuara mbeteshin pa 
mend. Vuajtjet dhe fatkeqësitë e vulosura në fy- 
tyrën e tij, mjerimi që shquhej prej tij, i jipnin 
dukjen e një gjysmëpërendie, ani pse ai për 
këtë ndoshta nuk ishte i vetëdijshëm. Derisa 
rrinte aty, me koleksionin e ndytë të mallit para 
vetes, ai ishte shembull dhe personifikim i kri- 
jimit të gjithmbarshëm. 

Po, pashë në fytyrën e gruas sime gjurmën 
e dy dhëmbëve të ndytë, të prishur, përmes të ci- 
lëve ai recitonte shpesh vargje arabe nga Kura- 
ni. Ishte po ajo grua, që nuk më lejonte t'i afro- 
hem, që më përbuzte, e të cilën unë e doja për- 
kundër të gjithave, përkundër faktit se kurrë 
nuk më lejonte t'ia puth buzët. I 

Dielli perëndonte. Prej dikah erdhën tingujt 
depërtues e trishtues të talambasit.5) Ai tingull, 
që shpreh pëshpëritje dhe lutje, sgjoi në mua të 





i) Në qytetet e Iranit të vjetër, çdo mbrëmje, 
perëndimi i diellit përshëndetej me tingujt e fanfë. 
rës. Ky zakon u ruajt në shumë vise, e kryesish 
Teheran. 

gjitha bestytnitë e të parëve të mi, e me të edhe 
frikën time nga terri. Ndodhi kriza, qasjen e së 
cilës e ndjeva që më parë dhe e pritja çdo çast. 
I tërë trupi më ndizej dhe e ndjeja se po ngulfa- 
tem. U plandosa në shtrat dhe i mbylla sytë. Në 
ato ethe më dukej se të gjitha sendet rreth meje 
zgjeroheshin dhe humbnin konturat e qarta. Në 
vend se të lëshohet, tavani ngjitej gjithnjë e më 
lart. Më shtypte pesha e rrobeve. Atëherë u ngri- 
ta pa kurrfarë arsye dhe përsëri u ula në shtrat, 
duke murmuruar: ,,Kjo i kaloi të gjithë kufijt 
... Kjo është e padurueshme... ,,Pastaj sakaq 
u bëra heshtje. Pas një kohe të shkurtër, përsëri 
zura të flas, ngadalë dhe qartë, me zë ironik: 
Kjo i kaloi...” U ndala, e mandej shtova: ,,Unë 
jam i marrë”. Nuk ua vëja veshin domethënies 
së fjalëve që shqiptoja. Më dëfrente vetëm dri- 
thëritja e zërit tim në ajër. Ndoshta i flitja hijes 
sime për të zhdavaritur vetminë. 

E atëbotë pashë diçka të pabesueshme. Dera 
u hap dhe lavirja hyri në dhomë. Ashtu dome- 
thënë, kjo përkohësisht paska menduar në mua 
dhe, përkundër të gjithave, unë edhe tashti kisha 
arsye t'i jem mirënjohtës. Kjo e dinte se jam 
ende gjallë, se vuaj dhe se po vdes rongadalë. 
Përkundër të gjithave, unë edhe tashti kisha ar- 
sye t'i jem mirënjohtës. Vetëmse pyetja veten a 
e di se po vdes për shkak të saj. Sikur kjo ta din- 
te këtë, do të vdisja tejet i lumtur. Në atë çast 
unë isha njeriu më i lumtur në rruzullin tokësor. 
Teksa lavirja hyri në dhomë, u zhdukën të gjitha 
mendimet e mia të zeza. Prej trupit të saj dhe 
prej lëvizjeve të saja rrezatonte diçka, që më 
qetësonte. Kësaj here dukej më mirë nga shënde- 
ti, seç e pashë herën e kaluar. Ishte e trashë dhe 
e fortë. Kishte pelerinë prej tusi. Vetullat i kish- 
te të ndukura dhe të ngjyrosura blu. Kishte një 
lyth artificial, e fytyra i ishte e lyer me të kuq, 
zhivë të bardhë dhe pluhur antimoni. Me një fja- 
lë, ishte si nga kutia. Shihej se ishte tejet e kë- 
naqur me jetën. Pavetëdijshëm e mbante gisht- 
treguesin e dorës së majtë në buzë. A ishte kjo 

po ajo krijesë e dashur, a ishte kjo ajo vajzushë 
e hedhur, ajrore, e cila me atë fustan të zi, të 
ndrydhur luante me mua symbyllazi në bregun 
e lumit Suran, ajo vajzushë e natyrshme, fëmijë- 
rore, skofiare, zogthat e këmbëve të së cilës, tek 
i përvidheshin nën fund, më emociononin aa te- 
për. Kurrë deri në këtë çast nuk e pashë sesi du- 
ket ajo përnjëmend. Sikur tashti njëfarë velloje 
të kishte rënë prej syve të mi. Përnjëherë më ra- 
në ndër mend delet, që rrinin të varura para ka- 
saphanes. Ajo për mua është bërë njësoj si një 
copë mish kasapi. Magjepsitë e saj të dikursh- 
me u tretën. Është bërë femër e mbushulluar, e 
fuqishme, koka e së cilës është plot mendime të 
rëndomta, praktike — është bërë grua e vërtetë. 
Tmerrësisht venerova se gruaja ime tashti është 
njeri i rritur, ndërsa unë kam mbetur fëmijë. 
Njëmend e ndjeja veten të turpëruar në prani- 
në e saj dhe nën shikimin e saj. Kjo grua, e cila 
trupin e vet ia falte çdokuj pos mua, ndërsa unë 
ngushëllohesha me kujtime joreale nga fëmijë- 
ria e saj, kur fytyra i ishte e thjeshtë dhe e pa- 
faj, me shprehje ëndërruese e të mprehtë, kjo 
grua, në fytyrën e së cilës ende shiheshin gjur- 
mët e dhëmbëve të atij antikuarit në shesh — 
jo, kjo grua nuk ka qenë i njëjti person, të cilin 
e kam njohur. 

Ajo, në mënyrë sarkastike, më pyeti: ,Si e 
ndjen vetent” 

Unë u përgjegja: ,, Vallë, nuk qenke plotë. 
sisht e lirë2 A nuk bën krejt çka të duash” Përse 
kujdesesh ti për shëndetin tim” 

Ajo doli nga dhoma, duke përplasur derën 
pas vetes. Duket se unë kam harruar si flitet me 
njerëzit në këtë botë — me njerëzit e gjallë. Ajo, 
ajo grua për të cilën besoja se është e privuar 
nga çdo ndjenjë, ajo u ofendua për shkak të 
sjelljes simet Disa herë më shkoi mendja të ngri 
tem, të shkoj dhe të gjunjëzohem para saj, duke 
qarë dhe duke e lutur të më falë. Po, të qaj. Se- 
pse besoja se do të gjeja lehtësim vetëm po të 
mundja të shkrihem duke qarë. Kaloi një kohë, 

nuk di a mund të matej me minuta, me orë ose 
me shekuj. U bëra posi ndonjë i marrë dhe gjeja 
kënaqësi të shprehshme në dhembjen që ndjeja. 
Ishte kjo njëfarë kënaqësie, që e tejkalon për. 
vojën njerëzore, kënaqësi të cilën isha në gje 
ndje ta ndjeja vetëm unë dhe të cilën as vetë pe- 
rënditë nëse ekzistojnë, nuk e kanë shijuar në 
këtë masë. Në këtë çast isha i vetëdijshëm për 
superioritetin tim. Ndjeja superioritet mbi tur- 
mën, mbi natyrën dhe perënditë — ato perëndi, 
që janë produkt i lakmisë njerëzore. Unë u bë- 
ra zot. Isha më i madh se zoti dhe e ndjeja në 
vete lëvizjen e amshuar dhe të pareshtur... 
Ajo u kthye. Domethënë se nuk është aq mi- 
zore, siç kam menduar. U ngrita, putha kindin e 
fustanit të saj dhe u gjunjëzova para saj, duke 
qarë dhe duke u kollitur. Fërkova fytyrën për 
këmbën e saj dhe disa herë e thërrita me emrin 
e saj të vërtetë. Më dukej se tingëllimi i emrit 
të saj të vërtetë ka një jehonë të posaçme. Një- 
kohësisht, në zemër, në fund të zemrës, thashë: 
,Lavire... lavire...” la putha këmbët: lëkura e 
kishte shijen e anës së topitur të kastravecit, 
ngapak të vrazhdë dhe të idhët. Qaja dhe qava. 
Nuk di sa kohë shkoi ashtu. Kur erdha në vete, 
ajo kishte shkuar. Ndoshta më mjaftoi vetëm 
një cast t'i përjetoj të gjitha kënaqësitë, ëmbël- 
sitë dhe dhembjen, së cilave u nënshtrohet na- 
tyra njerëzore. Rrija vetëm me llullën time për 
opium pranë mangallit, skaj llambës me vaj që 
tymonte, në të njëjtën pozitë siç rrija zakonisht, 
si antikuari i moçëm pas mallit të vet. Nuk luaj- 
ta vendit, rrija dhe kundroja tymin e llambës. 
Grimcat e blozës më binin në dorë dhe në fytyrë 
si borë e zezë. Kur dada ime hyri të ma sjellë 
darkën, pjatën me çorbë elbi dhe pilav të yndyr- 
shëm pule, këlthiti nga tmerri, lëshoi tabakun 
dhe doli nga dhoma. Isha i kënaqur që më shkoi 
për dore ta frikësoj. U ngrita në këmbë, ndala 
fitilin e llambës dhe iu qasa pasqyrës. Leva fyty- 
rën me grimca bloze. Sa e tmerrshme ishte fytyra 
që e pashë të këtillël Tërhoqa tatëpjetë qepallat 

e poshtme të syve, i lëshova, ndeva këndet e bu- 
zëve, fryva faqet, faqet, çova mjekrën, e shtrem- 
bërova, e ndava në dy pjesë dhe zura t'i ngërdhe- 
shem vetvetes. Kisha prirje nga natyra që fyty- 
rën time ta shtrembëroj në diçka qesharake ose 
të tmerrshme. Në atë mënyrë mund t'i shihja 
me sytë e mi të gjitha pamjet e fshehta, të gjitha. 
imazhet qesharake, të tmerrshme dhe të pabe- 
sueshme, që fisheheshin në thellësitë e vetëdijes 
sime. Të gjitha më ishin të njohura, i ndjeja në 
vete, e prapëseprapë më dukeshin se janë qesha- 
rake. 'Të gjitha ato fytyra të shtrembëruara ek- 
zistonin në mua dhe përbënin një pjesë timen: 
maska të tmerrshme, kriminele, tallëse, të cilat 
ndërroheshin, që lëviznin me lëvizjen më të vo- 
gël të gishtit tim. Pashë në vete lexuesin e mo- 
çëm të Kuranit, kasapin, gruan time — të gjithë 
shikoheshin në mua si në pasqyrë: të gjithë ata. 
ekzistonin në mua, por asnjëri syresh nuk më 
takonte mua. A nuk ishin tiparet e shprehjet e 
fytyrës sime rezultat i vargut të shtytjeve të 
fshehta, të cilat në sprovat, lakmitë dhe dëshpri- 
met e tyre i përjetuan të parët e mi” U unë, që 
jam roje e asaj trashëgimie, a nuk jam unë i 
shtrënguar nga një ndjenjë e marrë dhe qesha- 
rake, më pëlqeu mua apo jo, a nuk e kam kuptu- 
ar si detyrë timen të ruaj ekzistimin e shprehjes 
së atyre fytyrave” Mbase fytyra ime do të lirohet 
nga ajo përgjegjësi dhe do të marrë shprehje të 
natyrshme vetëm në çastin e vdekjes... Madje 
edhe atëherë, këto shprehje, që me vendimin 
dashakeq të ndokuj janë shartuar në fytyrën ti- 
me, a nuk do të lënë gjurmët e ngulitura aq the- 
llë sa të mos mund të shlyhent Sido që të jetë, 
tashti e dija çfarë mundësish disponoja dhe çmo- 
ja aftësitë e mia. 

Sakaq shpërtheva në gaz. Ishte kjo një qesh- 
je e ngjirur, krikëlluese dhe e tmerrshme, prej 
së cilës flokët m'u çuan në kokë. Se, nuk e njoh- 
ta qeshjen time personale. Thua se buronte prej 
dikuj tjetër, e jo prej meje. Më bëhej se shpesh 
jehonte në thellësitë e fytit tim dhe se e dëgjoja 

në thellësitë e veshëve të mi. Njëkohësisht zura 
të kollitem. Një copë jarge me gjak, pjesë e kra- 
harorit tim, ra në pasqyrë. Me majë gishti e leva 
xhamin. U ktheva dhe e pashë dadën, që kishte 
mbetur gojëhapur. Ishte e tmerruar. Në dorë 
mbante pjatën me çorbë elbi, të cilën ma solli 
duke shpresuar se kësaj herë do të jem në gjen- 
dje të ha darkën time. E mbulova fytyrën me 
duar dhe nxitova pas perdes, e cila e ndante hyr- 
jen në depo. 

Më vonë ndjeva dëshirë të fle. Më dukej si- 
kur ndonjë hark i zjarrtë më shtrëngonte rreth 
koke. Era e fortë dhe ngacmuese e vajit të dru- 
rit të santalit, me të cilin mbushja llambën, de- 
përtoi në hojzit e mi. Ai përmbante në vete erën 
e këmbëve të gruas sime dhe unë e ndjeva në 
gojë shijen ngapak të idhët të anës së topitur të 
kastravecit. Preka me dorë trupin tim dhe në 
mendime e krahasova — ijet, pulpat në këmbë 
dhe të tjerat — me trupin e gruas sime. Përsëri 
mund t'i shihja vijat e kofshave të saj dhe të 
prapanicës, isha në gjendje ta ndjeja ngrohtësinë 
e trupit të saj. Mashtrimi ishte shumë më i fortë 
se imazhi i pastër në mendjen time: ishte e fu- 
qishme si nevoja trupore. Dëshiroja që trupin e 
saj ta ndjej pranë timit. Mjaftonte vetëm një 
lëvizje, vetëm një përpjekje e vullnetit, të zhda- 
varis këtë sprovë gjakuese. Pastaj harku i zjarr- 
të rreth kokës sime u bë aq i ngushtë dhe i va- 
lë, sa u krodha thellë në një det misterioz, ku je- 
tonin fantazma lemeritëse. 

Ende ishte terr, kur më zgjuan zërat e 
grumbullit të policëve të dehur, që shkonin rru- 
gës, duke u tallur mes vete paturpësisht. Pastaj 
zunë të këndojnë në kor: i 


Vemi, vemi të pimë verë, 
Verë nga mbretëria e Rejiti 
Nëse tashti nuk e pimë, 
Kur, pra, do ta pimë”2 


M'u kujtua — jo, por befas më erdhi frymë- 
zimi: unë kam verë në depo, një shishe verë të 

përzier me helmin e kobrës. Vetëm një hurpë e 
asaj vere dhe të gjitha ankthet e jetës do të 
zhdukeshin si të mos kishin qenë kurrë... Po. 
lavirja”. PR Kjo fjalë e shtonte gjakimin tim për 
të dhe bënte që ajo të më duket plot fuqi jetë- 
sore dhe ngrohtësi. Ç'mund të bëja më mirë se 
sa asaj t'ia jap një gotë të kësaj vere, e unë ta. 
pi një gotë tjetër” Atëherë do të vdisnim bash- 
kë, në një përpëlitje. Ç'është dashuria” Për tur- 
mën dashuria është shfrenim, ajo është trupore 
dhe kaluese. Njerëzit, që i takojnë turmës, du- 
het ta ndjejnë nevojën që dashurinë e vet ta. 
shprehin me këngë lakmitare, me fjalë të shëm- 
tuara dhe shprehje të turpshme, që pareshtur i 
përsërisin, qofshin të dehur apo esull, siç janë: 
,të mbathësh gomarin në baltë”, ,të biesh në ku- 
rriz” dhe të ngjashme. Dashuria ndaj saj për 
mua do të thonte diçka krejtësisht tjetër. Një- 
mend, unë e njihja tashmë shumë vjet. Sytë e 
saj të shkëlqyer e të parëndomt, goja e vogël, 
gjysmë e hapur, zëri i ngjirur dhe i butë — të 
gjitha këto zgjonin në mua kujtime të largëta 
e të dhembshme, dhe në të gjitha ato kërkoja diç 
nga e cila isha privuar, diç që ishte ngushtë e 
lidhur me qenien time, e më ishte rrëmbyer. 

A jam i privuar prej asaj gjëje për të gjitha 
kohët, Frika se mund të jetë kështu, më bënte 
të tërbohem. Më pushtonte mendimi mbi ndonjë 
kënaqësi tjetër, që do të mund të më kompen- 
zonte dashurinë time të pashpresë. Nuk di përse 
mendoja papra në kasapin matanë rrugës së 
dritares sime. E pashë tek përvjel mëngët, shqip- 
ton fjalën e shenjtë bismilah dhe i qaset çapëli- 
mit të mishit. Fotografia e tij nuk më dilte prej 
mendjes. Më në fund, edhe unë mora një vendim 
të tmerrshëm. U ngrita nga shtrati, përvola mën- 
gët dhe nxora thikën me dorëz ashti, që e kisha. 
fshehur nën jastëk. U përkula, hodha pelerinën t€ 
verdhë dhe e mbështolla me shami qafën dhe 
fytyrën. Kur e bëra këtë, ndjeva në vete perso- 
nalitetin e dyfishuar, më të ndërlikuar se kasapi. 
e antikuari. 

Atëbotë u drejtova në gishtërinj kah dhoma 
e gruas sime. Kur arrita, pashë se brendë ishte 
tejet terr. Qetas hapa derën. M'u duk se ajo 
dremitet. Pastaj bërtita, me zë dhe qartë: ,,BHiqe 
shaminë”. Iu qasa shtratit të saj, u përkula dhe 
ndjeva frymën e saj të ngrohtë e të njëllojtë në 
fytyrën time. Ç'ngrohtësi e mrekullueshme dhe 
ç'fuqi jetësorel M'u duk se prapë do të kthehe- 
sha në jetë, sikur për një çast të mundja ta thith 
atë ngrohtësi. Që kur kam menduar se fryma e 
njerëzve të tjerë duhet të jetë e valë si imja. Me 
kujdes shikova përreth që të shoh në mos ishte 
edhe ndokush në dhomë, të bindem se asnjë da- 
shnor i saj nuk është aty. Ishte vetëm. Kuptova 
se krejt ajo që njerëzit flitnin për të ishte për- 
gojim. Kushedi, po nëse kjo është ende virgjëre- 
shë2 Ndjeja turp për shkak të të gjitha dyshi- 
meve të mia. 

Kjo ndjenjë zgjati vetëm një minutë. Atëhe- 
rë befas dëgjova një teshtitje pas dere, e pastaj 
një qeshje të ngulshuar ironike, qeshje prej së ci- 
lës flokët të çohen në kokë. Vetëm sikur të mos 
e dëgjoja atë teshtitje dhe atë qeshje, sikur ai 
njeri, kushdo qoftë ai, të mos më Kishte nda- 
lur,5) unë do ta zbatoja vendimin tim në vepër 
dhe do ta preja trupin e saj copë-copë. Mishin 
do t'ia jipja kasapit matanë rrugës së shtëpisë 
sonë t'ua shesë myshterinjve, të vet, e posaçë- 
risht një copë mish të kofshës së saj do t'ia sillja 
lexuesit të moçëm të Kuranit. Të nesërmen do të 
shkoja dhe do ta pyesja: ,,A e di nga është mishi 
që ke ngrënë mbrëmë”” Po qe se ai nuk do të 
qeshte, unë do ta bëja këtë. Do të duhej ta bëja 
këtë në terr, në mënyrë që të mos jem i dety- 
ruar t'i shoh sytë e lavires. Shprehja e saj për 
të ma hedhur fajin do të më ishte tepër e padu- 
rueshme. Tabani më ishte ngatërruar për një- 
farë pëlhure, që ra nga shtrati i saj dhe tërhiqej 
nëpër dysheme. E rrëmbeva dhe ika nga dhoma. 


“) Bestytnia persiane kërkon që 8 i 

: E Ae , Në et 
se E nt të ndërprehet pua Ti pr 
fatit të kobshëm, E 


94 


Thikën e hodha n€ Çati, sepse ajo më nxiti men- 
dimin per Vrasje, Kështu u lirova prej thikës, që 
ishte e njëjtë si ajo që e kam parë në dorën e 
kasapit. 

Kur u ktheva në dhomën time, pranë dritës 
së llambës së vajit pashë se pëlhura që e mora 
është, në të vërtetë, këmisha e saj e natës: kë- 
misha e ndytë e natës, që ishte në prekje me 
trupin e saj, këmisha e butë, e mëndafshtë e na- 
tës, me punim hindas. Kishte erë të trupit të saj 
e të shampakut dhe ende ruante diç nga ngroh- 
tësia e saj dhe jeta e saj. E mbaja në fytyrë dhe 
i thithja thellë erërat e saj. Mandej rashë, e vu- 
ra mes këmbëve dhe fjeta. Kurrë nuk kam bërë 
gjumë aq të rëndë si atë natë. Heret në mëngjes 
më zgjoi britma e gruas sime. Ankohej për shkak 
të humbjes së këmishës së natës dhe përsëriste 
pareshtur me sa zë që kishte, , këmisha e natës, 
flakë e re”, ndonëse mënga në të ishte e shqyer. 
Nuk do t'ia ktheja në asnië mënyrë. Me siguri 
kam të drejtë ta ruaj një këmishë nate të gruas 
sime. . I 
Kur Dada më solli qumësht gomarice, mjaltë 
dhe bukë, vura re sesi, pos gjërave të tjera për 
kaftjall, kishte vënë në tabak edhe një thikë 
me dorëz ashti. Tha sesi e ka vërejtur në mallin 
e antikuarit dhe se e ka blerë prej tij. Pastaj 
shtoi, duke ngrehur vetullat: ,,Mund të na duhet 
një ditë”. E mora dhe e shikova në mënyrë he- 
tuese. Ishte thika ime. Dada pastaj vazhdoi me 
zë vajtues dhe fyes: ,,Po, në mëngjes më tha bija 
(mendonte në laviren) se mbrëmë ia kam vje- 
dhur këmishën e natës. Unë nuk dua të përgji- 
gjem për çkadoqoftë, që është në lidhje me ju 
të dy. Sidoqoftë, dje filloi të përgjaket... E dija 
se ai fëmijë... Ajo thotë se ka mbetur shtatzënë 
në banjo.1) Hyra natën në dhomën e saj t'i bëj 





“) Besohej se gratë mund të mbesin shtatzënë, 
kur i shfrytëzojnë banjot publike, në të cilat (para 
tyre) janë larë edhe meshkujt. Ky besim përdatë 
për shpjegimin e shtatzënive, të cilat nuk mun 
shpjegoheshin në mënyra të tjera. 

një masazh barkut dhe më ra në Sy se duart j 
kishte plot shenja. M'i tregoi dhe më tha: Zbri- 
ta në bodrum në kohë të papërshtatshme, kështu 
që Njerëzit e Mirë më pickuan tmerrshëm”. Da. 
da vazhdoi: ,,A e ke ditur se gruan e ke shtat. 
zënë ka një kohë të gjatë” Qesha dhe thashë: 
ydam i sigurt se fëmija do t'i ngjajë plakut që 
lexon Kuranin”. Më duket se për të parën herë 
lëvizi në bark kur ajo e pa fytyrën e plakut.) 
Dada më shikoi me zemërim dhe doli nga dho- 
ma. Padyshim nuk kishte pritur këso përgjegje. 
Unë u nerita aty për aty, me dorë të dridhur mo- 
ra thikën me dorëz ashti, e vendosa në kuti në 
depo dhe e mbylla kapakun. ' t 


Gjatë pasditës dera e dhomës sime u hap 
dhe vëllau i saj i vogël, vëllau i vogël i lavires, 
hyri duke gicur thoin. Atë çast që t'i shohë nje- 
riu, sakaq i bëhet e qartë se të dy janë vëlla e 
motër. Jashtëzakonisht i përngjajnë njëri-tjetrit. 
Ai ka buzë të plota, të lagështa dhe sensuale, ka- 
pakët e syve të plogët e të rëndë, sy të shkëlqyer 
dhe pyetës, mollëza të qitura, flokë të gështenjtë 
kaçurrelë, ndërsa fytyrën ngjyrë gruri të pjekur. 
Është figura e gjallë e lavires, e mpleks në vete 
edhe frymën e shpirtit të saj satanik. Ka një aso 
fytyre turkmene, të pandjenja e të pashpirt, me 
cilësi të popullit që pareshtur lufton për jetë, 
të popullit që çdo veprim e konsideron të lejue- 
shëm po qe se ai i ndihmon që të mbahet në je- 
të. Natyra u ka dhënë trajtë këtij vëllau e kësaj 
motre gjatë brezave të shumtë. Të parët e tyre 
kanë jetuar të eksponuar në diell e shi, duke 
luftuar papra me rrethin e vet dhe nuk i kanë 
bartur në të vetëm fytyrat e vetitë, me ndryshi- 
me përkatëse, veçse ua kanë lënë trashëgim edhe 
një pjesë të kokëfortësisë, sensualitetit, lakmisë 
dhe të urisë së tyre. Më kujtohet shija e buzëve 


“ Besim tjetër i popullarizuar ishte se fëmija 
do t'i përngjajë atij personi, të cilin nëna rastësi- 
sht e shikon kur fëmija lëviz për herë të parë në 
barkun e saj. 

ngapak e idhët, si ana e topitur e kastra- 
Kur hyri në dhomë, ai më shikoi së 
hutuar turkmenë dhe tha: KR pd 
thënë mjeku që do të vdesësh dhe që kjo do të 
jetë shpëtim për ne. Si vdesin njerëzit” 
,T thuaj se unë prej kohësh kam vdekur”, 
u gjegja. 

. Nëna thotë: PO të mos kisha abortuar, e 
tërë shtëpia do të na takonte neve.” 

Dhe padashur shpërtheva në gaz. Ishte kjo 
një qeshje boshe e krikëlluese, prej së cilës flo- 
kët të çohen në kokë. Nuk e njihja zërin tim 
personal. Fëmija iku nga dhoma i tmerruar. 

Atëherë e kuptova se përse kasapit i shkak- 
tonte kënaqësi që tehun e thikës së vet me dorëz 
ashti ta fshijë për këmbët e deleve. Të gjithë e 
shihnin kënaqësinë e tij kur çapëlonte mishin e 
freskët, ku mblidhej gjaku i vdekur, i ngjizur si 
lym në fund të ndonjë cisterne, ndërsa lëngu i 
ujshëm shtrydhej prej gabzherit në tokë. Këtë e 
shihnin edhe qeni i verdhë para shitores, koka e 
prerë e kaut që ishte në dysheme me Sy të zgur- 
dulluar topitshëm, si dhe kokat e vetë deleve, 
në sytë e të cilave shihej vdekja. Të gjithë ata e 
shihnin këtë dhe e dinin se ç'ndjen kasapi. 

Tashti e kisha të qartë se jam bërë zot në 
miniaturë. I kam tejkaluar nevojat e gjora e të 
shkreta të njerëzve: ndjeja në vete rrjedhën e 
amshimit. Ç'është amshimi” Për mua amshim 
do të thotë të luash symbyllazi me laviren në 
bregun e lumit Suran, t'i mbyllësh sytë dhe ta 
zhysësh për një çast fytyrën në palat e fundit 
të saj. 

Sakaq vërejta se po flas m 
në një mënyrë të çuditshme. O 
diçka vetes, por buzët më ishin rënduar ad, sa 
nuk mundnin të bëjnë as lëvizjen më të vogël. 
Megjithatë, edhe pse buzët nuk më lëvrinin, aS 
e ndjeja zërin tim, e ndjeja se po flas me vet- 
veten. 


e vetveten, madje 
rvatesha t'i them 

T Bufi i verbër 


Dhoma ime bëhej gjithnjë e më e ngushtë 
dhe më e errët, si ndonjë varr, nata më rrethon. 
te me hijet e veta të tmerrshme. Kah drita e lla. 
mbës së vajit, që tymonte, hija ime, me gëzof 
dhensh, pelerinë e shami rreth qafe, shtrihej e 
shtangur në mur. Hija ime ishte shumë më e 
fortë dhe më e qartë se trupi im. Hija ime ishte 
bërë më reale se vetë unë. Antikuari i këputur, 
kasapi, Dada dhe lavirja, gruaja ime — të gjithë 
ata ishin hijet e mia, hije në mjedisin e të cilëve 
isha i mbyllur unë. 1 gjasoja bufit krrokatës, por 
thirrjet e mia për ndihmë ndaleshin në fytin tim 
dhe unë i nxirrja në trajtë të pështymës së për- 
gjakur. Ndoshta bufat krrokatës lëngojnë nga . 
ndonjë sëmundje, që i shtyn të mendojnë një- 
soj si unë. Hija ime në mur identifikohej me 
bufin dhe duke u prirur përpara, me vëmendje 
lexon çdo fjalë që po shkruaj. Nuk ka dyshim 
se kuptonte për mrekulli. Vetëm kjo ishte në 
gjendje të kuptojë. Kur e shikova me bisht syri 
hijen time, u frikësova. ' 

Ishte natë e errët, memece, e ngjashme me 
atë që e ka mbështjellur tërë jetën time, natë 
plot silueta të tmerrshme, të cilat nga dera, nga 
muri dhe nga perdja, ngërdhesheshin në mua. Në 
disa çaste dhoma më bëhej aq e ngushtë, sa më 
dukej se jam i shtrirë në arkivol. Tamthat më 
digjnin. Gjymtyrët e mia nuk ishin në gjendje 
të bënin as lëvizjen më të vogël. Një peshë ma 
shtypte parzmën, si pesha e kufomave që ua nga- 
rkojnë kuajve në shpinë dhe i shpiejnë te kasapi. 

Vdekja ma pëshpëriste këngën në vesh, si 
njëriu që belbëzon kur duhet të përsërisë çdo 
fjalë, e i cili, kur mezi arrin në fund të vargut, 
duhet të i nisë që nga fillimi. Kënga e saj depër. 
tonte në mishin tim Si fërshëllima e sharrës. 
Ngriste zërin, në mënyrë që pastaj përnjëherë të 
heshtë. 

SëS para dhomës sime, duke 


u tallur paturpësisht mes vete i në i 
thanë këngës: . Pastaj në kor ia 

Vemi, vemi të pimë verë 
Verë nga mbretëria e Rejiti 
Nëse tashti nuk e pimë, 
Kur, pra, do ta pimë2 I 


I thashë vetes: ,,Meqë do t'i bie në së a 
cisë...” Papritmas ndjeva në vete një Pd ERË 
njerëzore. Balli m'u ftoh. U ngrita, hodha peleri- 
pën e verdhë në shpinë dhe mbështolla dy ose 
tri herë shaminë rreth qafe. U përkula, hyra në 
depo dhe nga kutia e nxora thikën me dorëz ash- 
ti, që e kisha fshehur. Pastaj majë gishtërinjsh 
u drejtova në dhomën e lavires. Kur erdha te 
dera, pashë se dhoma ishte krejtësisht e errët. 
“Përgjova dhe dëgjova zërin e saj tek thotë: ,,A, 
erdhet Hiqe shaminë”. Zërin e kishte të kënd- 
shëm, si në fëmijëri. Më kujtonte murmurimin 
€ pavetëdijshëm të dikuj që ëndërron. Unë per- 
sonalisht në të kaluarën e kam dëgjuar këtë zë 
në një gjumë të thellë. Athua ëndrron2 Zërin e 
kishte të ngjirur dhe të paqartë. Është bërë si 
zëri i asaj vajzusheje, e cila luante me mua Ssy- 
mbyllazi në bregun e lumit Suran. Qëndroja i 
palëvizur. Atëbotë e dëgjova sesi përsëri tha: 
,, Hajde, hiqe shaminë”. 

Qetas hyra në dhomën e errët. Hoqa peleri- 
-nën, shaminë e rrobat tjera dhe u futa në shtrat. 
As vetë nuk e di përse, por thikën me dorëz ash- 
ti e mbajta në dorë. M'u duk se ngrohtësia e sht- 
ratit të saj futi në mua jetën e re. Më kujtohej 
-vajzusha e zbetë, thatime, me Sy të mëdhenj e 
të parëndomtë turkmenë, me të cilën kam luaj- 
tur symbyllazi në bregun e lumit Suran. Me 
duar e përqafova trupin e saj të bukur, të lagë- 
sht e të ngrohtë. E përqafova” Jo, u hodha mbi 
të si bishë e egër, e uritur, ndërsa në fund të 
zemrës ndjeva neveri ndaj saj. Për mua dashur 
ria dhe urrejtja janë e njëjta gjë. Ky trup 1 ires- 
kët, i zbetë si dritëhëna, trupi i gruas sime, U 
hap dhe më mbylli në vete si kobra kur të dre- 
dhohet rreth presë së vet. Nga era e gjinjve të 
saj m'u morën mendtë. Mishi i duarve të saj, të 

përqafuar në qafën time, ishte i butë dhe i ngro-- 
htë. Atë çast dëshirova të vdes, sepse u tret. 
urrejtja dhe neveria, që ndjeja ndaj saj. Përpi. 
qesha t'i mbaj lotët. 

Këmbët e saj u kryqëzuan disi fort me të 
miat, si te mandragora, kurse duart e saj më: 
shtrënguan rreth qafe. Në mua depërtonte ngro- 
htësia e këndshme i këtij mishi të ri e të freskët.. 
Çdo qelizë e trupit tim të ndezur e thithte këtë 
ngrohtësi. Ndjeva se jam pre e saj dhe se kjo 
më fut në vete. Isha i përmbushur me frikë dhe 
entuziazëm. Goja e saj kishte shije të idhët si 
ana e topitur e kastravecit. U djersita nën presi- 
onin e këndshëm të përqafimit të saj. Isha jashtë. 
vetes prej epshit. 

I nënshtrohesha. trupit tim, çdo qelize të qe- 
nies sime materiale, e ata e këndonin me zë kën- 
gën e tyre të lirisë. I gjykuar nga fati, i pafuqi- 
shëm në atë det të paskaj, e ula kokën dhe iu: 
lëshova epshit të fuqishëm të valëve. Flokët e' 
saj, që kundërmonin shampak, u ngjitën për fy- 
tyrën time. Nga thellësia e qenieve tona depër- 
toi britma e dhembjes dhe e kënaqësisë. Sakaq 
vërejta se kjo egërsisht ma gic buzën, sa që ma 
kafshoi të tërën. A e kishte bërë shprehi që t'i 
gicë kështu thonjtë, ose e kuptoi se unë nuk jam 
plaku me buzë lepuri2 U rropata të lirohem, por 
nuk munda ta bëj as lëvizjen më të vogël. Për- 
pjekjet e mia ishin të kota. Mishi i trupave tanë' 
u bashkua në një. l 

Mendova se ishte çmendur. Derisa rezistoja, 
padashur e tërhoqa dorën. Ndjeva sesi thika, që: 
ende e mbaja, u fut në mishin e saj. Lëngu i 
ngrohtë shpërtheu fytyrës sime. Ajo lëshoi një 
klithje dhe më liroi. Duke mbajtur grushtin e 
shtrënguar plot me atë lëng të ngrohtë, hodha 
thikën. Me dorën tjetër i përqafova trupin. Ndje- 
ja ftohtësi të hatashme. Ajo ishte e vdekur. E 
atëbotë më rroku kolli — por jo, nuk ishte koll, 
ishte kjo një qeshje boshe dhe krikëlluese, prej 
së cilës flokët të çohen në kokë. Duke u dridhur 
nga frika, hodha pelerinën në shpinë dhe me” 

pxitim u ktheva në dhomën time. Pranë dritë 
,së llambës së vajit hapa shuplakën: pren 
bën e dorës sime ishte syri i saj, e unë i tëri ishe 
i lagur në gjak. 

Iu qasa pasqyrës. I tmerruar, mbulova fyty- 
rën me duar. Atë që pashë në pasqyrë ishte ngja- 
.shmëri, jo, ishte fotografia besnike e antikuarit 
të moçëm. Flokët dhe mjekra më ishin thinjur 
-plotësisht, si njeriut, i cili ka dalë gjallë nga dho- 
ma ku kish qenë i mbyllur me kobrën. Qepallat 
-më kishin rënë, një tufë qime të bardha më kish 
(dalë në parzmë, e njëfarë shpirti i ri zuri vend 
-në trupin tim. Mendja dhe shqiset më funksiono- 
nin ndryshe në krahasim me atë më parë. Në 
-mua u zgjua një demon prej të cilit nuk mund 
të ikja. Ende me fytyrë të zhytur në duar, pada- 
'shur shpërtheva në gaz. Kjo qeshje ishte më e 
fuqishme se ajo e mëparmja, ndaj më shtyri të 
“dridhem këmbë e krye. Kjo ishte një qeshje aq e 
“thellë, sa ishte e pamundur të caktohet nga cila 
-skutë e fshehur e trupit tim rridhte, një qeshje 
“boshe, që vinte nga fundi i trupit tim dhe je- 
“honte në fytin tim. Unë u bëra antikuari i dro- 
ibitur. 


V 


Forca e shqetësimit tim sikur më zgjoi nga 
një ëndërr e gjatë dhe e thellë. Fërkova sytë. 
Isha në dhomën time. Jashtë ishte gjysmëterr, 
e dritaret të mjegulluara me avull. Diku në lar- 
gësi kukurisi gjeli. Qymyri në mangallin pranë 
meje ishte djegur fare dhe ishte bërë hi i ftohtë, 
që mund ta zhdavarisja me një frymë. E ndjeja 
se edhe mendimet më janë bërë më boshe e të 
blozuara si qymyri dhe se janë në mëshirën e: 
pamëshirën e një të fryeri, të vetëm. 

Para së gjithash, kërkova vazën nga Raxhezi, 
të cilën karrocieri i moçëm ma dha te varrezat. 
Nuk e gjeta. Shikova rreth vetes dhe vura re 
pranë derës dikë me hije të kërrusur — jo, ky 
ishte plaku i gërmuqur me fytyrën pjesërisht të 
fshehur me shami, që e kishte të mbështjellë 
rreth qafe. Nën dorë mbante diçka që i ngjante 
vazës, të mbshtjellë në faculetë të ndytë. Ai shpër- 
theu në një qeshje boshe e krikëlluese, prej së 
cilës flokët të çohen në kokë. 

Atë çast kur u ktheva, ai doli nga dhoma. 
U ngrita shpejt me qëllim që të vrapoj pas tij 

dhe t'ia marr vazën, apo atë që ishte e mbësh- 
tjellë në faculetë, por ai kishte shkuar bukur 
larg. U ktheva në dhomën time dhe hapa drita- 
rën. Larg në rrugë ende mund të shihja siluetën 
e kërrusur të plakut. Shpatullat i dridheshin 
prej qeshjes, e nën dorë e shtrëngonte boshçen. 
Vraponte aq sa mund ta mbanin këmbët, për- 
derisa në fund u zhduk në mjegull. U zmbrapa 
nga dritarja dhe vështrova veten. Rrobat më 
ishin të shqyera dhe të njollosura me gjak të 
piksur. Dy kacabunë fluturonin rreth meje, kur- 
se krimbat e vegjël, të bardhë, zvarriseshin pall- 
tos sime. E në parzmë e ndjeja peshën e trupit 
të vdekur të një gruaje... 





DY FJALË PËR AUTORIN DHE VEPRËN 


Emri i shkrimtarit të madh persian, Sadek He- 
dajatit, romani i të cilit ,,Buji i verbër” u përkthye 
në të gjitha gjuhët e mëdha botërore, është sot një 
soj aktual sikundër edhe Borhesi, Markezi, Kortaza: 
ri, Selinxheri, Asturiasi e shkrimtarë të tjerë të më: 
dheni të këtij shekulli. 

Sadek Hedajat, i lindur (më 17 shkurt 1903 në 
Teheran) në një familje aristokrate me ndikim, më 
shumë se Firdusi, Sadi e Khajami, i kaloi kufijtë 
nacionalë. Diplomën e parë e mori në kolegjin tehe- 
ranas francez Sen-Luj. Nga viti 1926 e deri më 1930 
studjoi në Belgjikë dhe në Francë (në Paris e Bezan- 
son) arkitekturën. Në këtë kohë shkruan prozat e 
veta të para dhe në mënyrë sistematike hulumion 
dhe studjon letërsinë evropiane. 

Në vitin 1928, i pakënaqur me rrethanat në ven: 
din e vet si dhe me vetveten, tenton të bëjë vetë 


vrasje. 

Diku nga mesi i vitit 1930 Hedajati vendos të 
kthehet në vendlindje. Në Teheran, boton përmb: 
ledhjen e tij të parë të novelave me titull ,,1 varro- 
sur gjallë”. Meqë ishte dhënë dendur pas shkrimeve, 
më 1932 boton përmbledhjen e dytë të novelave ST 
pika gjaku” e një vit më vonë tregimet Drita dhe 
hijet”. 

Për shkak të kushteve shoqërore në vend si dhe 
të rrethanave personale, një pjesë të jetës e kalon 
në zhgënjim të plotë dhe jashtë vendit. Gjatë kohës 
së qëndrimit në Hindi, shkruan dhe punon shumë 
(atje e përfundon edhe veprën e tij të madhe Bufi 


104 


3 


i verbër”). Pasi kthehet prej ande ë të 
ndryshme dhe boton librin sia ip Ee 
ni pa strehë” (1942), prozën antifashiste e antiimpe- 
rialiste ,Korrupcioni” (1944): përmbledhjet e tren ta 
meve ,,Drejt e tërthorazi” (1944) dhe Hazhtagej” 
(1945). ” 

Ndikim të madh në 


E personalitetin ii bëjnë 
ngjarjet e viteve 1947—194 e tij bëjnë 


L LED k '8 të lidhura me keqësimin 
e papritur të situatës politike në Iran. Forca e tyre 
vrastare shpirtin poetik të Sadek Hedajatit e kthen 
në gjendje të krizës së thellë psikike. Ai e heton dhe 
e ndjen se qeveria e pengon punën e tij dhe se e 
ndjek. Nuk don të përfill bamurinë se rrjedh prej 
një familjeje aristokrate dhe se vetë kjo mund t'i 
sigurojë imunitet politik. Kështu, në vitin 1950 ik 
në qytetin e tij të rinisë, në Paris, plotësisht i push- 
tuar me maninë e ndjekjes. Një vit më vonë, më 
1951, Hedajati, duke mos gjetur prehje as mbështetje 
kurrkund, ngrit akuzën më të madhe ndaj shoqërisë 
së vendit të vet — përfundon me vetëvrasje. Këtë 
akt duket të pashmëngshëm për personalitetin e tij 
të paqetësuar, e kryen në Paris, duke lëshuar gasin 
në dhomën e vet të vogël. Disa ditë më vonë, shkrim- 
tari Sadek Hedajat varroset me nderime më të më- 
dhan. në mesin e kolosëve botërorë, në Per Lashez. 
Vdekja e tij — si u konstatua më vonë — shpalli fi- 
llimin e famës, së cilës gati as mund t'i afrohet kush 
në botën e Lindjes. 

Një pjesë e trashëgimisë letrare të Sadek Heda- 
jatit, që merret si e frymës realiste — pamflete e sa: 
tira — (këtu me siguri bën përjashtim romani i ve- 
tëm i tij , Bufi i verbër” që është vepër tejet moder- 
ne) lidhet me kontaktin e tij me letërsinë ruse, në 
rend të parë me Gogolin, Dostojevskin e Çehovin. 

Është i njohur përkthimi i ,, Procesit” të Kafkës 
nga Hedajati, i cili në parathënien ,,Misioni i Kaf- 
kës” dihet se e ka interpretuar në mënyrë origjinale. 

Në Shqipëri është përkthyer (ribotuar edhe në 
Kosovë) një libër proze me titull ,, Tregime persiane” 
ku janë prezentuar gjashtë autorë, kurse vendin e 
parë dhe meritor e zë me të drejtë Sadek Hedajati. 
Në atë libër S. Hedajat është prezentuar me novelën 
e gjatë mbi njëqind faqe ,Haxhiagaj” dhe me dy 
tregime ,, Patrioti” dhe , Qeni pa strehë”. 


La 
a El 
Marrë në përgjithësi, në biografinë time s'ka 
asgjë të jashtëzakonshme. Në jetën time nuk ka ndo: 


dhur asgjë që do të meritonte vëmendjen, unë nuk 
kam as pozitë të rëndësishme, as diplomë solide. Në 

shkollë asnjëherë nuk kam qenë nxënës i shkëlqye- 
shëm, përkundrazi, kudo më kanë ndjekur mossuk- 
aset. 

I Kudo që kam punuar, mbetesha i panjohur, në. 
punës i padalluar, i cili gjithnjë shkaktonte pakë. 
maqësi te shefat. Gëzoheshin vetëm, kur jepja dorë- 
heqje ng1 pUra. I Ke 

Me fjalë të tjera, unë jam krijesë e tërhequr, e 
parëndësishme. Mjedisi im ka mendim të këtillë për 


mua dhe ndoshta ka të drejtë”. 

Këto fjalë i ka shënuar Hedajati në një biogra: 
fi kah fundi i jetës së tij. 

Por a ishte ashtu, vertet” Si përgjegje mbase 
mjafton të theksohet vetëm kjo: Hedajati ,,pIot dy 
decenie ishte polemist në çështjet bashkëkohëse poli- 
tike e filozofike me detyrë të pamfletistit të vetmuar 
e të hidhëruar. Ishte njohës i shkëlqyeshëm i të ka- 
luarës letrare e historike persiane dhe i traditave të 
mendimit letrar evropian”. Mirëpo, dekadenca poli: 
tike (1936), sundimi i Reze Shahut, shpërndarja e 
organizatave demokratike, miqtë e hedhur në burgje 
ose të emigruar, e tërë situata e turbullt politike në 
vend e katandisi dhe e hodhi në rezignim të pa- 
fund Hedajatin. Në një atmosferë të këtillë, ai, në 
Hindi, përfundoi veprën e vet të njohur — romanin 
, Bufi i verbër”, që pas botimit në Teheran më 1941 
e bëri të njohur në botën letrare. 


xk 


ax Ki 


Ç'është, në të vërtetë, romani , Bufi i verbër” i 
S. Hedajatit” 

Kur e lexova për të parën herë ,Bufin...”, fitova 
përshtypjen se e kam lexuar një vepër nja 400—500 
faqesh, kurse ajo në të vërtetë ka mezi 100 faqe të 
plota. Nga kjo përshtypje, duhet pranuar, nuk mu- 
nda të lirohem as pas leximit të dytë e të tretë e as 
gjatë tërë kohës kur i hyra përkthimit të saj në 
gjuhën shqipe. 

Mu mbush mendja se ky roman është shumë 
i dendur, i shtresuar, se prosedeu i tij është mjaft 
i ndërlikuar dhe se ngërthen një mori temash, që do 
të mund të emëroheshin edhe si romane në minia 
turë brenda një tërësie romaneske. Poashtu, përkah 
forma, ky roman është tejet modern, i liruar fare 
nga konvencionalja dhe nga çdo gjë tjetër tradicio- 
nale. Në të asimilohen më së miri përvojat e letërsi- 
ki më të mirë e të avansuar evropiane të shekullit 
onë. Shprehja moderne e kësaj proze është evidente, 
ngjarjet në të — si kanë konstatuar kritikët — kanë 
simbolikë të dyfishtë, ka elemente të spikatura Su 

realiste në strukturë, realja dhe ireali ë j 
aq bukur sa nuk dihet mirëfilli se ka e sa 
e ku mbaron tjetra. Tabllot e imazhet e shumta si 
përfytyrime të kryeprotagonistit të paidentifikuar 
ose më mirë: të paemëruar, paraqiten në atmosfe- 
rën që mund të karakterizohet si gjendje midis ën- 
drre e zhgjandrre: ëndrra është në zhgjandërr, e 
zhgjandrra në endërr. 


S'ka gjë më fantastike se realiteti” thotë në 
një vend Dostojevski, njëri ndër krijuesit e romanit 
modern në Europë dhe në botë. Edhe ngjarjet e ro- 
manit të $. Hedajatit e kanë tabanin në realitetin e 
caktuar, por ato nuk mbesin fotografime të thjeshta 
e të drejtpërdrejta, askund nuk reprodukohet reali- 
teti si realitet. Ngjarjet ngriten, lartësohen, fisniko- 
hen, e lëshojnë dimensionin e parë dhe degëzohen. 
realiteti bëhet refleksion, kështu që nën ndikimin e 
fuqishëm të imagjinatës së ndezur e të pakufishme, 
krijohet një realitet i ri, ai më i bukuri, pra, reali: 
teti artistik. Autori krijon fantastikën e vet duke u. 
bazuar në ngjarjet e përjetimet e jetës krejt reale 
të kryeprotagonistit. Ai, si krijues që me vetëdije 
lufton dhe tejkalon barrierat e shijes tradicionale, 
dëgjon edhe zërin e ndërdijes, duke përgjuar e ndje- 
kur rrjedhat më të fshehta e vitale të vetëdijes që 
si tendencë e shënon një pjesë të letërsisë moderne 
botërore. Po qe se është e drejtë të thuhet kështu, 
shartimi fatlum i kombëtares dhe universales në 
këtë roman është shembull (nëse jo edhe model) më 
i mirë se si mund (dhe duhet) t'i iket përqasjes një- 
dimensionale në letërsinë moderne. 

Është vështirë të thuhet se ç'është ,,Bufi..” 1 
Sadek Hedajatit. Përcaktimi i diagnozës së saktë 
vetvetiu bie poshtë (por vetëm mund të supozohet), 
ngase mundësitë asociative të tij janë të shumta, të 
mos e teprojmë: të pakufishme. Ky roman bën pjesë 
në radhën e atyre veprave si janë ato të Xhojsit, 
Prustit, Kajkës e donjë tjetri, ku principet e vepri 
met edhe më të ndërlikuara matematikore i nën- 
shtrohen ligjeve të pafuqisë e të pamundësisë. Va- 
rësisht nga mënyra e përqasjeve dhe metodat, mun- 
dësitë e interpretimit të tij janë të gjera dhe të hap- 
ta. Me siguri deri tash , Bufi...” është interpretuar 
në mënyra të ndryshme dhe kështu do të jetë edhe 
tash e tutje, si kundër ka ndodhur në të vërtetë me 
kritikët e Perëndimit e të Lindjes. 

Pason pyetja: a është , Bufi...” roman autobio- 
grafik7 S'di sa është i rëndësishëm dhe me interes 
ky moment, pasi, në radhë të parë, kritikët dhe es: 
tetët i intereson se sa është një vepër artistike. Në 
bazë të disa vendeve në roman, si për shembull, mo- 
tivi i ndjekjes se kryeprotagonistit nga policia, vet- 

he izolimi i plotë, ironizimi i një realiteti të 
t e i njerëzve të paskrupull, kërkimi e magji, 
gjakimi i idealit të kotë që simbolizohen (duket) 
përmes gruas, apo edhe ndonjë motiv tjetër që Pasi 
tohet edhe më vështirë, mund të thuhet se ka disa 
simptome e indicje që mund të vihen në lidhmëri 
Duke pasur parasysh këto, përkundër të dhënave 
biografike relativisht të pakëta Për ne, mund të su. 
pozohet se romani ,,Bufi i verbër” i $. Hedajatit ka 
“disa elemente të theksuara autobiografike. 

Pra: ,, Bufi...” mund të quhet (e mund të jetë ) 
roman mbi vetminë. Por edhe roman mbi fatin e 
krijuesit, artistik në përgjithësi. Roman mbi vdek- 
jen. E pse jo edhe roman mbi idealin e kërkuar, re- 
zultati i fundit i të cilit del punë Sizifi Roman mbi 
absurditetin, pakuptimësinë e jetës. Ndoshta edhe 
roman pikërisht mbi amshueshmërinë. 


Skena fillimtare dhe ajo përmbyllëse e romanit 

është e njëjtë: krimi. Kënaqësia dhe nevoja e vet- 
-me e kryeprotagonistit të paemëruar është opiumi: 
aty ai lirohet shpirtërisht, zhgarkohet prej kujtime- 
ve, shlyen dhembjet dhe mendon se e gjen shpëti- 
min e vet. Detyra e tij është e rëndë, me përgjëgjë- 
.si dhe e çuditshme: ta njohë vetveten. Mikun e ve- 
tëm (të cilit i flet po s'merr edhe përgjegje) e 
konsideron hijen e vet, që duhet t'i rrëfehet më sin: 
qerisht seç i rrëfehet njeriu priftit. Atmosfera e plo- 
të e vetmisë është ajo në të cilën gdhihet e erret ai. 
-Gjallëron në shtëpinë e vet që gjendet ajër gërma- 
dhave në periferi të qytetit. Dhoma e tij duket e 
vogël dhe gjysmë e errët. Dritaren e ka lidhje të 
vetme me natyrën e botën, përmes së cilës sodit 
matanë rrugës kasapin me thikë të madhe tek co: 
pëton delet me kënaqësi, antikuarin e moçëm zhe- 
lan që shet sende të vjetra dhe që lexon Kur'anin, 
vozitësin e karrocës mordare e ndonjë kalimtar të 
rastit. Mendimet i rrjedhin në mënyrë të parëndo- 
mtë, kujtimet i vjel në mënyrën më të çuditshme. 
“Gjendja e tij shpirtërore është e padefinuar plotë: 
sisht: pak i çmendur, pak i vdekur, e më së pakut 
4 gjallë. Dikur është marrë me mjeshtrinë e stolis- 
jes së kutive për lapsa, por jo vetëm e vetëm për 
të fituar, por sa për ta kaluar kohën, e cila e ngu- 
Ishon në atë hapësirë. 

,, Vetëm vdekja nuk gnjeni” — kjo sentencë kur: 
timplote, në atmosferën konstante e të nderë shpir- 
tërore të kryeprotagonistit, kumbon nga goja e tij 
edhe si lemëri, edhe si ironi, edhe, në fund të fun- 
dit, si e vërtetë e hidhur. 

Kryeprotagonisti i ,,Bufit” është i vërshuar nga 
fatkeqësitë. Çkado që thotë rrëfen ai është e pa 
rëndomtë, e çuditshme, e tmerrshme, tragjike. Për- 


mimi di 
vrazhdë 

jetimet e ndryshme që i përfytyron pareshtur si 
ëndrra e zhgjandrra, ngjarje e rë pothuaj të 
pamundshme, ia imponojnë vdekjen. Asnjë fatkeqë- 
si s'mund ta 2mbraps, asnjë problem të vetin s'mu: 
nd ta zgjidhë, as përsiatjet maratonike s'mund ta 
vënë në lëvizje atë. Kryeprotagonisti, fjala vjen, rrë- 
jen se si nuk KA ka parë kurrë prindërit, nëna e tij 
vallëzuese e një tempulli është fajtore për vdekjen. 
e babait të tij, ajo i ka takuar babait dhe xhaxhait 
të tij, gruaja e tij është lavire, e pabesë, që vetëm. 
njëherë i është dorëzuar në jetë si grua... e të tje- 


i pranishëm dhe e përshkon të tërë romanin e He: 
dajatit. Ç'simbolizon gruaja — mantenutë në këtë 
vepër. Të keqen” Ndoshta pamundësinë, pashpresën”' 
Apo kotësinë, pakuptimësinë e jetës” A e ka mby- 
tur të keqen kryeprotagonisti kur e ka mbytur gru- 
an7 A ka mundur dhe a ia ka dalë t'i mbysë të kë- 
qiat e tjera rreth vetes e në vete7 Tradhëtia e saja. 
nuk asocionon në tradhëtinë e idealit të tij që ia. 
bëjnë njerëzit, mjedisi, shoqëria71 Në anën tjetër, 
pasi ngjarjet këtu paskan simbolikë të dyfishtë, pra: 
pë na bëhet se motivi i gruas së pabesë është ndo- 
shta vetëm paravan (njëfarë boshti i romanit) për 
t'i zhvilluar e trajtuar motivet e tjera që nuk janë 
të pakta në këtë roman. Simbolika më e ndërlikuar 
në këtë roman, e ndoshta edhe ideja origjinale në 
prosede, fshihet në paraqitjen e disa personazheve: 
përmes një shprehie a vetie siç ngjet me zhelanin. 
plak që e shet mallin e vet në rrugë dhe e lexon. 
Kuranin, i cili herë është xhaxhai i kryeprotago- 
nistit (ose babai) herë kushëriri, herë njerku, herë 
varrminësi, herë vozitësi i karrocës mordare dhe 
— e tërë kjo, për t'u kurorëzuar artistikisht në më- 
nyrë efektive — në fund të romanit, vetë kryepro- 
tagonisti identifikohet me tëlll 

Vepra ,,Bufi i verbër” ka pësuar edhe interpre- 
tim të dyfishtë, varësisht prej aduteve, përqasjeve 
e botëkuptimeve të kritikës përkatëse. ,,Për kritikët 
e Perëndimit kjo është klithje konsekuente e pesi- 
mizmit, lindur në miqësi me një situatë të përgjith: 
shme sociale mbarënjerëzore dhe me një vetëdije 
të jashtëzakonshme individuale. Kritikët e Lindjes' 
sidomos ata rusë (të cilët krenohen me lidhjet e He- 
dajatit me kulturën letrare ruse) ndërkaq, në jyBufin 
e verbër” kryesisht e shohin tabllon e lartësuar të 
tragjedisë së artistit, i leçitur nga vendi në botën 
e interesit, hipokrizisë dhe kufizimit mikroborgjez 
shpirtëror”. 


109: 


Jeta plot bezdi e dëshprim e shkrimtarit të 
madh Sadek Hedajatit duket njëmend se 1 ngjante 
asaj të bufit të verbër. Prandaj ai shkoi, por pas 
vetes la një margaritar në letërsi — veprën e tij 
dhe një akuzë të rëndë. Romani ybufi i verbër” 
është protestë e madhe e një kohe mu ashtu siç ish- 
te protestë edhe vetëvrasja (duket) e pashmëngsh: 
me e shkrimtarit. Se vepra gjithmonë e mbijeton 
shkrimtarin, dëshmon në mënyrën e vet vetë koha. 
Sadek Hedajati nuk është më ndër të gjallët, por 
, Bufi...” i tij mbeti që të flasë: 

, Koha s'ka kurrfarë kuptimi për dikë që pushon 
në varri” 


Musa Ramadani 

